
Hvad er det for Kntb, I har fundet paa 
herhjemme, mens jeg i Udlandet laa? 

Henrik Ibsen, 



FIGURER OG FANTOMER 



Victor, Digter, hjemvendt fra Italien. 

Erik, Kunstelsker og Dille ttant. 

Klinger og Taagerup, ældre, romantiske Digtere. 

DoNNER og Valtyr, yngre, realistiske Digtere. 

Bistrup og Oringe, unge Taamdigtere af nyeste Skole. 

Brammer, Kritiker. 

LøYNSTRUP, Journalist, Reporter ved „Sandhedsiidenden** , 

Druck, Forlægger. 

Jacor Ehrlich og Redlich, Grosserere, Indehavere af Fir- 
maet „Ehrlichj Redlich dt Co." 

Any, gift med Redlich. 

Alvilda, hendes Kammerjomfru. 

Fru Helene Lønborg, Ehrlichs Søster, Enke. 

Agnete, hendes Datter. 

Fru Jap og Frøken Chlotilde Klynkenberg, paa Visit 
hos Fru Lønborg. 

To Opvartere hos Restaurateur Pimp. 

To Opdagelsesbetjente i det kjøbenhavnske Politi. 

En Kellner i H6tel d'Angleterre. 

En Tjener hos Redlich. 

En ung Laban 

En Brændevinsbrænder 

To kjøbenhavnske Borgere 

En syg Mand 

En ung Pige og hendes Veninde 

En Kontorist og hans Ven 

En Læge 

En „fin du siécle** 

To Tilskuere 



Besøgende paa Dyre- 
havsbakken. 



Kor af Dyrehavsgjæster, Studenter, Sangerinder, Ring- 
stikkere ved Karusellen og Kunstnere med deres Damer 

ved Kirsten Piils Kilde. 
Bøgesus 
Dyrestemmer 
Ugleskrig 
Mosemor 
Bakketrolde 
Ellepiger 
Lygtemænd 
Kvindeskrig fra Mosen 
Daggryets Døttre 
Sandhedens Aand 
Røster fra Havet 

Gagnotto og Veleno, italienske Anarkister. 
Præfekten i Agnola. 
En Klosterbroder 



Sankt Hans Nats Fantomer. 



En Præst 
En Skomager 
En Barbér 



fra Agnola. 



Italienske Gensdarmer og Karabinierer. Tumultuanter 

fra Byen Agnola. 



De første fire Handlinger foregaa i Kjøbenhavn og dens 

nærmeste Omegn. Femte Handling i Nærheden af den 

lille italienske Bjergby Agnola. 

FØRSTE HANDLING 



{El lille Beværtningssted paa Strandvejen, nær Dyre- 
haven. Gjæstestue med Yinduer ud mod Haven; mellem 
disse en Dør, hvorover en tarvelig Dekoration af Dane- 
brogsflag med en forsølvet Paplyre i Midten. Derunder 
den komiske og den tragiske Maske, omgivne af frisk 
Vinløv og tørre Lavrbær. Ved Døren Taaoerups bekran- 
sede Buste paa en Piedestal. Midtvejs i Stuen, begrænset 
af Sidedøre, et Festbord, pyntet med Blomster og Grønt. 

Lys, varm St. Hans Aften, hen imod Solnedgang.) 
(Victor, midaldrende, stærkt solbrændt, klædt i syd- 
landsk Rejsedragt, kommer ind fra en af Sidedørene med 
Erik, en yngre Mand i Kunstnerdragt.) 

Victor. 
Ja, hvad er Sandhed? — Hvor findes den? 

Erik 

(med en stor Haandbevægelse). 

I Sandheds-Templet, hos Sandhedens Mænd! 

Vigtor 

(sér sig om). 

I Templet? — Tak, saa gaar jeg igjen! 

(Vil gaa.) 

Efuk 

(standser ham). 

Du er inviteret; du har sagt ja — 
saaledes slipper du ikke herfra. 
Er denne Festsal dig ikke fin nok? 

« 

Vigtor. 
Aa Snak! men Mephistopheles Vinstok 
vist Værten blander med Pumpens Vand. 
Fra Rom er jeg vant til Vin at vrage. 

Erik. 
Saa skulde du hans Manzanilla smage! 
Værten herude er halvvejs Spanier; 
hans Olie, Thunfisk, Bilbao-Kastanier — 
Alt er ægte — hans Vin ej vandet. 

Vigtor. 
Kun Selskabet muligt en Smule blandet? 

Erik. 
Dér kjender jeg dig! — Aandsaristokrat, 
det har du været fra tidligste Alder; 
mens jeg, som ægte, bred Demokrat 
tager Selskabet som det falder. 

Vigtor. 
Jert Selskab altsaa er ikke spansk? 



Erik. 
Nej, det véd Guderne! Pæredansk 
og folkelig frit i alle Maader; 
men, fremfor Alting, i høj Grad sandt 
er Livet i vor unge Forening. 

Vigtor. 
Men hør dog op at tale i Gaader! 
Saa vidt jeg mærker, er det din Mening 
at vise mig frem som et udenlandsk Dyr 
eller en mosgroet, gammel Forstening. 

Erik. 
Du er dog altid den samme Fyr, 
som helst vil sidde i hjemlig Stue. 
Slaa Vingerne ud! Vis, at de due; 
flyv med os Andre paa Æventyr, 
og lad mig i Aften dig præsentere 
for mine Venner: Sandhedens Mænd, 
det unge Danmark — — 

Victor. 

Ja, hille den! 
Det har jeg, min Sandten, nok Lyst at kjende. 

Erik. 
Deri kan jeg dig mageligt tjene; 
her har du dem i alfabetisk Orden. 

(rækker ham Medlemslisten. Med Vægt) 

Du sér, det er Alt, hvad der duer i Norden! 



Vigtor 

(læser Listen og giver ham den tilbage). 

Men jeg kjender jo næppe et eneste Navn! 

Erik. 
Du har været borte fra Kjøbenhavn, 
fra Nordens Athen, i Aar og Dage; 
men nw, du atter vender tilbage, 
er der voxet en Slægt af unge Bærsærker, 
som løfter Sandhedens Fane mod Sky. 
De er Alle unge — og derfor ny. 
Du kjender dem ikke — 

Vigtor. 

Men deres Værker? 

Erik. 
For dem vil Tidsløgnens Skrubtudser fly! 
Og der er det Gode — vi har dem i Vente. 
Det er saa rart at ha' Noget „in mente**. 

Vigtor 

(gaar hen til Vinduet og sér ud i Haven). 

Ja — naar Kapitalen blot giver Rente. 



Ophold. To Opvartere komme ind og dække Bordet 
færdigt. Erik tæller Flaskerne. Donnkr, med Hatten 
paa, og en bredtygget Cigar skjævt i Munden, kommer 
farende ind fra en Sidedør og styrter lige løs paa Erik.) 



DONNER. 

Erik, dit Fæ! — Dit forbandede Bæst! 
Du skal, min S'æl, faa skrevet og læst! — 

Erik 

(forknyt). 

Men, kjære Ven, hvad er der i Vejen? 

DONNER 

(arrig). 

Aa, du er en Torsk! — Spolere os Legen! 

Erik. 
Hvormed? 

DONNER 

(peger paa Victor ved Vinduet). 

At byde det Asen til Gjæst, 
Og det til Taagerups Afskedsfest. 

Erik. 
Just derfor! Han kjender jo Victor fra Rom; 
jeg véd, at de meget tilsammen kom. 
Sang Heines Lieder — vandred paa Forum — 

DONNER 

(vrænger). 

Aa, det romantiske Kakkelorum! 
Hvem Fanden bryder sig nu derom? 
For Taagerup selv er den Saga tom — 

han har sin Fortid brændt og begravet. 
Og han der 

(peger paa Victor) 

hører ikke til Lavet. 

Erik. 
Til Lavet? — Hvad mener du? 

DONNER. 

Du er et Fæ! 
Han hør' til de Gamle — vi til de Unge; 
de Fugle kan ikke tilsammen sjunge. 
Desuden er han et Hængetræ, 
som sidder om Natten og roder i Bøger, 
mens vi i Livet Sandheden søger. 
Hvis ej du vil spolere vort Gilde, 
saa sæt ham paa Dør, før det bliver for silde. 

Erik 

(ulykkelig). 

Ja, det er lettere sagt, end gjort. 

Vigtor 

(med en brat Vending fra Vinduet mod Erik). 

Hvem er det, som flokkes ved Havens Port? 

Erik 

(overrasket). 

Æresgjæsten med hele sit Følge! 

(hvisker til Donner) 



Nu er det for sent. — 

(vender sig mod Victor) 

Maa jeg præsentere 
Hr. Victor fra Rom for Digteren Donner. 

Vigtor 

(spegende). 

Maaske i Slægt med de Vanner og Vonner? 

Donner. 
Nej, Fanden gale mig, om jeg er! 
Mit Stamtræ behøver jeg ikke at dølge. 
Af Bønderfolk er jeg født og baaren, 
og, hvis De ønsker det, kan jeg præstere — 

Victor 

(afbrydende). 

De har jo skrevet en Digtsamling: „Vaaren"? 

Donner. 
Ja, Gu' har jeg det! — Den er kjendt af Enhver. 
Noget Skidt forresten! — Den Wintherske Muse 
sad hos mig paa Aftægt fra Storborgerhuse. 

Vigtor. 
Der var et Digt: »Til de tindrende Kloder". — 
Det var ægte følt — det var god Poesi. 

Donner 

(sér skarpt paa ham). 

Aa, ja — der var vel Noget deri — 

Vigtor. 
Og saa var der Digtet om Husmandens Hund 

DONNER 

(glad). 

Det var min Trofast. 

Vigtor. 

Det kimde man mærke. 
Og Sangen: „Morgenens stigende Lærke", 
og Digtet: „Jeg synger ej efter Noder" — 
de fire kan endnu jeg udenad. 

DONNER 

(overrasket). 

Det var som Satan! — Hør, véd De hvad. 
jeg tro'de De var et Bæst uden Lige; 
men lad nu Nogen det mindste sige, 

(knytter Næven) 

saa skal jeg lave ham til Kompot! 

Erik 

(sagte til Victor). 

Bravo, Victor! — Det gjorde du godt! 

(Dørene til Haven smækkes op. Klinger, med Guitar 
over Skulderen, og Taagerup under Armen. Begge i Fest- 
stemning og festklædte. Derpaa, i Hverdagsdragt, Løtn- 
STRUP med Brammer, og Bistrup med Oringe. Sidst de 
to Opvartere med store Buketter og en rund Papæske, 
som de stiller i Yinduet. De Indtrædende sér spørgende 
paa Victor, som trækker sig hen mod et Hjørne. Klinger 
skjuler Æsken under Guitaren og fører Taagerup til Høj- 
bords. Til Højre for Taagerup bliver en Plads staaende 
ledig. Ved den ene Bordside, nærmest den tomme Plads, 
Donner, Løynstrup og Brammer; lige over for dem Bi- 
strup, Oringe og Erik. Den sidste anviser Victor Plads 
ved den nederste Bordende. Serveringen begynder paa 
begge Sider fra Æresgjæsten og ned efter.) 

Elinger 

(rejser sig. Højtidelig). 

Man har valgt mig i Aften til Præsident — 

Bistrup 

(afbryder). 

Man? — Hvilken man? — 

Elinger. 

Forsamlingen, Ejære! 
Og herved har jeg altsaa den Ære 
at byde Velkommen og præsentere 
vor sluttede Ereds en uventet Gjæst: 
Hr. Victor fra Rom — — 

(Almindelig Forbavselse. Man sér paa Victor, hvisker, og tommer 

Glassene i Tavshed.) 

LøYNSTRUP 

(hvisker til Donner). 

Er han med til vor Fest? 
Donner 

(hvisker igjen). 

Ja vel er han det! — Det var Erik, det Bæst! 

LøYNSTRUP 

(trækker sin Lommebog op). 

Det maa jeg notere. — Jeg troede ham død. 

Donner 

(til Opvarteren, der begynder at servere). 

Pas paa, at min Beuf bliver blodig rød, 
og giv mig saa et Glas, som er større! 

(til Leynstrup) 

Naar først man bliver hen mod de Fyrre, 
saa drikker man ikke af Fingerbøl. 

Bistrup. 
Opvarter, lad mig faa Skillingsøl! 
De spanske Vine er mig for tørre. 

Donner. 
Skillingsdrikkelse! — Fy for Fanden! 

LøYNSTRUP 

(hvisker). 

Husk, han er haabløs — skjør paa Forstanden! 

(hajt) 

De har vel en Sang til Festen skrevet? 

DONNER. 

Det kan De bande paa! — Jeg har mig revet. 
Sæt den i Bladet — den er krabat! 

LøYNSTRUP. 

Ja, dertil er jeg yderst parat. 
Det fylder saa godt i et Referat. 

DONNER 

(hvisker til Brammer). 

Du har da Intet i Sangen slettet? 

Brammer. 
Et enkelt Udtryk har jeg kun rettet. 

DoNNER 

(opbragt). 

Rettet? — Du rette? Hvor vover du sligt? 

Brammer. 
Jeg syntes, det var næsten min Pligt 
at ijeme en Fejl i saa følt et Digt; 
men derfor vel ikke du Venskabet svigter! 

DoNNER 

(fornærmet). 

Aa, Fanden i Vold med dine Pligter! 
Hvad er en Textpiller mod en Digter? 

LøYNSTRUP 

(til Brammer). 

Naar rejser Taagerup saa herfra? 

Brammer. 
I overmorgen. 

LøYNSTRUP. 

Til Altona? 

Brammer. 
Nej, lige til Frankfurt han agter sig frem. 

LøYNSTRUP 

(noterer). 

Og saa? 

Brammer. 
Over Rom til Jerusalem. 

LøYNSTRUP. 

Hvad vil han der? 

Brammer 

(med et Skuldertræk). 

Sine Tanker samle. 

LøYNSTRUP. 

Hvortil? 

Brammer. 
Til sin store Verdenstragedie, 
hvori han vil forbinde de gamle 
og nye Tider til et Centralt. 

LøYNSTRUP. 

Det kalder i Sandhed jeg genialt. 

(ivrigt noterende) 

Hør sig mig, hvad heddet saa den Komedie? 

Brahmer. 
Jeg er diskret — ham Titlen har skadet — 



LøYNSTRUP. 

Aa Snak! — Det kommer jo ikke i Bladet. 

Brammer. 
Vil De love mig det? 

LøYNSTRUP. 

Som en Æressag! 

Brammer. 
Hans store Værk hedder: Dommedag. 

LøYNSTRUP 

(noterer). 

Bevares, hvor han berømt vil blive, 
naar han sligt Kæmpeværk kalder tillive. 

Brammer. 
Ja, det bliver mér end et vundet Slag. 

(hvisker) 

Paa det kan han skrive til Dommedag! 

Klinger 

(rejser sig og ringer). 

Tør jeg bede Dem synge den omdelte Sang! 
Saa skal Melodien jeg præludere. 

Bistrup 

(hvisker til Oringe). 

Den er jo lukket med en Oblat. 

Oringe. 
Saa er den vist yderlig delikat. 

Klinger 

(stemmer Guitaren). 

Av, dér sprang Qvinten! Men for en Gang 
kan man vel spille paa alle fire. 

(stemmer og klimprer) 

Se saa — fald nu ind! 

Kor. 
Dengang vi paa vor Hale sad, — — 

Klinger. 
Det er meget for højt! — 

Koret 

(lavere). 

Dengang vi paa vor Hale sad, — 

DONNER 

(skriger op). 

For Fanden! — Hold op at synge det Pøjt! 

(til Brammer) 

Det er ikke mit — jeg har skrevet Rumpe 

Brammer. 
Jeg har kun rettet det rent ud Plumpe. 

DONNER. 

Ja, saa bli'r det Hele det bare Sprøjt, 
saa fersk som filtreret Vand fra en Pumpe. 
Nu gi'er for det Hele jeg ej en Døjt. 
Jeg synger ikke! — I Andre kan gale! 

(Lægger sig tilbage i Stolen med Hænderne i Buxelommen.) 

Klinger 

(formildende). 

Naa, Herregud! At skjænds om en Hale! 

(præluderer igjen) 

Se saa — fald nu ind! 

Kor. 
Dengang vi paa vor Hale sad, 
sad du paa dit Katheder 
og mønstred Skolens Synderrad, 
som Sjæle Sankte Peder. 
For os du aabned Dørene 
til Himlen; men Forførerne, 
dem dasked du om Ørerne, 
som Malchus Sankte Peder. 

Og da vi saa Studenter blev, 
trods Rektors dyre Eder, 
du sendte os et Himmelbrev 
fra Rom, som Sankte Peder. 

De Romere, som du bar frem, 
vi nød som Toddy i dit Hjem; 
du ej fomaegter os og dem, 
som Ghristus Sankte Peder. 

Du ammed op en Kæmpeslægt 

fra Tankens fri Katheder, 

og den skal præke djærvt og kjækt, 

som Tidens ny Profeter; 

til Sløvhed og Fordummelse 

og Tankernes Forkrummelse 

og frie Ords Forstummelse 

bli'er løst af Sankte Peder. 

Saa drag da bort til Jorsals Land! 
— Ministeren dig feder — 
at dér du Indtryk samle kan, 
som fordum Sankte Peder. 
Vind Dommedagens store Slag, 
saa kommer nok den store Dag, 
hvor du faar Nøglen paa din Bag, 
som salig Sankte Peder. 

(Bravoraab og Bifald.) 

Taagerup 

(bevæget). 

Tak, kjære Donner! Den Sang var kjøa! 
Den kalder mig mange Minder tilbage 
fra gamle, længst henrundne Dage — 
dog 7- vredes ikke — jeg har en Bøn: 



\ 

Den sidste Linie om Nøgle paa Bagen, 
den maa du forandre i Tiden engang. 
Du véd, jeg hader Titler og Rang 
og Dekorationer som selve Pesten, 
men, sér du, man kunde jo let forresten 
tro, af de sidste Ord i din Sang, 
at jeg aspirerer til Kammerherre — 

Vigtor 

(ler). 

« 

DONNER 

(springer op). 

Ih, fy for Fanden! — Ja, den var værre 
end den Gang Qvinten for Klinger sprang. 
Jeg rette det ^kal uden paaholden Pen. 

Klinger 

(giver Signal med Klokken og rejser sig. Højtidelig). 

Som Æresgjæstens fortroligste Ven, 
tillad, at selv jeg giver mig Ordet. 

Oringe. 
Det kan De ikke! 

Donner. 
Stille ved Bordet! 

Klinger 

(famlende). 

I véd, mine Venner, at jeg er Maler, 
og derfor holder jeg daarlige Taler. 

Vigtor 

(hvisker til Erik). 

Det kalder man Skomager-Højtryks-Logik! 

Elinger. 
Det levende Ord slaar ofte Klik, 
men det skrevne volder mig færre Kvaler^ 
og derfor mig min Musa befaler 
at læse et Digt for Æresgjæsten, 

(stammer) 

som — har beæret os — Alle ved Festen. 

(Bravo I Heri) 



Erik 

(til Victor). 

Hør efter! — Det bliver Festens Clou! 



Vigtor 

(hvisker til Erik). 

Hans Pathos volder mig næsten Gru. 



Elinger 

(med Gravrast). 

Taagerup! Taagerup! 
Skyerne skilles! 
Minderne mødes! 
Taarerne stilles! 

(Taagerup tørrer sine Ojne.) 

Stor er Stunden, 
naar Livet løves! 
Større dog Stævnet, 
hvor Stordaad øves! 

(med pludselig Overgang) 

Jeg blev ikke skabt for det stqre Ord, 
min Vinge holder mig jævnt imod Jorden; 
men her vil jeg lade, som Auka-Thor, 
rulle Talens bragende Torden. 
Taagerup! — Åandsfrænde! Broder! Ven! 
Aabn dine Arme mod mine igjen! 
Jeg giver dig Kysset som Digter! 

(De falde i hinanden« Arme.) 



Som Digter! — 



Taagerup 

(grædende). 



Klinger. 
Ja, vel blev du ikke født til Tegner, 
saa lidt som jeg til en Oehlenschlåger; 
men Digtere — mindre eller mér — 
det blev vi dog begge — Tanken os kvæger. 
Og blev du den mindre — ja, vredes ej! — 
men Sandhedens Mænd bør Sandheden hædre, 
som Menneske sét, jeg viger for dig — 
som Menneske kjender jeg intet bedre! 



2* 

Din Tanke, din Aand og din Haand var varm, 

og sad du ikke med Formen inde, 

du ejed en Følelse i din Barm, 

et Hjerte, som var du næsten en Kvinde. 

Der brødes Stemninger dybt i dit Bryst; 

kun Vejen udad de kunde ej finde, 

og derfor blev Alt omkring dig saa tyst 

som var dine Sange et halvt slettet Minde. 

Du ejede Indhold, jeg ejede Form — 

hver af os var uden Hoved og Hale; 

men kom vi sammen, som Enhedsnorm 

vi mødtes inderligt i det Centrale. 

Se derfor er min Sang ogsaa din, 

og din blev min i det rent Formelle; 

men lige fuldt bærer hver Kronen sin 

i Kongeriget — det Ideelle. 

Se, derfor skal ogsaa vor Fremtids Vej 

være en Koi^vej, som aldrig skilles — 

til Kors og Stjerner trænger du ej, 

men vel til en Ven, hvorved Savnet stilles. 

Og drager jeg ikke til Jorsal hen, 

du sender mig dog din bundne Tanke, 

og j^9 skal give den Form, saa den 

vinder sig som Jerusalems Ranke 

med svulmende Druer, blaalige, blanke! 

(rækker ham Haanden; rørt) 

Saa drag da i Fred! Vi skilles, vi mødes! — 
Intet af Vort kan af Tiden dødes! 

(med bævende Stemme) 

Taagerup! Taagerup! 
Skyerne skilles! 
Minderne mødes! 
Taareme stilles! 
Stor er Stunden, 
naar Livet løves! 
Større dog Stævnet, 
hvor Stordaad øves! 

(Langvarigt, larmende Bifald, under hvilket Leynstrup skriver som 
besat. Klinger rækker ham sit Manuskript. Leynstrup tarrer 

Sveden af sit Ansigt.) 



Vigtor 

(sagte til Erik). 

Den Tale var -mere for ham, end den anden. 



Erik 

(sagte til Victor). 

Menneske ! — Ti ! — Er du rent fra Forstanden ? 

(Klinger giver Opvarteren et Tegn. Denne aabner Æsken og rækker 

ham en Lavrbærkrans.) 



Klinger 

(vender sig mod Taagerup. Hejtidelig). 

Digterkransen dig være et Minde, 

som Danmark med Jorsal skal forbinde! 

(Sætter Kransen paa Taagerups Hoved. Levende Bifald.) 

Taagerup 

(oplast, med brudt Stemme). 

Tak, mine Venner! — Det maatte saa komme — 
jeg kjendte jo forud det dejlige Digt — 
og derfor tog jeg med i min Lomme 
et Gjensvar — 

Vigtor 

(sagte tU Erik). 

Har du hørt Mage til Sligt? 
Erik 

(sagte til Victor). 

Saa ti dog, Menneske! 

Taagerup. 
Vil I det høre? 

Elinger. 
Læs, kjære Ven! — Vi er lutter Øre. 

Taagerup 

(aabner sit Brillefouderal, men kan ikke faa Brillerne til at sidde paa 
Grund af Kransen. Rager nogle Papirer op af Brystlommen. Læser, 

nærsynet, kun med Besvær). 

Da Solstraalen legede hen over Vandet 

(forvirret) 

Aa! — Det var det, da vi tog paa Landet. 

(sætter Brillerne paa. Roder i Brystlommen og finder et andet 

Papir. Glad) 

Her er det! 

(Vil læse, men taber Brillerne ned over Papiret, som falder under 

Bordet.) 

Klinger 

(sagte til Taagerup). 

En Skræderregning — forbandet! 

DONNER 

(tager den op, skoggerleende). 

Fy, for en Ufærd! — Den er betalt! 

Taagerup 

(aldeles konfus). 

Vent lidt! — Det er da ogsaa fatalt! 
Den maa jo ligge mellem det Andet — 

(roder igjen) 

Nu har jeg da aldrig sét saa galt! — 

(lukker sin Tegnebog op) 

Her er den! — o'ubiende) For et Læs Tørv at 

levere 

(segner om) 

Klinger! — Hold paa mig! Jeg kan ikke mere! 

(Almindelig Latter.) 

Klinger 

(griber ham). 

Taagerup, fat dig! Vær dog en Mand! 
Slig Bagatel jo den Bedste hænder. 
Husk, kjære Ven, du er mellem Venner! 
Opvarter! — Hurtigt! — Kognak og Vand! 

(Rækker ham et Glas.) 

Taagerup 

(drikker. Sønderknust). 

Tak, Klinger! ~ Tror du, jeg tale tør? 

Klinger 

(ringer stærkt med Klokken). 

Vor kjære Taagerup beder om Ordet! 

Oringe 

(tU Bistni|)). 

Jeg synes min Hjerne bli'er nykjæmet Smør! 

DONNER 

(slaar i Bordet). 

Nu stille i Stuen! — Stille ved Bordet! 
Taagerup taler! 

Taagerup 

(i stærk Sindsbevægelse). 

Et lille Ord 
jeg har, mine Venner, endnu at sige, 
og det er: Tak! — Ja, Tak uden Lige 
fra Alt, hvad der i mit Hjerte bor. 
Ja — Klinger har Ret — jeg er ikke Digter; 
jeg føler tidt, naar Vingerne svigter, 
det knusende Fald fra Himmel til Jord. 
Men jeg er Menneske mér end I tror; 
et venligt Ord gjør mig barneglad, 
og hvad har i Aften I ej mig skjænket? 
Først Donners sande, befriende Kvad, 
saa Klingers Ord, som ej har mig krænket, 
fordi han talte som Ven til Ven — 
og saa, kjære Venner, endelig den: — 

(peger paa Kransen) 

Det aned jeg ej, da jeg gik herhen. 

(stærkt bevæget) 

Jeg attraar ej Ordner, ej Titler, ej Rang, 
Storborgerlivets ubændige Løgne; 
men, naar til Graven jeg bæres en Gang, 
og lukket er disse matskuende Øjne, 
da syng mig en stille Erindringssang, 
og læg paa min simple Fyrretræeskiste 
den Krans, I gav mig i Aften her. 
Den skal ej vidne om Digterens Værd; 
men om de Haab, der for ham forliste, 
om Skibene paa hans Vikingefærd; 
og saa skal den bringe hans sidste Venner 
den sidste Tak for det Liv, som ender. 



Victor 

(rejser sig brat. Med hævet Glas). 

Velkommen, Taagerup! — Hilsen fra Rom! 



Taagerup. 
Tak, kjære Victor! — Tak, at du kom! 

(Victor gaar op, drikker Glas med Taagerup og taler sagte med ham.) 



Vigtor 

(slaar Taagerup foilroligt paa Skulderen. Hejt). 

Ej! -- Skriv, hvad du føler; til mér forpligter 

sig her i Livet ej nogen Digter. 

Din Tale var følt — og derfor sand. 

Bistrup 

(sagte til Oringe). 

Jeg synes, den var det bare Vand. 
Flov, fersk og sentimental, desværre. 

Oringe 

(sagte til Bistrup). 

Hør, sig mig, Bistrup, hvem er den Herre? 

(peger paa Victor) 

Først sad han stiv som en Hmnlestang; 
men se, hvor han nu faar Munden paa Gang 
man burde lade ham indespærre. 

(Victor, som har talt ivrigt med Taagenip, gaar atter ned 

til sin Plads.) 

Erik 

(sagte til Victor). 

Jeg tænkte nok, I forsones vilde. 

Vigtor. 
Forsones? — Han er jo ikke min Fjende. 

Taagerup. 
Hør, Klinger, skal ikke et Bud vi sende 
hjem efter Valtyr? Det er alt silde — 
jeg fatter ikke, hvor han bliver a'? 

Victor 

(hurtigt og kort). 

Spar Buddet! — Han er til Middagsgilde 
hos Krigsministren 

Stemmer 

(mellem hverandre). 

Hvad siger De? 
Vigtor. 



Ja. 
Tåagerup 

(forfærdet). 

Ministren! 

Klinger. 
Umuligt! 

LøYNSTRUP. 

Hvor har De det fra? 

DONNER 

(rasende). 

Og saadan en Løgn vil De ind os bilde? 

Victor 

(koldt og bestemt). 

Jeg har det fra ganske paalidelig Kilde 
og kunde fortælle Dem mér endda. 

Klinger. 
Hvad véd De? 

Tåagerup. 
Foi*tæl os! 

Vigtor. 
Jeg er diskret. 
Vil ej agere Nyhedsprofet, 
vil ej Overraskelsen Dem betage. — 

(sér paa Stueuhret) 

Om faa Minuter vi har ham tilbage 

fra Krigsministerens store Dinér, 

saa vil de Herrer bedst kunne se, 

om jeg Dem ved Næsen har vovet at tage. 

Klinger 

(til Opvarteren). 

Servér Champagnen! — Han kommer strax; 
men hør — lad os faa af den bedste Slags. 

(Opvarterne skjænke Champagne. Der diskuteres og hviskes ivrigt. 
Victor nikker ironisk til Erik og drikker et Glas med ham.) 

DONNER 

(raaber pludselig). 

Det er s'gu Løgn! — 

(Døren til Haven aabnes lydløst. Valtyr træder ube- 
mærket ind, galaklædt og i høj Middagsstemning. Han 
betragter nogle Øjeblikke Forsamlingen med et over- 
legent Smil. Pludselig springer han op paa Bistrups 
Stol og gaar tværs over Bordet hen til sin Plads. Bord- 
pladen vipper; han falder mellem Flasker og Glas over 
Stolen ned paa Gulvet. Klinger og TAAGERUf, hjælper 

ham op.) 

DoNNER. 

Slog du dig? 

Valtyr. 
Vrøvl! — Jeg er fuld — ikke andel. 

(gnider sin Arm) 

Forresten slog jeg mig rent forbandet. 

(Fæster et Ridderkors, som han tabte i Faldet, atter i Knaphullet.; 

Taagerup 

(med et Forfærdelsesudbnid). 

Valtyr! — Valtyr! — Er Du blevet Ridder? 

Valtyr 

(overmodig). 

Ja, vel er jeg det! — Dér sér du det sidder! — 

(peger paa Ridderkorset) 

I kunde jo vide, at det maatte komme, 

naar man har taget mig op blandt de Fromme. 

Taagerup. 
De Fromme? 

Valtyr. 
Ej dem, der beder og græder! 
men dem, der ej vil, at Ulven os æder. 

Klinger. 
Hvad mener du? 

Valtyr. 
Tingen er klar som Dagen — 
jeg har jo virket for Fæstningssagen. 

DONNER 

(springer op. Rasende). 

Saa skulde den Onde da knække min Hals, 
om jeg havde tænkt, at Du var tilfals! 

Taagerup 

(haanende). 

Det Kors, kjære Ven, bør syes fast i din Skjorte; 
det kunde om Natten let blive borte. 

Elinger 

(til Taagerup). 

Aa nej! Han ta'er det om Natten i Favn, 
saa føler til Kvinder han intet Savn. 

Løynstrup 

(indigneret). 

Og du har virket for Højre hemmeligt? 

Brammer. 
Det finder jeg, rent ud, modbydelig væmmeligt. 

Valtyr 

(forceret lystig). 

Naa, Herregud! Tag ej saadan paa Vej! 
Man faar vel med christelig Ydmyghed bære 
de Kors, som Himlen os monne beskære. 

DoNNER. 

Nej, Fanden gale mig, maa man ej! 

V^ Venskab er brudt, hvor højt Du saa farer. 

JegN^older ej Omgang med Korsdromedarer. 

Taagerup. 
Og jeg, som lærte dig Heibergs Kvad: 
„Ordener hænger man paa Idioter/ 
mit Hjerte nærer ej mod dig Had; 
men det, som er værre — Foragten — -- 

Valtyr 

(springer rasende op). 

Ti stille! 
Tror I, jeg er en Dreng, I kan drille? 

(river Korset af Brystet) 

Nu skal jeg vise Jer, hvordan jeg bær 

det Kors, hvorefter / slikker Poter 

Ad Helvede til! 

(kyler Korset over Bordet hen i en Krog) 

Nu ligger det der! 

(kaster en Spyttebakke efter det) 

Og dér er Sand til dets Jordefærd! 

(stolt) 

Nu, Venner! — Kjender I Valtyr igjen? 

Taagerup 

(omfavner og kysser ham). 

Stort har du handlet, gjenvundne Ven! 

Klinger 

(aabner Armene imod ham). 

Valtyr! — Valtyr! — O, kom herhen! 

DONNER 

(styrter imod ham). 

En Gang har alt vi To drukket Dus! 
Kom an! Gjør det om i et bredfyldt Krus! 
Her er min Næve! Her er min Bringe! — 

(omfavner ham) 

Aldrig jeg kalder dig lav eller ringe. 

(De drikker Dus af ølglas.) 

{Alle, undtagen Vigtor, trænger sig sammen om Valtyr 
og drikke med ham. Der synges: Bravo! Bravo! 
Bravissimo! Under Sangen rejser Victor sig og tager 

Korset op.) 

Erik. 
Aa, lad det ligge! — Det gik itu. 

Victor. 
Nej, vil du se! — Det er helt endnu. 

(Stikker det til sig.) 

Klinger 

(ringer). 

Til Orden, Venner! Paa Plads! Paa Plads! 
Kom, lad os jorde i bredfyldte Glas 
det smaalige Kjævl, som nu er til Ende. 

Valtyr. 
Ja vel! — Efter denne Ridderkampagne, 
skylder jeg Noget — — 

(flot) 

Jeg gi' er Champagne! 

(aabner sin Portemonnaie og sér i den) 

Hvad Fanden! — To Kroner! — Saa maa jeg 

la' være. 

Vigtor 

(høflig til Valtyr). 

Tillader De, at jeg nyder den Ære? 

(Vinker ad Opvarteren.) 

Valtyr 

(sagte til Taagerup). 

Hvad er det for en Fyr, den Fløjelsbastard? 
Han ligner jo næsten en Savoyard. 

(Der slq'ænkes Champagne.) 

Taagerup 

(forlegen). 

Aa, sér du — — 

(Hvisker til Valtyr.) 

Valtyr 

(haanligt og hejt). 

Naa, saadan! — Grossererforfatter! 
Æventyrdigter! — Forloren Lyrik! 
Aa, jeg faar nok paa den Sprællemand Kik, 
saa skal et borgerligt Ord jeg ham sige. 

Victor 

(til Valtyr, med hævet Stemme). 

Takker ærbødigst! Lige for Lige. 

Jeg rejser ikke saa hurtigt bort, 

og haaber i Morgen at se Dem atter. 

(til Opvarteren) 

Pist! — Vil De give den Herre mit Kort. — 

(til Valtyr) 

I Morgen Formiddag er jeg hjemme. 

Taagerup 

(sagte til Valtyr). 

Du taler for højt! Du bør ej glemme, 
han er vor Gjæst — 

Valtyr. 

Ja, hille den Slemme! 

(tager Kortet) 

Maaske han endogsaa vil duellere — 
min Kaarde har jeg altid parat. 

DONNER 

(til Opvarteren, som byder Champagne). 

Skjænk i mit Ølglas! — For Fanden, skjænk 

mere ! 

(til de Andre) 

I sidder, som var I skaarne i Træ! 
Op med en Vise! — Klinger kan flere 
af Bellman. — Hvis ikke. skal jeg deklamere 
to saftige Scener af Rabelais. 

(Trækker et Manuskript frem.) 

Klinger 

(ringer). 

Maa jeg bede Dem synge den omdelte Sang 
paa Melodien: »Der var en Gang". — 

•STEMMER • 

Hvad for en Sang? — Vi har ingen faaet! 

Valtyr. 
Saa skulde da Fanden ogsaa staa i'et! 
Den har jeg vist glemt i Bogtrykkeriet; 
den Gang jeg kom, var Faktoren gaaet. 

Erik 

(til Victor). 

Eller muligt ogsaa hos Excellencen. 

Victor. 
Ja vel! Da han vendte med Madam Svendsen. 

Opvarteren 

(til Klinger). 

Vi har spurgt derude — den er der ej. 

Oringe 

(med Fingeren i Munden). 

Hr. Klinger! Hr. Klinger! Aa hør, maa jeg? 

Klinger. 
Har De en Vise, saa stem kun i. 

Oringe. 
Ikke en Vise — en Allegori. 

8* 



36 



Klinger. 
En Allegori over Æresgæsten? 

Oringe. 
Nej, det er Prøve paa ny Poesi 
at foredrage ved Afskedsfesten. 

Valtyr 

(overlegen). 

Ja, kom, mine Lam, mine Nussebén, 
og lad mig høre, hvad 1 har lavet! 

Oringe 

(yderet fornøjet). 

Saa skal jeg da læse: 

Rønnebærhavet. 

(deklamerer) 

Rønnebær rødt, i Sneen blødt — 
Rødt er Hvidt, og Hvidt er Rødt. 

Rød er Korallen, Blodet rødt. 
Rønnebær rødner i Sneen sødt. 

Rød er Rønnen, Sneen hvid. 
Solsorten sort ved Solhvervstid. 

Hvidt gaar i Rødt, og Rødt i Sort, 
Rødt gjennem Sort fører Vinden bort. 

Rønnen voxer ved Rønnens Mur — 
Rød er Ræven, som lusker paa Lur. 

Sur er Rønnen, men Ræven sød. 
Fatter du saa min Elskovs Glød? — 

(med Pathos) 

Den er rød! 

Bistrup 

(falder hurtig ind). 

Og jeg har skrevet et Prosadigt, 
hvori der hverken er Rim eller Mening. 

Klinger. 
Hvor tør De vove at byde Sligt? — 
Et meningsløst Digt — i vor Forening F 

Bistrup. 
Det Meningsløse er netop sandt, 
i det kan der slet ingen Løgn sig dølge; 
det er en soleklar Syllogisme, 
som vel de Herrer formaar at følge. 

(tager sit Manuskript frem) 

Nu skal De høre min Symbolisme. 

(Deklamerer under sære Kagter.) 

Skumring. 
Legende laa det lyse Mørke 
som faldne Kvindelæber 
i disede Luer over mit Leje — 
Luk et Vindue op! 

Vigtor. 
Puh! 

(Aabner et Vindue.) 

Bistrup. 
Solvarm som store Skyers 

snesvangre Susen 
duftede Solsikkers blødende Blomster 
som fligede Fingre i Brudenatten — 

Luk et Vindue op! 

Klinger 

(sagte til Taagerup). 

Han er gal! 

(Aabner sagte Vinduet.) 

Bistrup. 
Spraglede Snoges raslende Ringe 
var hendes Lokkers slumrende Sorthed. 
De laa over Lejet, gyngende stolt 
som sorte Svaner paa hvide Vande, 

slangeslanke ! 

Luk Vinduet op! 

Taagerup 

(sagte til Klinger). 

Hans Hjerne er læk! 

(Aabner det tredie Vindue.) 

Bistrup. 
Jeg saae hendes Barm, 
en hvid Velsignelse — 
to blødkogte Æg 
i Snørlivsbægre — — 

etager sig pludselig til Hovedet. Inspireret) 

Min Hjerne rasler 

som Nødd i Hasler! 

Hvad er det, der vimrer 

som Lygtemænd dér? 

Se, Stjerner flimrer 

med flakkende Skær! 
Jeg føler en Gysen — en Frysen — en Skræk, 
som gled over Graven mit Gjenfærd væk — 



DONNER 

(halvkvalt, breler). 

Bistrup, dit Bæst! — Det er Vinduestræk! 

(Almindelig Latter.) 



Bistrup 

(hugger Manuskriptet i Bordet). 

Tror I, at jeg vil være til Grin? — — 
Nej, nu skal I høre et Ord af de Unge! 

(til Taagerup) 

Du er et Vrøvl! 

(til Donner) 

Og du et S^in! 

(tU Valtyr) 

Og du et Taagehorns tudende Tunge! 

Valtyr 

(slaar ham et Glas Champagne i Ansigtet). 

Dér har du Svaret fra Sandhedens Mænd! 



40 



Bistrup 

(lér h^t). 

Sandhedens Mænd? — Nej, denne Forening 

har kun ét Maal — en Selvroesforlehning, 

hvis Viraksdampe gaar kvalmt igjen. 

Vi Unge kom med Tillid herhen — 

ja! I har Ret — vi er splittergale! 

men det blev ogsaa om Eder sagt, 

den Gang, I brød Romantikens Magt 

og kmide som Gjennembrudsmænd befale. 

Nu gløder i Østen ny Soles Pragt! 

Vi sætter det Gale imod det Reale 

og slutter med „Sandhedstidenden** Pagt. 

Vi bliver Hoved — I bliver Hale 

og bliver paa Halen i Graven lagt. 

Vi er de Unge — de Unge bær Sejren! — 

Nu gaar de Unge til Fjendelejren! 

(Bistrup og Oringe gaa.) 

DONNER 

(farer op). 

Vent lidt! Jeg skal Eders Tryner ringe! 

Klinger 

(standser ham. Overlegen). 

Aa, unge Foler f.iar tidsnok Sko! 

Bistrup 

(skriger ude fra Haven). 

Hej! — Jeg vil op paa en Møllevinge! 

Oringe. 
Og jeg vil ride en halvbødet So! 

Victor 

(til Erik). 

Hvem var dog de mærkværdige To? 

Erik. 
Nye Profeter for Fremtids Tro. 
Det Nye er altid paa højeste Mode. 

Victor. 
Det Nye? Ja — men hvor er det Gode? 

DONNER 

(rejser sig pludseligt og dingler ned til Victor. Gemytlig). 

De dér! — Hvad si'er De? — Jeg syn's, det var 

Sjus, 
om De — og saa jeg — og saa vi — drat 

Dus. 
Victor. 
Takker ærbødigst! — For megen Ære! — 

DONNER. 

De behøver s'gu inte forlegen at være, 
som var jeg en Senior — De en Rus. 
For — sér De — med saadant — et lille Blus — 

Victor. 
Men, hvorfor skal vi to dog drikke Dus? 

DONNER. 

Jo — vi skal være gemytlige — Kjære! 
En Brorskaal er Venskabets Fidibus. 
Hvad er det, De hedder? 

Victor. 
Victor. 

DoNNER. 

Ja, rigtigt, 
for, sér du. Alter! — Navnet er vigtigt — 

(tvinger sin Arm ind under Victors) 

man kunde jo drikke med Rakkerens Knægt. 

(drikker) 

Drik ud! — Hvad nu? 

(svingler) 

Faar du Overvægt? 
Kom til min Bringe og hvil dig lidt! 

(Omfavner og kysser Victor.) 

Victor. 
Erik! Hjælp mig! — Det gaar for vidt! 

(Erik skiller dem og ferer Donner paa Plads.) 

Klinger 

(ringer). 

Mine Herrer, nu giver jeg Ordet frit! 
Dog maa det meldes, hvis der er flere. 

Valtyr. 
Hurra! — Saa vil jeg improvisere! 
Nu skal I høre Jer Svanesang! 

Brammer. 



JDKAMM£K. 

Pas paa ham, Løynstrup! — Notér engang 
hvor mange Jeg' er han nu faar lavet. 

Brammer. 
Aa, det er vel en af de gamle om Havet. 



Valtyr 

(springer op paa ea Stol med Klingers Guitar i Haanden). 

Nu skal I høre! — 

(synger) 

Jeg er en Sanger, kan I tro, 

saa god som to, 

ja, hele ti, paa Ære! 
Jeg har i Skyerne mit Slot, 
derfra jeg skuer, fri og flot, 
paa Eder ned, I Kjære! 

Men hvad jeg sér 

af Eders Færd, 

deraf jeg lér, 

kan ej la' vær', 
Haha, haha! — Haha, haha! 

thi slige Usselrygge 

tør ej i Skyer bygge. 

(Taagerup hvisker til Klinger. Denne ryster paa Hovedet.) 

Valtyr. 
Jeg svøber mig i Stormen ind 
og slaar en Vind 

i Ho'det paa Jer, Kjære! 
Lidt Dryppelse er og paa Spil, 
thi Dyppelse, det maa der til — 

jeg kan ej lade være. 

Thi naar jeg sér 

Jer Digterfærd, 

jeg deraf lér — 

kan ej la' vær 
Haha, haha! — Haha, haha! 

at blæse Jer et Stykke; 

thi jeg er Sol — I Skygge! 

, DONNER 

(fuld). 

Hører du, Taagerup? — Du er en Skygget 

Valtyr. 
Trindt om min gyldne Trone glad 
i Bunterad 

staar Pigerne, de kjære. 
Jeg lokker dem med Sang og Spil. 
De lytter til — de elske vil — 

de kan ej lade være. 

Naar dem jeg bær 

til Elskovsfærd, 

de spøger, lér, 

si' er ej: Lad vær! 
Haha, haha! — Haha, haha! 

for gamle Kakerlakker 
sig friske Møer betakker. 

(Almindelig Tavshed.) 

DONNER 

(sevnig). 

Aaja, jaja! — Aaja, jaja! 
Elinger 

(ringer). 

Til Slutning giver jeg Taagerup Ordet. 

Taagerup 

(med tykt Mæle). 

Tak, Valtyr, tak for din frejdige Sang! 

Jeg véd, den rammer ej Nogen ved Bordet - 

kun mod Filistrene Svøben du svang. — 

(betænkelig) 

Og dog — jeg syntes en enkelt Gang — 

saa — saae du paa mig — jeg fatter det ej; 

thi jeg er jo dog en Digter, Kjære, 

som er bleven gammel og graa med Ære. 

Det Store laa ej paa min Digtervej, 

— talrige Ting har jeg dog ladet trykke — 

men vent nu bare til jeg faar gjort 

min Dommedag færdig ~ mit Mesterstykke. 

(begejstret) 

Vent til jeg aabner Himmerigs Port ^ 
for Sjælesuk efter Salighedslykke, 

knuser til Kaos Himmel og Jord, 
døder og saliggjør blot ved et Ord, 
slynger i Afgrunden Stjernernes Vrimmel, 
blander min Røst i Englenes Kor — 
saa skal du se, hvor jeg bliver stor, 
løftes til Hæderens højeste Himmel! 

(pludselig arrig) 

Mens det kunde hænd's, du bliver begravet 
i Stilhed med samt dine Fisk fra Havet. 

Valtyr. 
Gjør Intet! — Man graver mig op igjen! 
Om hundrede Aar jeg bliver forstaaet. 
Saaledes er det bestandig gaaet 
de sande Genier — de store Mænd! 
Mens du, min Ven, maa trist ligge hen 
som uopgravet og — ubegavet. 

Klinger. 
Naa, naa! Vi kan Alle godt blive store. 

Valtyr. 
Nej, dertil for lille Dannemark blev. 

(med stigende Lidenskab) 

En kun skriver sit Adelsbrev! 

En kun løfter Apollos Lyre! 

Den Ene er jeg! — I andre Fyre — 

Taagerup 

(rettende). 

Fire ! 

Valtyr. 

Nej, Fyre! -- I kan gaa hjem 

og lægge Jer paa Jer Digterhale. 

Alt, hvad I gjorde, var kun Skandale — 

én eneste kunstnerisk Store Slem. 

Taagerup 

(grædende). 

Valtyr! — Jeg har dog været din Lærer! 

Valtyr 

(lér haanligt). 

Lærer? Jo pyt! Jeg véd nok, du blærer 

dig af din akademiske Kunst. 

Paa mig har du ofret det Hele omsonst. 

Jeg véd helt vel, at du gaar og bræger 

om Heiberg, om Hertz og om Oehlenschlåger 

for mig er det Hele kun Løgn og Dunst. 

Spytslikkere var de alle til Hobe. 

Hofpoeter, hvem ikke en Draabe 

Friheds-Attraa i Blodet stak. 

Rahbek — borgerlig Punch og Tobak, 

Paludan-Muller — en Præstetaabe, 

Ingemann — blot en romantisk Nar. — 

Tvi for dem Alle! — 

(spytter) 

Nej, nu kommer ^'^^r: 
Ungdommens Heros paa Sandhedens Vej! 

Til Bunke fejer jeg Fortidspakket 

og planter min Kost som Kors paa dets Grav. 

Hej, hvilket Hyl fra Højrerakket, 

som humper til Gravs ved Krykke og Stav! 

Victor 

(rejser sig og raaber). 

Hold inde med slig taabelig Tale! 

Valtyr 

(rasende). 

Den Røverridder! — Vil han betale? 

(Snapper en Flaske.) 

Taagerup 

(griber ham i Armen). 

Sæt den, Valtyr, du skal holde Fred! 

Valtyr 

(brydes med Taagerup). 

Naa, kommer du ogsaa i Laget med? 
Slip Taget eller jeg knuser dit Hoved! 

Klinger 

(kommer Taagerup til Hjælp). 

Skam dig, Valtyr! — Du, som har lovet — 

DONNER 

(ravende). 

Aa, sér I ikke, han har en Hat? 
Den bærer han efter sit eget Tykke, 

(spytter i Næverne) 

men vent nu lidt! Saa skal jeg ta*e fat. 

Valtyr 

(kæmpende). 

Jeg blæser Jer alle tre et Stykke! 

(overmandes og tvinges ned paa Stolen. Falder et Øjeblik gispende 
sammen. Pludselig springer han op. Aldeles vild) 

Hej, hvor Havet bruser og sprøjter! 
Tiden er kort og Vejen lang. — 

(griber Klingers Guitar) 

Dér har du Noderne til min Sang! 

(slaar Klinger Guitaren i Hovedet) 

Var det mig eller dig eller Q vinten som sprang? 

(griber fat i Donner) 

Skaf mig nu fat i to hollandske Tøjter, 
saa skal jeg lære Jer Livet en Gang! 

(stoder Donner fra sig) 

Væk med det Svin ! — Jeg vil løbe paa Skøjter ! 
Jeg vil fare paa Ski til den yderste Pol! 

(river Kransen af Taagerup og sætter den paa sit Hoved) 

4 

Nej! — Jeg vil krones paa Kapitol! 
AfVejen! — Plads for den ypperste Digter! 
Hu! — Hej! — Nu grasserer Poeten Ewald! 

(Springer ud af Vinduet og leber gjennem Haven ned mod 

Stranden.) 

Taagkrup 

(segner om paa Stolen). 

Klinger, hjælp mig! — Kræfterne svigter! 

(Klinger hælder i sin Forskrækkelse et Glas Champagne over 

Hovedet paa Taagerup.) 

Taågerup. 
Tak, kjære Klinger, det gjorde godt! 

(til Leynstrup og Brammer) 

Skynd Jer efter ham! Redd ham blot! 
Han kan jo drukne derude i Vandet. 

Vigtor 

(tager sit Toj). 

Åa, han løber nok ud i Sandet. 

Han kommer sig vel, naar han faar lidt Vaadt. 

Klinger 

(byder Taagerup Armen). 

Kom, lad os gaa! — Det bliver alt silde. 

Taagerup 

(grædende). 

Det var et bedrøveligt Åfskedsgilde! 

(Begge gaa.) 

DONNER 

(rejser sig besværlig). 

Mine Venner! Jeg bér — nej, jeg beder om Ordet; 
for saa — skal jeg — mageligt — klare den Sag. 
Sér I - en Hat 

(Styrter.) 

Vigtor 

(vender sig i Deren. Til Erik). 

Hvad var det for et Brag? — 

Erik. 
Aa, det var blot Donner, der faldt mider Bordet. 

(Begge gaa.) 



ANDEN HANDLING 



(Parti af Dyrehaven i Omegnen af Bakken. Forrest Vej 

med store Træer, hvorunder en Bænk. Mellemgrund 

Mose og Kjær med vid Udsigt til Bakken, hvorfra der af 

og til høres Piben, Hvin og larmende, Raab.) 

(Erik og Victor komme vandrende med hinanden 

under Armen.) 

Vigtor 

(standser og sér sig om;. 

Erik, det var en prægtig Idé 
at føre mig gjennem de hjemlige Skove, 
og hvor maa jeg ikke dit Indfald love 
at tage mig med til den Assemblé. 
Jeg mored mig kosteligt! — 

(Lér.) 

Erik. 

Ja, du kan le! 
Men jeg, som min egen Trøje maa vove, 
jeg faar paa Pukkelen, skal du se. 

Victor 

(slaar ham godmodig paa Skulderen)^ 

Aa, deraf du ingen Skade ta'er, 

du altid var lidt af en Dromedar. 

Naa, bliv ej muggen! — Kom lad os hvile! 

(sætter sig paa Bænken) 

Hvad er Klokken? — Timerne ile, 
mit Uhr paa Rejsen forsømt jeg har. 

Erik 

(gabende). 

Jeg tror, det maa være Midnat omtrent. 

Victor. 
Ja, Erik, en Præmie har du fortjent! — 
Duggfrisk ligger i Dæmrelys Skoven, 
Stjernerne svagt kun skimtes foroven — 
og saa, denne Duft af det slagne Hø! — 
Se, hvor den glimter den lille Sø. 
en Perle, som grønne Smaragder omfatter! - 
O, hvor i Danmark jeg føler mig atter! 
Ja — her vil jeg leve og her vil jeg dø! 

Erik. 
Jeg troede, du satte Italien højest? 

Vigtor. 
Ja vist, men Danmark binder mig nøjest 
til Livet, som Livet jo leves skal. 
Italiens Liv er et Karneval. 

Brogede Masker, brogede Løjer; 

Liv, som larmer, stimer og støjer; 

men ensom man staar i den fremmede Hal 

og ønsker sig ofte Danmark tilbage. 

(rejser sig) 

Erik, du kjender ej Hjemve som jeg! 
Selv paa de solrigste, lyseste Dage 
sitrer dens Sang som en hemmelig Klage 
gjennem dit Sjælelivs skjulteste Vej. 
Tror du den død, da dukker den frem, 
hænger som Taage om Bjergenes Linjer, 
vandrer som Skygge blandt Palmer og Pinjer, 
sukker, klager, hvisker: Vend om! 

Erik. 
Naa, derfor vendte du hjem fra Rom? 
Ja, hvad man har, man gjeme foragter. 

Vigtor. 
Der er et Andet, hvorefter jeg tragter — 

(dæmpet) 

det er for en Andens Skyld, at jeg kom. 

Erik. 
En Andens! 

Victor 

(griber hans Haand. Fortrolig). 

Ja, du skal vide — — 

(En Flok Studenter drage syngende forbi.) 

Kor af Studenter. 
Naar vi til Kilden tager — 
er De med paa den? — Hva' behager? 
Naar vi til Kilden drager, 
er det paa Lærkesjov! 
En Jagt i grønne Skov, 

et lille Pigerov, 
os allermest behager — 
vi spør' ej om Forlov. 

(Sangen taber sig.) 

Erik 

(leende). 

Naa, fortæl saa! — Pladsen er tom. 

Vigtor 
Aa, jeg gider ej tale derom! 

Erik. 
Misanthrop! — Det Mindste dig støder. 
Kom med! — Maaske vi paa Bakken møder 
din længe savnede Helligdom. 

Victor. 
Nej, dertil er hun for god og from. 

Erik. 
Naa, Herregud, man møder saa mange, 
som for deres Ghristendom ej er bange. 
Der kommer jo Folk af forskjellig Slags. 

Vigtor. 
Ja, skal vi derop, maa det være strax. 
Jeg længes efter paa ny at se 
de larmende Løjer, og Livet deroppe; 
det er, som Barndomsmindernes Fe 
slog magiske Slør om Bøgenes Toppe. 
De hvide Telte, den blaanende Røg, 
den blinde Mand ved den store Bøg, 
de festlige Klynger, den livsglade Latter -— 
jeg sér det Alt — jeg hører det atter! — 

(begejstret) 

O, Oehlenschlågers St. Hans Aftenspil! 

Erik. 
I Meget ændret du finde vil: 
det spilles ej nu, som i gamle Dage. 

Vigtor. 
Aa, Noget er der vel blevet tilbage; 
man vælter ikke et Folkeliv. 

(farer op) 

Hvad var det, der skreg saa skarpt som en Kniv ? 

Ugleskrig. 
Thu-i! Thu— i! 
Vor Tid er forbi! 
Mængden os plager 
med Larm og Skrig. 

Musen paa Ager 
nu jager vi. 
Bakken drager 
kun levende Lig. 
Thu— i! Thu— i! 
Dens Tid er forbi! 

Erik. 



Ugleskrig ! 



Victor. 
Se, over Mosen farer 
flygtende Skygger, let som en Røg! 

Dtrestemmer. 
Forhen var vi de vilde Dyr, 
men nu er Mennesket værre! 
Og saa skal saadan en tobenet Fyr 

kaldes Dyrenes Herre? 
De hviner, vræler, gjør et Postyr, 

og vil os Vejene spærre; 
men let paa flygtende Fod vi flyr. 
Skoven er vor, naar Morgenen gryr. 
Hjorten er brunstig, det vilde Dyr, 

Mennesket er dog værre! 

Erik. 
Et Rudel, der sprang! 

Vigtor. 
Men hør en Gang, hvilken smertefuld Klang 
der toner fra Bøgenes Kroner! 

Bøgesus. 
Her har vi staaet tre hundrede Aar. 
Slægter kommer og Slægter gaar — 
kun vi er bestandig de samme; 
men over en Slægt, som ej os forstaar, 
maa vi os rødmende skamme. 

Den kjender ej Skovdybets Ensomhed, 
Kildens Rislen, Naturens Fred 
ved Nat under Stjerneskjæret. 
Beruset den brøler sig hæs og hed, 
indtil at den taber Vejret. 

Som Dyret den hyler sin Glæde ud, 

skjænder Naturen, forhaaner Gud, 

er trættet og mættet af Dage. — 

Saa knalder blandt vore Stammer et Skud, 

og kun et Lig er tilbage. 

Derfor vi susende klage. 

Vigtor. 
Hvor sælsomt det klinger! 

Erik. 

Kun Vindens Sus! 

Bakketrolde 

(mylre over Mosen). 

Trippe, trippe, trappe! 
Rask paa Fødder rappe 

bort vi Smaa 

flygte maa. 
Tiderne er knappe. 

Før i Rad 

glad vi sad 
dybt i Bakken inde, 

Ingen saae 
de smaa Graa, 
kunde os ej finde. 

Nu for Støj 

og Halløj 
maa vi brat forsvinde. 

Mosemor, 

hør et Ord, 
hjælp os dennesinde! 

Vigtor. 
Det mylrer i Mosen! 

Erik- 
Vandrende Rotter! 

Mosemor 

(dukker op langt ude. Kjedlen damper). 

Hævn Jer! Hævn Jer! I Smaa! I Graa! 
Jeg skal lægge min Smørelse paa! 

Stræk Jer som Rødder 
ved Træernes Fødder! 
Læg Jer som Lænke 
bag Buske og Bænke! 
Snig Jer som Snoge 
trygt i min Taage! 
Lygtemænd! Lygtemænd! Lys for de Graa! 
Nu skal jeg lægge min Smørelse paa! 

(Hvide Dampe stige op af Mosen. Det flimrer i Taagen.) 

Victor. 
Se dog! — Se! 

Erik. 
Mosemors Brygg! 

Lygtemænd i Taagen. 
Blus ned! Blus op 
over Mosegræs-Tuer 

i svingende Hop, 
med flakkende Luer! 
Blink ned! Blink op 
over Sivenes Top! 
Blink her! Blink der 
over Vej, over Kjær! 
Ellepiger! Stunden er nær! 

Tag dem! Drag dem 
i Mosen her! 
Glimt er Blink, og Lys er Skjær! 

Victor. 
Hvad er det for Blink i Taagen der? 

Erik. 
Lyn langt borte! — Kommodskjær ! 

Vigtor 

(griber Erik i Armen). 

Nej, hør hvor det klinger! 

Ellepiger. 

Paa Taagevinger 

vi let os svinger 
i hvirvlende Ringe, i Lygtemænds Glans. 
Natten er vor — det er Sankte Hans! 

Aander er løse, 

Knøse og Tøse 
drager i Skoven til Drik og til Dans. 
Vi skal dem binde en Dødningekrans. 

Hilder dem! 

Saarer dem! 

Vilder dem! 

Daarer dem! 
Han er ej hendes — og hun ikke hans! 
Eja! Naar saae I saa lystig en Dans? 
Aander er løse! Det er Sankte Hans! 

Mosemor 

(rorer i Kjedlen, saa Dampene vælte ud). 

Stræk Jer som Taager 

ind over Skoven! 
Læg Jer som Maager 

ud over Voven! 
Intet er ned — og Intet op! 
Sving Jer som Slør over Bøgenes Top! 

EUetøs! Lygtemand! Bakketrold! 

Jag mig Pakket Pokker i Vold! 

(Taager vælte ud over Vejen.) 

Victor. 
Jeg fryser! — Luften bli'er kold. 

Erik 

(skutter sig). 

Jeg gyser! — Tro mig, -^ det Sold — 

(Snubler over en Trærod.) 

Vigtor 

(griber efter ham). 

Av! — Det stak i min venstre Lunge! 

(Tager sig til Brystet) 

Erik 

(spytter). 

Satan! En Skovsnegl jeg fik paa min Tunge. 

Vigtor. 
LTmuligt! — Du er nok ikke klog. 

Erik 

(forfærdet). 

Den hvæser! — Den voxer sig stor som en Snog! 

(Kaster den fra sig i Rædsel.) 

Mosemor. 
Ha! ha! — Nu kommer de Karle tilkort! 

(Snor sig som et graat, uformeligt Kryb hen over Vejen.) 

Vigtor. 
Saae du det? 

Erik 

(rædselslagen). 

Bort! bort! 

(Begge flygte.) 

Mosemor. 
Ha! ha! — Nu begynder først ret mine Løjer! 
EUestød! — Trunter! — Rejs Jer af Muld! 

(Vejen dækkes af Sted og Trunter i fantastiske Former.) 



(DoNHER, drukken, krydser sig med Besvær frem mellem 

Træerne i Taagen.) 

DONNER. 

Det er dog Satans, saa Skoven er fuld — 
af fulde — Folk — som alle — er fulde! 

(falder over en Træstamme) 

Naada! — Der faldt s'gu En omkuld! 

(betragter Stammen) 

Jeg synes, min Sæl, jeg kjende ham skulde 

(rusker i Traeet) 

Hejda, du der! — Du tabte din Hat! 
Du kan jo ikke barho'det ligge 
og drive paa Vejen den hele Nat! — 
Sikket et Bæst! — Han svarer mig ikke! 

(rusker i Grenene) 

Hej! Vil du op? — Nej, gu' vil han ej! — 

Han har en morderlig Kæfert pillet! 

Kan du høre mig? — Hva? — Han svarer s'gu 

nej. 
Ja, saa maa vi sætte ham ud af Spillet. 
Han kunde let blive overkjørt, 
saa overkjørt som Svinet nu ligger. — 
Ja, dér kan man se — saa vidt har det ført, 
naar gamle Bisser paa Varerne stikker. 

(venlig rert) 

Dér staar en Bænk — skal jeg sætte dig dér? 

(lefter Stammen over Ende) 

Jøsses! — Hvor saadanne Svin er tunge! 
Hvad si' er du? — Nej! — Saa kan jeg la' vær, 
skjøndt gamle Folk bør ta' Hjælp af de Unge. 

(kjærlig) 

Men du skal dog ikke fryse i Nat! 
Dér har du min Frakke, du gamle Bisse. 
Kom, lad mig faa dine Arme fat! — 
Og dér er min Hat til din skaldede Isse. 

(trækker Frakken paa Grenene og sætter Hatten øverst. Tørrer 

Stammen i Ansigtet) 

Det svalede rart! — 

(til Stammen) 

Du kan spare dig Takken! 
Nu vil jeg s'gu op paa Dyrehavsbakken! 

(Raver videre.) 



(Dyrehavsbakken. Støjende Klynger af alle Aldere og 
be^e Ejøn pibe, fløjte og tude i alle Slags Allarm- 

instrumenter.) 
(Erik med en Bametrompet, Victor med en Tamburin 

arbejde sig gjennem Vrimlen.) 

Kor AP Dyrehavsgjæster 

(tudende hverandre i Ørene). 

Allons! Allons! Courage! Courage! 
Her skal I se vor nye Menage: 

Skrigen og Skraalen, 

Vrælen og Vraalen, 

Piften og Hvinen, 

Gniggen og Grinen! 

Op med Moneterne! 
Kjøb Jer en Hest med en Pibe i Halen! 

Slaa Tamburinen! 

Blæs i Trompeterne! 
Pib til I revner! — Det er Moralen! 

Kjøb, hvad der falder! 

Trommer og Skralder, 

Skrigeballoner, 

Messinggongonger, 
Tudehorn, Fløjter, franske Gri-Cri! 
Kjøb bare Noget, som ret gjør Rabalder, 
Noget, I rigtig kan tude i! 

Victor. 
Huh! Hvor det klinger! 
Ørene springer! 

Erik. 
Puh! Det kan varme! — 
Gud sig forbarme! 

Kor af Dyrehavsgjæster. 
Vildere! Vildere! Blæser kun til! 
Det er det reneste Hækkenfeltspil. 

Trykker og støder 

hvem I saa møder! 

Blæs dem i Ørene, 

Ridende, Kjørende, 
Damer og Tøjter — hvem Fanden I vil! 
Kys dem og klem dem — det hører til! 

Vor Tid er fri 

for alt Snærperi! 

Sligt Drilleras 

er Pigernes Spas! 
Griner og hviner! Skab Jer som Gale! 
Her er jo ikke om Mennesker Tale — 

nej — vi er Dyr! 
Tchjuk! Sikket Styr! 
Leve Skandalen! 
Ned med Moralen! 
Hejsa! Hopsa! — Tag Jer en Rus! 
Bakken er blevet et Galehus! 

(Tummelen voxer.) 

Erik. 
Det er som Befanafesten vi saae — 

Victor. 
Ja vel! Men i Rom er man ikke raa! 

£n Brændevinsbrænder. 
Ja, véd De vel, hvoraf det kommer? 
Vi brygger Brændevin, dér har de Rom'er. 

Erik. 
Puh! Hvilke Brandere man maa høre! 

En ung Laban 

(griber Victor i Armen). 

Vil De Øjeblik laane mig Øre? -- 
Jeg har en Nyhed — 

(Victor vender sig imod ham. Den anden snapper et Kohom under 

Frakken og tuder ham lige i Øret.) 

Victor. 

Fing'ren af Fadet! 

(Slaar ham Hornet af Haanden.) 

5» 

Den unge Laban 

(rasende). 

De skal, min Salighed, komme i Bladet! 
Jeg lader mig ikke slaa af Enhver! 

Victor. 
Saa tag den dér! 

(Slaar ham Tamburinen over Hovedet.) 

Erik. 
Victor, lad vær'! 
Fyren er Redaktionssekretær 
ved „Sandhedstidenden** — 

Victor. 
Naa! 

Erik. 
Kom! Lad os flytte os! 
Ved Teltene kan vi bedre hytte os. 

(De sege ud af Sværmen.) 

Sangerinder fra Teltet. 
Kom ind, skal De se! 
Her er den nyeste Varieté! 
Hør ej vor Sang, men se vore Øjne, 
af dem har vi magelig tre til Mands, 
og saa præsenterer vi, næsten nøgne, 
den nyeste Mave- og Svinedands. 
Kom ind, skal De se! 
Her er den nyeste Varieté. 

En ST6 Mand 

(staar ved et Træ og rækker Haanden ud). 

En Skilling, go' Herre! 

Victor. 

De er vist daarlig? 

(Griber i Lommen.) 

Den ST6E Mand. 
Ikke daarlig — bare alvorlig. 

Vigtor. 
Jo vist er De syg! Kan ikke faa Luft. 

Den ST6E Mand. 
Nej, jeg er saa frisk som Skovenes Duft. 

Victor. 
Hvem er De da? 

Den syge Mand 

(hvisker). 

Jeg er den sunde Fornuft! 
Erik 

(til Victor). 

Han er jo gal! — Lad os bare gaa! 

Den stge Mand. 
Bi lidt, saa vil De mig snart forstaa! — 
Men hør: Kan den simde Fornuft være gal 
og blive lagt ind paa St. Hans Hospital? 

Victor. 
Det tror jeg næppe — 

(Viger tilside.) 

Den syge Mand 

(griber fat i Victor. Hvisker). 

De skulde blot vide 
alle de Kvaler, jeg Stakkel maa lide — 
min Skjæbne har været aldeles fatal. 
I gammel Tid til Højbords jeg sad 
blandt Dommere, Høvdinge, Rigsraader stolte. 
Man lytted andægtig, løfted paa Hatten, 
naar jeg tog Ordet under Debatten. 
Men sér De, saa kom denne Satans Revolte 
— jeg mener den franske Revolution — 
fra den Dag Ingen mig høre gad. 
Jeg lod mig kuske som en Kujon, 
blev sat paa Port som simpel Person. 
I Stedet for mig de fik en Gudinde; 
men, hvor kan man finde Fornuft hos en Kvinde? 
Kort sagt, man smed mig rent ud paa Dør. 
Men saa kom han — denne l'empereur — 
De véd — Bonaparte — det kan nok være, 
at han mig atter bragte i Ære, 
den Gang han skrev „Code Napoleon**. 
Kong Fredrik den Sjette tog mig paa Raad — 
under Christian den Ottende gik det sløjest; 
men Skjæbnen blev mig dog allerdrøjest. 

da vi fik denne hersens Konstitution. 

Sprængt laa Tyranniet, kommet var Vaaren ! — 

Mine blanke Støvler! Jeg sier: God Maa'ren! 

og takker ærbødigst for min Portion; 

thi just, som jeg troede mig hævet højest, 

laa jeg paa Vælgernes Landevej. 

men, ak — desværre — de kjendte mig ej. 

Saasnart de hørte, jeg var Fornuften, 

saa blev der en mærkelig Fællesforduften 

af Vælgerne, hver Gang jeg stillede mig. 

Jeg vandrede om fra Kreds til Kreds 

— jeg tror, jeg har prøvet over en Snes — 

men allevegne røg jeg i Luften. 

Og da jeg til Slutningen gjorde mig gal, 

man spærred mig ind paa St. Hans Hospital. — 

(gjer et Spring imod Victor og hvisker ganske sagte) 

Nu bor jeg i Slippen paa fjerde Sal 

(skriger op) 

I Slippen, der slap'en paa Trappen! — Luft! 
Aa, hjælp mig go' Herre! — Jeg er desværre, 
saa sandt som jeg lever, den sunde Fornuft! 



Ja vel! 



Vigtor. 



(Giver ham Penge.) 



Den syge Mand 
Tak! — Skjævt er jo lige 

(Griber Victor i Armen.) 

Vigtor 
Har mér De at sige? — 

Den syge Mand 

(bejer sig over Victor. Hvisker). 

Søg aldrig Sandhed paa Livets Vej, 
for saa blier De mere gal end jeg. 

(Gaar.) 

Victor 

(til Erik). 

Det var da en højst forunderlig Fyr! 

Erik. 

Jeg hørte ej paa det tossede Dyr. — 

Der er Mester Jakel! — Skal ham vi høre? 

(Standser foran Marionettheatret.) 

Vigtor. 

Nej, lad os følge den lille Sti! 

Saa blier vi for Mængdens Sottiser fri. 

(lægger lidt paa Jakels Tallerken) 

Den Stakkel! Nu tjener han knap en Øre. 

Forslidt er blevet hans Frieri. 

Om ham kan siges, skulde jeg mene, 

det Samme, som nu om vor danske Scene. 



73 
Erk. 



Hvilket? 



Victor. 
De mortuis nil nisi bene! 

(De gaa videre.) 

Kor fra Karussellen. 
I evige Ringe 

vi rundt os svinge 
paa samme Veje, i samme Spor, 
hvori vi fra Begyndelsen foer. 
Vor Opgave er at stikke til Ring — 
forresten bestiller vi slet ingen Ting. 

Intet vi ville — 

Alting staar stille — 
vi kun gaar rundt og rundt og rundt — 
det er et Liv, som er inderlig sundt. 

Hold paa Moneterne! 

Op med Diæterne! 
Stik blot til Provisoriets Ring, 
saa faar det Hele et højere Sving! — 
Vi er Folketribunernes Folketing! 
Rundt! — Rundt! — Rundt! — Rundt! 

Danmarks Vel, 
dets Hæder, dets Held 
er blevet en Dyrehavskarussel! 
Kjør rundt! 

Erik. 
Dér er Piskebaandsjøden ! — Kom, lad os gaa! 

PiSKEBAANDSJØDEN 

(trænger sig ind paa dem med Favnen fuld af Beger). 

Nye Noveller for Store og Smaa! 
Omslag med Guld og Reklamer paa! 
Lad mig nu ikke for længe løbe! 
Kommer at kjøbe! Kommer at kjøbe 
Digte, Romaner, Noveller i Flæng! 
Jeg er en god, lille Jødedreng! 

Den gamle Literatur er død. 

Den tjente til mig og min Fader Brød; 

saa tigged jeg sammen Bohemer og Drenge, 

gav dem en Mark, og bad saa længe, 

indtil de skrev i Spræng og i Flæng, 

for jeg er en rar, lille Jødedreng! 

Nu har jeg hele Butiken fuld! 
Alting er Messing, Intet er Guld. 
Stilen er fransk og Indholdet vovet — 
Intet er dansk! — Nej, Gud være lovet! 
Vær nu ej med Kritiken for stræng! 
Jeg er en god, lille Jødedreng! 

Kommer at kjøbe! Kommer at kjøbe! 
Lad mig nu ikke for længe løbe! 

Som det er læst, saa hurtig det glemmes. 
Intet til Dyd og Moralen fornemmes. 
Den rejser sig aldrig mér af sin Seng — 
men jeg er en rar, lille Jødedreng! 

(Omringes af unge Damer, som kjebe Beger.) 

Første Borger. 
Er du kommen her ud, du gamle Bjørn? 
Fik „Julies Dagbog" du læst lil Ende? — 

Anden Borger 

(terrer Sveden af sig). 

Puh! Den var fæl — det maa jeg bekjende; 
men hvad gjør man ikke for Kone og Børn? 
Jeg selv ej lider det Svineri. — 

Første Borger. 
Kan dog godt lide Bøger, som er lidt fri. — 
Min Datter den ikke læse maa, 
dertil jeg synes, den er for raa, 
men sér du, vi gamle — 

Anden Borger. 

Ja, gamle Svin, 
I bryder Jer ikke om Smagens Ruin. 

Første Borger. 

Aa! — Du med din Smag! — Kan Bøger man 

smage? 
De skal gjøre Nytte eller behage, 

for ellers er de jo Makulatur. 

(Gaar.) 

Victor 

(til Erik). 

Det lader til, at vor Literatur 

er gaaet betænkeligt ned ad Bakke. 

Erik. 
Nej, her paa Bakken find's Alt, hvad duer 
som Digterne er, man tager til Takke. 

(De gaa videre.) 



(Ved Foden af Bakken. Folk strømmer fra det frie Theater.) 

Første Tilskuer. 
Fy Fa'n! Det var da et væmmeligt Stykke! 

ÅNDEN Tilskuer. 
Imidlertid — det gjorde dog Lykke. 
Folk klappede jo som var de besatte; 
men sig mig, forstod du et Ord der'a? 

Første Tilskuer. 
Saa vidt jeg Digterens Ord kan fatte, 
er Meningen den, at man skal ta* 
Revolveren, blæse Livet et Stykke 
og blæse det ud med et Knaldfaldera. 

Anden Tilskuer. 
Men saa? — 

Første Tilskuer. 
Ja saa — saa er Stykket ude. 
Forfatteren stryger sit Honorar, 
og lér ad dem, han har holdt for Nar. 

Anden Tilskuer. 
Men, hvorfor skyder den Datter sin Moder? 

Første Tilskuer. 
Jo, det er just efter nyeste Noder. 
Naar Begge den samme Elsker har, 
maa En af Vejen — den Sag er klar. 
Forresten vil jeg være en Nar, 
om ikke det Hele lavet var 
af Kotzebues gamle, aflagte Klude. 
Mærkværdigt! — Den gamle Tysker er død; 
glemt og begravet hvert rørende Stykke, 
og saa gjør hans Gjenganger stormende Lykke. 

ÅNDEN Tilskuer. 
Hans Gjengangers genialeste Træk 
er netop: Livslabyrinther at bygge. 
Hvad der er Lys, han maler i Skygge; 
Livsglæden former han om til Skræk, 
saa Livet ender i vild Uhygge. 
Enfin! — Det passer godt for en Slægt, 
som væmmes ved Skjønhed og elsker det Stygge. 

En ung Pige 

(begejstret). 

Tænk! — Dø med Ham^ man til Elsker har 

kaaret! 

Veninden. 
Ja! — Dø i Skjønhed, med Vinløv om Haaret! 

En Kontorist 

(til sin Ven). 

Jeg tror, Du vil! — Hvad er det? — Er du gal? 

Vennen. 
Meget værre! — Min Principal, 
Vinhandler Vanberg, lusker herude 
med Politiet — — 

Kontoristen. 
Hvad er det? — Tal! 

Vennen. 

Falske Vexler! — Potten er ude! 
Men jeg skal vide at dø med Honnør. 

(viser ham en Revolver) 

Jeg er ingen Las som de andre Klude! 

(Leber ud i Mosen.) 

(To Opdagelsesbetjente komme listende.) 

Første Betjent 

(til Kontoristen). 

Hvor er den Herre, De fulgtes med før? 

Kontoristen. 
Han løber dernede langs Mosens Rør. 

Første Betjent. 
Afsted! 

Anden Betjent. 
Nu tjener vi vor Ducør! 

(Et Skud knalder mellem Rerene.) 

Første Betjent. 
Han snød os! 

Anden Betjent. 
Forbandet! — 

Første Betjent. 

Kom, før han dør! 

(De ile ned i Mosen.) 



80 

(Victor og Erik komme fra et af Teltene.) 

Vigtor. 
Se nede ved Mosen — se, hvilken Vrimmel! 

Erik. 
Se hellere opad — sikken en Himmel! 
Skyerne taarne sig sorteblaa; 
Lynknapper lyse paa Regnkapper graa. 

Victor. 
Luften er lummer. Taagen sig vælter 
ind gjennem Skoven i hvidlige Bælter. — 
Se, hvor den øges, den tætte Stimmel 
i Mosen dernede! — Hvad er der fat? 
De har vist en lystig Sankt Hanse Nat. 

Erik. 
Det kan du tro — sligt Eliekrat 
sér vist artige Ting i Sivet. 
V^i maa derned! Man skal kjende Livet! 

(De gaar ned mod Mosen. Mængden viger pludseligt til 
Side for de to Betjente, som bære den Døende imellem 

sig. En Læge kommer.) 

Lægen. 
Han aander endnu! — 

Den unge Pige. 

O, hvilken Gru! 

Veninden. 
Se! — Tindingen er skudt rent itu! 

Den Døende. 
Læg mig! — Jeg dør — før jeg naar Arresten. 

En Fin du Siecle. 
Saa er det nok bedst, at jeg henter Præsten! 

Første Betjent 

(bøjer sig over Liget). 

Nu har han ej mér, han skal have sagt — 

Victor. 
Saa vidt har altsaa Tiden os bragt! 
Selvmord! — Lig! — og Vittighed til! — 
O, hvilket grufuldt St. Hans Aftenspil! 

(Gaar med Erik.) 



{Pavillonen ved Kirsten Piils Kilde, behængt med brogede 
Lamper. Enkelte Gjæster ved smaa Borde i Forgrunden. 
Ted et Bord i Baggrunden et større Selskab af Kunst- 
nere og Skuespillere med deres Damer. Blandt disse 
Valtyr, Any og Grosserer Redlich. Vid Udsigt over 
Kildemosen, som damper stærkt og sætter Taagestriber 

ind mellem Træerne i Baggrunden.) 

(Victor og Erik komme fra Bakken og tage Plads ved 

et lille Bord i Forgrunden paa samme Side som det 

større Selskab.) 

6 

Vigtor 

(sér sig omkring). 

Se, her er Fred! — Her er endnu en Plet, 
hvor Livet rinder som i garale Dage. 
Ja, Ejrstens Kilde kræver end sin Ret. 

Erik 

(til en opvarter). 

Bring Kognak hid! 

(til Victor) 

Du skal en Toddy smage, 
som nok paa ny vil skaffe dig Humør. 

Vigtor. 
Hvor hader jeg dog denne vilde Stimmel 
af drukne Dyr, som tumler vild og ør; 
som med en Spot paa Læben rolig dør 
og hverken agter Helved eller Himmel. 

Erik. 
Paa Nutids Strømme Fortids Skuder kæntre — 
det er en Ting, du ej formaar at ændre. 

Vigtor 

(farer op). 

Et Folk man skal paa dets Digtere kjende! 
Men sig mig, hvor er nu Digterne henne? 
De har brændt deres Skibe, brudt Broerne a'; 
men hvor er det nye Amerika? 

Erik. 
Har du læst ,Ny Jord'*? „Nyt Blod«? — „Nye 

Dage** ? 

Victor. 

Nej. 

Erik 
«Ungt Mod« da? Eller „De Unges Sage«? 
nUngdomskræfter« ? 

Vigtor. 

Ih, Død og Plage! 
Hvor kommer dog al den Ungdom fra? 
Det Unge er Nyt, og det Nye Ungt; 
mens Livet slæber sig træt og tungt, 
øse de Unge af Livets Fold 
som var det en Politiprotokol. 

Erik. 
Du skulde dog lidt til de Unge kjende. 

Vigtor. 
Jeg har forsøgt det. — Men før jeg kom 
til Slutningen, maatte jeg læse om — 
da havde jeg alt Begyndelsen glemt. 

Erik. 

< 

Du læser for hurtigt — det er slemt. 

Victor. 
For langsomt netop — det véd jeg bestemt ; 
thi sér du, trods taalmodig at vende 
Blad efter Blad, kom jeg aldrig til Ende. 
Som mig det gik, saa Værket det gaar — 
det Hele er glemt forinden et Aar. 
Det Værk, som ikke et Aar faar lovet, 
det er saa godt som det aldrig var skrevet. 

Erik. 
Hvad læser du da af Literatur? 

Vigtor. 
Gamle Sager, som lidet dur: 
Dante, Shakspeare, Schiller, Gothe. 
Af vore Digtere, dem, som blev fødte, 
før de kom under Valtyrs Censur. 

Erik. 
Saa er du meget gammeldags, Kjære! 

Vigtor. 
Kan hænde. — Det er mig netop en Ære; 
thi sér du, naar man Noget vil lære, 
saa lær' man det af sine Overmænd, 
men ej af en udlevet, syttenaars Svend. 

(springer forbavset op) 

Hvad var det, som klang? — 

Erik. 

En Mandolin. 

Vigtor. 
Hvor Strengen vibrerer klingrende fin, 
som var det en Romeos Elskovsklage. — 
Ak, hvor det kalder Minder tilbage ! 

Selskabet i Baggrunden. 

(synger til Akkompagnement af Mandolinen). 

Her har Kildenymfens Smil 
kronet Elskovs Drømme. 
Her vi skal for Kirsten Piil 
aarligt Glasset tømme! 

(D^r klinkes og lés.) 

En af Selskabet. 
Leve Trop! — Han sidder derhenne! 

Erik. 
De lér ad os! — 

Victor. 
Hvem skulde os kjende? 
Imellem os ligger Taagemes Slør. 

Erik. 

(sér ud). 

Saa stærkt har Mosen ej dampet før. 

(Mandolinklang) 

Hør, de synge! 

Selskabet i Baggrunden. 
Det er saa lummert og saa tungt, 
det brænder stærkt deroppe; 
her skygger Løvet, grønt og ungt, 
fra Vaarens lyse Toppe. 
Her springer, langt fra Kvalm og Larm, 
ved Sang af Nattergalen 
den tykke Straale som en Arm 
fra Højen ud i Dalen. 

Den Verden, som vi øjne hist 
paa Havets dybe Bunde, 
den har den gjennemtumlet vist 
og bølget i dens Lunde. 
Den runde, tykke Sølverarm, 
som risler her forvildet, 
har kysset Ellepigens Barm 
og drukket hendes Billed. 

Erik 

(til Victor). 

Du bliver bleg. — Er du ikke vel? 

Vigtor 

(med lav Stemme). 

Erik, jeg mindes en Sommerkvæld, 
ganske som denne. — Samme Sang, 
samme Dis under Bøgenes Hang; — 

men der var To, som sad under Løvet. 

O, hvor hun græd! — Hvor han var bedrøvet! 

Hun loved at bie, vente sin Ven — 

Han loved saa vist at komme igjen. 

Og nu! 

(Skjuler Ansigtet i sine Hænder.) 

(Any gaar med Mandolinen i Haanden hen imod For- 
gnmden. Da hun sér Victor, gjør hun en hrat Vendin;^ 

og iler tilhage.) 

Victor 

(farer op). 

Erik! — Saae du det? — Ellepigen! 

Erik. 
Du drømmer! 

Vigtor. 

Nej! Det var hendes Gang! 

(Rejser sig.) 

Erik. 
Snak — bliv nu her og hør hendes Sang. 

(Holder Victor tilbage.) 

Mosemor 

(langt borte). 

Daarende Dunster 
drag gjennem Skoven, 

inden og oven! 
Op blive ned, og ned blive op 
i drivende Dis fra Rod og til Top. 
Taager! Skygger! Mosedamp! — Stop 

Udvej og Gjenvej for disse To! 
Stig frem! — Kom op af Mosemors Bo! 

Kvindeskrig 

(fra Mosen. Nærmere). 

Ve mig! — Slip mig! — Hjælp Sankte Hans! 
Jeg mister i Mosen min Jomfrukrans! 

Mosemor. 
Ha! ha! ha! — Hvor sælsom en Dans! 

Vigtor. 
Angestskrig! — Hør — fra Mosen derude! 

(Rejser sig.) 

Erik. 
Snak! — I Horn de fra Bakken tude. 
Hun rejser sig — 

Victor. 
Hvem? 

Erik. 

Din Ellepige. 

Any 

(synger til Mandolinen). 

Hvor længe skal jeg vente? — 
Om dig jeg drømmer kun! 
Du lovede at hente 
mig hjem en Aftenstund; 

men, ak, nu har jeg ventet, 
har sukket og har grædt! 
Hvi har du mig ej hentet, 
før jeg af Graad blev træt? 

O, vidste du, hvor bange 
et Hjerte dog kan slaa, 
du glemte dine Sange 
for atter mig at naa. 
Ak, kjendte du den Smerte, 
der rummes i mit Bryst, 
blev aldrig glad dit Hjerte, 
til Graad blev al din Lyst. 

O, kom, o, kom tilbage, 
og stil min Sorg, mit Savn! 
Dræb med et Kys min Klage 
og tag mig i din Favn! 
Ak, lad mig ikke vente 
her i den mørke Lund! 
Du lovede at hente 
mig hjem en Aftenstund. 

Selskabet i Baggrunden 

(klapper). 

Bravo! Bravo! — Nu til Bellevue! 
Truende glimter den Tordensky! 

Redljch. 
Og jeg, som har tabt min ny Paraply! 

(Selskabet bryder op og nærmer sig Forgrunden. For- 
rest Valttr med Anys Mandolin i Haanden og Taage- 
Rups Krans om Hatten. Any med de Andre. Sidst 

Redlich.) 

Valtyr 

(idet han nærmer sig Victor). 

God Aften, Hr. Trop! 

(Vil tage Any under Armen.) 

Any. 

Hr. Valtyr! — Nej, stop! 

(Vrider sig fra ham og leber lige mod Victor.) 

Vigtor. 
Any! 

Any. 
Victor! 

Vigtor. 

Hvor kunde du nænne? — — 

Any. 
Tys! 

(Gaar hurtig ind under Træerne. Taber sit Tørklæde. Victor styrter 

efter hende og tager det op.) 

Vigtor 

(benligt). 

Any! 

(Rækker hende Tørklædet.) 

Any 

(hvisker). 

I Morgen skal Brev jeg sende. 

Felger de Andre ad Skovstien langs Mosen.) 

Redlich 

(som har segt ivrigt efter sin Paraply). 

Aa, véd De ej, hvor min Kone er henne? 

Vigtor. 
Har ej den Ære Fruen at kjende; 
men Selskabet fulgte den lille Sti. 

Redlich. 
Takker ærbødigst! 

(Skynder sig efter de Andre.) 

Victor 

(jublende til Erik). 

Fri! — fri! 

^Felger efter paa Mosestien.) 

Erik 

(sér efter ham). 

Forbi! — Forbi! 

(Gaar langsomt hen til Kilden og stirrer ned i den.) 

I gamle, længst forsvundne Tid 
der var en dejlig Pige; 
hun var saa god, hun var saa blid, 
hun var saa from tillige — — 

(brister i Latter) 

Ha! ha! Jeg kjender min Oehlenschlåger ! 

(Gaar op til Skovvejen.) 

Mosemor 

(meget fjernt). 

Nu drypper der Gift fra mit Mosebæger! 

(Strand, med Tang og Sten, under Skrænterne ved Taar- 
bæk. Taagen ligger tykt ude over Sundet og driver i 
Strimer ind over Kysten. Svagt Solgry langt ude.) 
i(VicTOR kommer vandrende langs Stranden.) 

Victor. 
Du morgenbeduggede, ensomme Strand, 
hvor jeg som Barn har vadet og har vandret, 
du ligger som forhen med tangstribet Sand, 
kun jeg, men ikke du, har sig forandret. 

Bølgerne. 
Som du, har ogsaa vi saa vide vandret! 

Vigtor. 
O, rullende Bølge, o, hjemlige Plet! 
Her glimter frem som Sollys hendes Billed. 
Var før mit Hjerte tungt, min Tanke sløv og 

træt, 
hos Eder bliver al min Længsel stillet. 

Bølgerne. 
Her glimter frem af Dybet hendes Billed! 

Victor. 
Snart stiger af Taagernes glitrende Lag 
min Elskovs Sol med Roser om sin Pande. 
Jeg hilser dig henrykt, du gryende Dag, 
som vier ind min Ungdoms tabte Lande! 

Bølgerne. 
Som Bølgen kranser du med Skum din Pande! 

Victor 

(lytter). 

Hør, hvilken Klang! — Det var som Bølgen sang. 

(sætter sig paa en Sten og stirrer ud over Vandet. Morgenbrisen 
sætter Taagen i Drift Det lysner langt ude) 

Hvor sælsomt former sig de hvide Taager, 

som hænger over Sundet, lig et Slør 

af Nattens Edderkop i Luften spundet! 

Hvad er der sket? — Jeg er ej mér som før! 

Det er som Taagen har min Tanke bundec 

og gjort mig viljeløs — ja, mat og ør. 

Se, hvor de hvirvle frem, de store Maager! — 

Men nej! — Det er ej Fugle — det er Taager, 

som stryge lydløst langs med Skræntens Top. 

Men se! — Det former sig! — Det kommer, 

svinder 
i Bølgens Favn og stiger atter op! 
Hvad? — Drømmer jeg? — Det er jo Kvmder 
med søgrønt Tang i Haarets lyse Lok! 
Se, hvor de øges! — Hvilken Skjønhedsflok ! 
Den svæver mod mig over Bølgeskummet 
i nøgen Pragt! — Se, hvor den fylder Rummet! 

Daggryets A ander. 
Vi er Havets og Solens 
daarende Døtre! 

Vi svæver, svinder; 

Intet os binder! 

Som Blomsterduftens 

Aande vi rinder 
ind over Land, over Skove, Byer, 
og bliver til rødmende Morgenskyer. 



Men efter os følger 

fra Havets Bølger 
vor Dronning, som lever i Dybet dulgt. 
Snart stiger hun frem; vi har hende fulgt 
til Grænsen for hendes kølige Rige. 

Vi opad stige! 

Vi fremad hige! 

Men hun maa drage 

med haabløs Klage 
atter i Havets Bølger tilbage — 
hun er forstødt fra Jorderige! 

(Svæve ind over Land. Det toner fra Havet som brusende Vande.) 



Vigtor 

(farer forfærdet op). 

Gysen mig griber! 
Se, hvilket Skjær! 
Havet sliber 
sit Bølgesværd. 

Se, hvor det funkler 
i Dybet der! 
Alt fordunkler 

det fjærnt og og nær. 
Nu bruser det op i himmelblaa Flader! 
Havet sig hæver i Skum-Kaskader 
med syvfoldfarvet Regnbuepragt, 
og nøgen — se, med Hænderne lagt 
om Barmens Buer, en Kvinde svæver 
ind imod Stranden i Straaleskjær! — 
Frem hun skrider, stolt og ene — 

(breder Armene ud) 

Hil dig, Venus Anadyomene! 

Sandhedens Aand. 

Skjønhedsgudinden 
Jorderig hylder. 
Sandsigerinden 
Ingen fortryller. 
Forhen jeg stævned 
til alle Riger. — ■ 
Haardt man sig hævned; 
Løgn og Smiger 
satte sig paa min Dronningestol, 
jog, landflygtig frsi Pol til Pol, 
mig, som er Livets lyseste SoL 
Havdybets Bølger 
stille mig dølger; 

kun Midsommernatten lokker mig frem. 
Flygtig jeg hilser som Flygtning mit Hjem. 
Hvo, som mig møder, kan kræve min Gave. 

Sig, vil du have 
Sandhedens Perle fra Havdybets Gjem? 

Victor 

(med bortvendt Ansigt). 

Glansen mig blænder! 

Sandhedens Aand. 

Stræk ud din Haand! 

(rækker ham en Perlemusling) 

Glansen den fik af mit lysende Rige; 
Magten af Sandhedens evige Aand. — 
Hvo den rører, maa Sandhed sige. 

(Synker i Havet.) 

Victor 

(aabner Muslingen). 

Hvor er jeg? — Har jeg drømt? — Var det 

en Aand? 
Bort Taagen viger — guldblank Solen stiger! 
Til Dugg forvandlet er de skjønne Piger; 
men Perlen — Perlen har jeg i min Haand! 
Se, hvor den funkler med syvfarvet Skjær 
som Skum-Kaskaderne om hendes Billed! 
Dens rene Glands har al min Uro stillet; 
kom til mit Hjerte! — Du skal hvile der! 

(Gaar bort langs Stranden. Solen staar op.) 

Sang fra Havet. 
Rødmende Solens Straaler beskinne 

Bølgernes Dans. 
Dagslyset sejrer, Taagerne svinde! 

Skovenes Krans 
lystigt kvidrende Fugle befolke; 
Lyset, Livet, Glæden de tolke. 
Svunden er Natten — endt Sankte Hans! 



TREDIE HANDLING 



(Salon i Hétel d'Angleterre.) 
(Victor ved sit Skrivebord. Foran ham en Bukel Roser.} 

Vigtor. 

Vær hilset, røde Sommerrosers Pragt, 
hvori end Morgenduggen duftfyldt blinker! 
Vær hilset Elskovssvar, af Eder bragt! 
Snart Sundets Bølger mig til Mødet vinker. 
Men først en Sang til Stjernen paa min Vej! 

(skriver afbrudt. Kaster Pennen) 

Forgjæves! — Versets Kunst det mægter ej. 
Alt bliver kun til Et — - jeg elsker dig! 

(lægger sig tilbage i Stolen) 

Hvor sælsomt svandt dog denne Sommernat, 
en lysklar Ramme, lagt om hendes Billed! 
Den friske Skov, i Taagers Favntag hildet, 
det blanke Sund, hvis Vover sagte trilled 
ind imod Land — — 

(farer op) 

Hvor er min Skat, 
den klare Perle, Sandheds rene Billed? 

(feler paa Brystet. Befriet) 

Jeg har den her! — Saa var dog Synet sandt! 
Bag denne hvide Muslings Tvillingrand 
Sandhedens rene Perle sluttes inde! 

(aabner Muslingen) 

Hvad sér jeg? — Knust! — Kun fyldt med 

Glimmersand! — 
O, skjønne Drøm, som svandt for alle Vinde! 

(kaster Muslingen paa Bordet) 

Ak, jeg er dog barnagtig som en Kvinde! 

(tager Muslingen og betragter den neje) 

Ja vist, jeg er et Barn! — Som Barn jeg fandt, 
naar jeg ved Stranden vandrede alene, 
snart Rav, snart Guld, snart Perler rene, 
hvis vaade Glans mig som en Trolddom bandt; 
men næste Morgen var det Hele Tant, 
og Barnets Skat kun Grus og Flintestene! 

(lægger Muslingen paa Skrivebordet) 

Jeg er et Barn endnu! — Det sér jeg grant! 

(Det banker. En Kellner træder ind.) 



Kellneren 

(med italiensk Accentj. 

'Erre! 'ær er Dagens Aviser, 

og, som De bad om, 'Otellets Priser. 

(Lægger Aviser og Priskurant paa Bordet. Gaar.) 



7* 

Vigtor 

(tager en Avis). 

Hvad Nyt? (læser) Valg til Folkethinget. — 
Idiotanstalten. — Det kgl. Theater. — Kasse- 
mangel. — Kvindesagen. — Blodigt Slagsmaal. — 
Sjelden Fest. — Hvad er det? (læser.) 

Sjelden Fest, En lige saa smuk som sjel- 
den Fest fejredes igaar Aftes i Hr. Restavrateur 
Pimps elegante Lokale paa Strandvejen, nær 
Bellevue, idet talrige Venner af den Taage- 
rupske Muse havde givet Møde for at trykke 
Digterens Haand, inden han begynder sin Pil- 
grimsfærd til det hellige Land. 

Omtrent ved Syvtiden førte vor udmærkede 
Lyriker Klinger sin gamle Ven og KoJega til 
Højbords i den med Dekorationer og Flag rigt 
udsmykkede Sal. Blandt Gjæsterne lagde man 
særlig Mærke til Digterne Donner og Valtyr. Af 
den moderne Skole d'Hr. Bistrup og Oringe. 
Ogsaa Pressens og Kunstkritikens fornemste Re- 
præsentanter havde givet Møde. 

Efter at nedenstaaende, højst humoristiske 
Sang af Donner var afsunget, tog Gildets Diri- 
gent, Hr. Klinger, Ordet og tolkede i et be- 
aandet versificeret Foredrag den Indflydelse, den 
Taagerupske Muse havde haft paa vor Literatur. 
Sidstnævnte takkede bevæget og udtalte, at han 

vel kunde glemme Meget, men aldrig, hvad der 
i dette Øjeblik gjennemstrømmede hans Sjæl. 

Hermed var den alvorlige Dél af Festen til 
Ende. Dirigenten gav Ordet frit, og der fulgte 
nu en af disse Improvisationer, der i lige Grad 
karakteriserer Valtyr som Menneske, Skuespiller 
og Digter. D'Hr. Bistrup og Oringe foredrog et 
Par af disse yndefulde Bizarrerier, der ville bære 
deres Navne ud over Efterslægten. 

Først hen ad Midnat sluttedes et Sympo- 
sion, lige saa rigt paa Aand og Vid, som paa 
Venskabets varmeste Følelser. Hr. Taagerup 
kan med berettiget Stolthed se tilbage paa sin 
sidste Aften i Danmark. I dens „Farvel" ligger 
Mere end „paa Gjensyn**. 

(kaster Avisen) 

Humbug ! 

Kellneren 

(i D«ren). 

'Erre! — En 'Erre! 

Victor. 
Godt! 

(liøTNSTRUP kommer hurtigt ind med en lille Kasse i 

Haanden. Hilser flygtigt paa Victor og giver sig der- 

paa til at mønstre Værelset.) 

Victor 

(rejser sig). 

Hr. Løynstrup! 

LøYNSTRUP. 

Undskyld et Øjeblik! 

(Roder paa Skrivebordet.) 

Vigtor. 
Søger De Noget? 

LøYNSTRUP. 

Det er gjort i en Fart! 

(Træder tilbage og sigter med et Detektiv-Apparat paa Victor.) 

Victor. 
Hvad gjør De? 

LøYNSTRUP. 

Knipser Dem af! 

Victor. 
Knipser mig af? 

LøYNSTRUP. 

Bare til Bladet. 

Victor. 
Hvilket Blad? 

LøYNSTRUP. 

^ Sandhedstidenden" . 

Vigtor. 
Maa jeg være fri — ~ 

LøYNSTRUP. 

Hjælper ikke! — Publikum fremfor Alt! 
Det venter paa Deres Billede og et Interview. 

Vigtor. 
De er altsaa Reporter? 

LøYNSTRUP. 

Netop! 

(Tager Noticebogen frem.) 

Victor. 
Dette Referat er maaske af Dem? 

(Rækker ham Avisen.) 
LøYNSTRUP. 

Aa, De har læst det! — Hvad synes De 
om det? 

Vigtor. 
Det stemmer just ikke — — 

LøYNSTRUP. 

Jo, i Hovedsagen. Bitingene springer man 
over. 

Vigtor. 
Ja — men her var Bitingene Hovedsagen. 

LøYNSTRUP. 

De er maaske vred over, ikke at være om- 
talt? — Jeg vidste ikke, at De var til Stede. 

Victor. 
De saae mig dog. 

LøYNSTRUP. 

Ja — men da var det for sent. 

Victor. 
For sent? 

LøYNSTRUP. 

Ja! Festen holdtes jo langt udenfor Byen. 
Mit Referat kunde komme efter Bladets Afslut- 
ning — saa har jeg altid et Reservereferat fær- 
digt iforvejen. 

Victor. 
Før Begivenheden? 

LøYNSTRUP 

(ligegyldig). 

Ja. Jeg vidste jo, hvad der skulde opføres. 
Hovedsagen var — — 

Vigtor. 
At gjøre Reklame for Deres Venner? 

LøYNSTRUP. 

Netop! — De forstaar mig. Jeg skal nok 
gjøre min Uret god igjen. De har vel Intet imod 
et lille Interview? 

Victor. 
Men »Sandhedstidenden"? 

LøYNSTRUP. 

Ikke det Mindste! Vi bringer alle mulige 
Nyheder. Senere vil det bero paa Dem selv, 
om De skal omtales eller hænges i Stilhed. 

Victor. 
Naa, saadan! 

LøYNSTRUP. 

Saa begynder vi! 

(aabner Noticebogen) 

Aa, jeg har tabt mit Blyant! 

Victor. 
Vil De ikke tage Plads? Dér staar Pen og 
Blæk. 

(Leynstrup sætter sig ved Skrivebordet.) 
LøYNSTRUP. 

Hvor længe i Italien? 

Victor. 
Tre Aar. 

LøYNSTRUP. 

Rom? 

Victor. 
Allevegne! 

LøYNSTRUP. 

Sicilien? 

Vigtor. 
Ja. 

LøYNSTRUP. 

Noget mærkeligt? — Røvere? 

Vigtor. 
Nej. — Kun herhjemme. 

LøYNSTRUP 
(sér stift paa ham. Sagte). 

Han er muggen — men vi skal muntre ham ! 

(hejt) 

Hvad skriver De paa? 

Victor. 
Gult Koncept. 

LøYNSTRUP 

(sér arrig paa ham). 

Hvad arbejder De paa? 

Vigtor. 
Sandhed. 

LøYNSTRUP. 

Sandhed! — Er det en Roman? 

Vigtor. 
Et Virkelighedsbillede. Sandheden er reel. 

LøYNSTRUP. 

Det er den vel. Forresten siger jeg som 
POatus: „Hvad er Sandhed?" 

Vigtor. 
Ja, det maa De nok spørge om! 

LøYNSTRUP. 

Hvad er da Sandhed? 

Victor. 
Løgnens Ruin. 

LøYNSTRUP. 

Men Løgn da? 

Vigtor. 
Sandhedens Skygge. 

LøYNSTRUP. 

Meget aandrigt! — Maa jeg bruge det? 

(Noterer.) 

Vigtor. 
Ja — hvis De er i Forlegenhed. 

LøYNSTRUP. 

Tak! — Har De et Klatpapir? 

ViGTOR. 

Nej — men dér staar Sand. 

(Peger paa Muslingen.) 

LøYNSTRUP 

(aabner Muslingen). 

Det er fint! — Det glimrer som Perlemor. 

(bererer Sandet) 

Aa! — 

(Taber Muslingen og synker tilbage paa Stolen.) 

Victor. 
Hvad fejler Dem? 

LøYNSTRUP 

(famler med Hænderne). 

Jeg tabte min Maske! 

Vigtor. 
Maske? — 

LøYNSTRUP. 

Den gled fra mit Ansigt! — Maa ligge paa 
Gulvet! 

(Famler ned efter.) 

Vigtor. 
Mener De Bogen? — Den er jo her! 

(Rækker ham Notlcebogen.) 

LøYNSTRUP 

(kaster den fra sig med Rædsel). 

Bort! — Bort! — Aa — jeg er nøgen! 

(Lægger sin Hat i Skjodet.) 

Vigtor. 
Nøgen? 



I 

LøYNSTRUP. 

Ja — kan ikke sige en eneste Løgn! 

Vigtor. 
Hvorfor? 

LøYNSTRUP 

(vrider sig paa Stolen). 

Rædsomt! — Rædsomt! — Jég maa tale 
Sandhed! 

Vigtor. 
Saa tal! 

LøYNSTRUP. 

Spøi^ ! 

Vigtor. 
Hvorfor kom De herop? 

LøYNSTRUP. 

Jeg blev sendt af Redaktionssekretæren 

Vigtor 

(leende). 

Naa — ham fra Bakken? 

LøYNSTRUP. 

De slog ham i Nakken 
med Tamburinen — 

Vigtor. 

Den Fyr var ej fin! 

LøYNSTRUP. 

Just derfor skulde De gjøres til Grin. 
Jeg fik den Ordre Dem grundigt at pumpe, 
for siden efter at kunne lumpe 
Alt, hvad De agter helligt og kjært. 

Vigtor. 
Det falder nok ikke Bladet svært? 

LøYNSTRUP. 

Nej — De kan tro, vi ta'er Bladet fra Munden ! 
Paa vore Oxer blier den ej bunden — 
at lyve — det er en Kunst vi har lært. 

Vigtor. 
Og derfor kaldes den „Sandhedstidende"? 

LøYNSTRUP. 

Ja, netop! Vi Ijrver mod bedre Vidende; 
thi vi er oplyste, fremad skridende, 
mens Sandheden er en gammeldags En, 
som gi'er, hvad hun har — de bare Bén. 

Vigtor. 
Hun er dog Historiens Hjørnesten! 

LøYNSTRUP. 

Aa, hun er Fanden, den Rakkermær! 
Gud naade Den, som faar hende kjær. 
Nej, sér De, Ondskab, Løgn, Skandale: 
Alt, hvad der stinker fra Livets Hale, 

Alt, hvad fra Rendestenen man henter — 

det er Stof, som kan sig betale. 

Aa — det gi'er Bladet enorme Procenter! 



Vigtor. 
Saa det er derpaa, de faar Abonnenter? 

LøYNSTRUP. 

Nej. — Gadesalget er Bladets Amme; 

thi, sér De, de fleste Folk sig skamme 

ved Bladet at holde i deres Hjem. 

Men, sé paa Gaden! — Selv unge Piger 

sig sagte hen til Kjællingen sniger, 

og lister lydløst en To-Øre frem. — 

Aa! — Der er mange, mange af dem, 

som læser med Lyst gemene Noveller 

og finder Bladet yderst pikant; 

men siden deres Veninder fortæller, 

hvor „rædsom" de „Sandhedstidenden" fandt. 



Victor. 

Nu frygter jeg for, at for meget Sandt, 
der vælder ud af hans Mudderkælder. 

(slaar ham haardt paa Skulderen) 

Løynstrup! — Vaagn op! 

LøYNSTRUP 

(farer med Haanden over 'Øjnene). 

Hvad var def^ — Har jeg sovet? 
Er jeg fuld? — Har jeg drømt? — Hvordan er 

det fat? 

(Styrter til Deren.) 

Victor. 
Hr. Løynstrup! — De glemmer vist Deres Hat? 

LøYNSTRUP. 

Hvad skal jeg med den? — Jeg har intet Hoved! 

(Styrter ud.) 

Victor 

(betragter Muslingeskallen). 

Rigtig! — Dér sidder Spor af hans Finger! — 
Var det et sælsomt Tilfældighedsspil, 
eller har den en Magt, som tvinger? 
Nu vel! — Den næste jeg prøve vil! 

Kellneren 

(melder). 

Erre! — En Erre! 

Victor. 
Hvem det saa er — jeg lader staa til! 

(hejt) 

Bed ham komme! 

(Kellneren gaar.) 
(Valtyr træder ind i Sømandsdragt.) 

Vigtor 

(forbavset). 

Hr. Valtyr ! 

Valtyr. 
Undskyld min Sømandsdragt! 
Jeg sejled i Nat min Kutter tilbage. 
Sølvlys var over Havet lagt — 
aldrig saa' jeg til Maaneglans Mage. 

Vigtor 

(tert). 

Jeg sejlede ogsaa min Kutter hjem ; 

men Taagen laa som graatunge Dyner — 

til Slutning løb jeg „Trekroner" omkuld. — 

Valtyr 

(farer op). 

De tror maaske endnu, jeg er fuld? 

Vigtor. 
Aa nej, — kun fuld af fantastiske Syner; 
thi Taagen lod sig som Klodstørv skære. 
Den letted ved Daggry — 

Valtyr. 

Kan gjerne være. 
^i Alle stundom i Taaget gaar. 
Men, sér De, naar jeg ved Roret staar, 
J^g tykkes mig tidt en Christian den Fjerde. 

8 

Jeg føler mig kaarel, hyldet, æret, 
og sér kun flygtigt saa efter Vejret. 

Vigtor. 
Ak ja, — det kan jeg saa godt forstaa! 

(Pavse.) 

Valtyr 

(remmer sig). 

Hør! — Jeg har Noget at foreslaa! 
En mægtig Plan, jeg længe har næret. 
De saa' i Aftes Foreningens Fjanter — 
mod dem er jeg og De Giganter. — 
Staalhandsker er vi — Riddersmænd! 
De Andre — Bønder og uldne Vanter, 
som daser i Sløjhed Livet hen; 
men jeg vil Højhed for min Person! 

(rejser sig. Pathetisk) 

Er De med til den store Revolution? 

Vigtor. 
Det klinger saa stort, og jeg er saa lille. 

Valtyr. 
Slaa til! Her er ingen Tid at spilde — 
husk, bag efter gives ingen Pardon. 
Hvo nu ej følger — han er Kujon! 

Vigtor. 
Hvem skal da Revolutionen gjælde? 

Valtyr. 
Det raadne Samfund! Det levende Lig, 
der tynger paa Alt som en pinende Mare! 
Det gamle Samfund med Løgn og Svig 
erklærer paa Kniven vi Unge Krig — 
snart vil af Skeden Sværdene fare. 
Det skal ej dø af Kræft og Ælde — 
som St. Georg vil vi Dragen fælde! 

Vigtor. 
Hvad skal der saa sættes i Dragens Sted? 

Valtyr. 
Det kommer os ikke det fjerneste ved! 
Vi er Forbrækkerkorpset, Nedbrydningsmænd 
paa bar Grund voxer det altid igjen. 

Victor. 
Paa Tomter gror kun Nælder og Snærre. 

Valtyr. 
Vel muligt! Men det kan ej blive værre 
end Pestbylden med sine Eddersaar! 
Helt er Enhver, som med os gaar; 
thi vi er Aandens fri Anarkister, 
og én Gang, naar Mosedyndsboblen brister, 
vi Unge som Slægtens Forløsere staar. 

8* 

Victor. 
Jeg gjeme Ukrudtet bort vil luge. — 
Til Nedbryder kan De hver Sjover bruge. 
Naar De mod Rundetaarn Panden slaar, 
saa bliver det Dem, som Bulerne faar. 

Valtyr. 
Belænk Dem vel, før saa lavt De sigter! 
Vi er ej To — en Tredie staar bag. 
En Helt, en Heros, en Tankedigter, 
en Genius for vor hellige Sag! 
Højt løfter han Frihedens frelsende Flag. — 
Ve Dem, ifald De hans Banner svigter! 
Det bliver mér end et Nederlag, 
det bliver Dødens, Glemselens Dag. — 
Tungt vil hans Haand sig over Dem lægge! 

Vigtor. 
Jeg véd, hvor vidt mine Vinger række. 
La' er mig ej lokke, ej heller skrække. 
Frygter hverken ham eller Dragen. 
Lad ham komme — 



Valtyr 

(rejser sig brat og gaar imod Døren. Sagte). 

Har man kjendt Magen? 
Jeg troede s'gu ikke saa stædig Horset! 

Vigtor 

(sagte). 

Gud véd, om ej snart han kryber til Korset? 

(Valtyr tager i Deren, gjer en kort Vending og kommer 

langsomt tilbage.) 

Valtyr. 
Ja, naar De ej vil, saa slutter vi Sagen, 
skjøndt det var egentlig derfor jeg kom. 

(sér sig omkring) 

Men nu — jeg rigtig husker mig om — 
Jeg tabte Noget ved Drikkelaget. 

Vigtor. 
Saa? — Hvad var det? 

Valtyr 

(ligegyldig). 

Jo, De har nok taget 
mit Kors og bragt det til Byen med? 

Vigtor 

(sagte). 

Se saa! — Nu faar vi Fyren paa Gled. 

(hejt) 

Ja vist! — Gud véd, hvor det nu kan være? 

(leder paa Skrivebordet) 

Men hør — De vil da vel ikke bære 
del Kors, som i Spyttebakken De smed? 

Valtyr. 
Saa' De da ej, jeg spilled Komedie? 

Vigtor. 
Det er, som man ta'er det — nærmest Tragedie. 

Valtyr 

(ærgerlig). 

Aa Fanden! Jeg var jo drukken og ør, 
blev gal i Kalotten som aldrig før. 
Vilde ej lade mig hundse og drille 
af Taagerup, denne Digterklud — 
saa maatte jeg jo spille Trumfen ud, 
og den tog Stikket ikke saa ilde. 

(fortrolig) 

Imorgen staar min Kusine Brud, 

og, sér De, ved saadant Familiegilde — 

Vigtor. 
Forstaar sig! Den Ting er jo soleklar. 

(Leder paany, aabner Muslingen og strer noget af Sandet paa 

Korset) 

Naa endelig! Her jeg Korset har. — 
Desværre — det er en Smule sandet 
af Spyttebakken — 

Valtyr. 
Skidt, ikke andet. 

Vigtor. 
Men Indskriften lyder dog rent forbandet, 
især for en aandelig Anarkist. 
Se: Gud og Kongen! 

Valtyr. 

Ja vist, ja vist! 
Giv mig det bare! 

Vigtor. 
Slid det med Ære! 

(Rækker ham Korset.) 

Valtyr 

(segner i Knæ). 

Det brænder! — Det lyser! — Slip mig! - 

Lad være! 
Hvor kommer alle de Gjenfærd fra? — 
Hæslige Marer — lodne og nøgne! 
Aa! — Det er hele Bunker af Løgne! 

(fægter imod dem) 

Hjælp! — - de maa ikke klæde mig a'! 

Vigtor 

(griber hans Haand). 

Svar! — Hvem staar bag Revolutionen? 

Valtyr. 
Flommende Fraser — aldrig Personen! 
Vi er en lille Clique af Mænd, 
som virker ihærdigt ved Ord og Pen, 
og — fremfor Alt — ved Agitationen, 

paa tvende Ting; hverandre at rose 

og alle Andre at skose og fose. 

Kort sagt — vi er et Jernbanetrain, 

som først løb lige ad Banen hen, 

men siden er kommet ud af Sporet, 

netop fordi vi misbrugte Ordet. 

Nu gaar det med stadig voxende Fart. 

I Spidsen Lokomotivet fløjter, 

og med os kjører Bohemer og Tøjter 

af Demimondens bekjendte Art. 

Det Hele revner vist meget snart; 

thi skjøndt vi er koblede Skulder ved Skulder, 

vist hele Grejen i Grøften ruller — 

saa kunde man Fremskridtsfarten spart. 

Victor. 
Hvad er De selv? — Tal sandt og klart! 

Valtyr 

(vrider sig ynkeligt). 

Spar mig! 

Vigtor. 
Jeg vil, De skal tale. 

Valtyr 

(rejser sig og gaar sevngjængeragtig hen imod Victor. Hvisker). 

Jeg er den huleste Komediant, 

som Jorden nogensinde har baaret. 

I mig er der hverken Løgn eller Sandt, 

Stemninger blot — trehundred om Aaret. 

Jeg skifter Stilling, Standpunkt, Plads, 
Elskov, Venner og Rejsepas. 
Drejer som Vindfløjens Hane rundt 
for vexlende Vindpust hvert Secund. 
Jeg er til Højre og Venstre parat, 
Linedanser og Akrobat. 

(hæfter Korset paa Brystet) 

Mit Liv dunster hen som Bobler i Luften; 
men jeg er Digter, og jeg har Duften. 
Derfor skal ikke jeg imdres paa, 
ifald min Gravskrift bliver som saa: 

Hans Fragt var Fraser, 

hans Skrifter lyriske. 

Hans Liv var Laser, 

hans Drifter dyriske, 
og derfor gjorde han Buk paa Buk! — 
O, Eftertid! — Skjænk ham et Hjertesuk! 

Vigtor 

(slaar ham paa Skulderen). 

Vaagn! — Det dages! 

Valtyr 

(farer op med en Gysen). 

Puh! — Hvad var det? 

Vigtor. 
Et Sandskorn bare. Har Noget De mærket? 

Valtyr. 
Jeg blev saa søvnig lige med Et. 

(bukker) 

Farvel ! 

(sagte, idet han gaar hen imod Deren) 

Han saa' mig vist efter i Spilleværket! 

(Gaar.) 

Vigtor 

(sér efter ham). 

Det var den anden af Sandhedens Mænd! 
Hvis der er mange af dem igjen, 
kan det i Sandhed til Sandhed blive! 

(betragter Muslingen) 

Hver Tvivl er svundet! — Den ejer en Magt, 
som kalder de skjulteste Ting til Live. 

(Gjemmer den paa sit Bryst.) 

Kelneren 

(melder). 

'Erre! — En Jøde! 

Drugk 

(træder ind under mange ydmyge Buk). 

Ærbødigst, god Morgen! 

Vigtor 

(til Kellneren, som forbavset bliver staaende). 

Naa — skynd Dem! Luk 

(Kellneren gaar.) 



} 



123 



Druck 

(bukkende paa ny). 

Navn er Aron Salomon Druck. 
Jeg ta'er mig, ærbødigst, den Frihed at komme 
til Digteren Victor — — 

Victor 

(sagte). 

Han ligner en Buk! 

Druck 
I , Hamburger Nachrichten" har jeg alt sét, 
hvordan De er oversat alle Vegne, 
imens her hjemme, blandt vore egne, 
der ikke synderligt for Dem er sket. 
Jeg synes, De har s'gu en snavs Forlægger! 

Victor. 
Han er ikke daarlig — han er blot ung. 

Druck. 
Ja, det er netop det, som mig skrækker; 
thi, sér De, hvor vidt hans Vilje rækker, 
den naar dog aldrig en Pengepung, 
der, som de Ældres, af Guld er tung. 
Jeg mener, ærbødigst, De tjente mere, 
ifald med mig De vilde entrere. 
Mit Firma er gammelt, solidt og godt. 
Ønsker De Forskud, behøver De blot — 

(Trækker en Anvisningsblanket frem.) 



124 

Vigtor. 
Jeg tager aldrig Noget paa Borg. 

Drugk. 
Undskyld, ærbødigst! De gjør mig Sorg, 
ifald De mit gamle Firma vil svigte. 

Vigtor. 
Nu vel! Jeg har et Bind lyriske Digte — — 

Drugk. 
Ach, takker ærbødigst! Nej, saa vil jeg heller 
gaa rundt og raabe med raadne Rejer. 
Lyriske Digte! — De gaar s'gu ej! 

Vigtor. 
Hvad siger De da om et Bind Noveller? 

Drugk. 
Jeg siger bare: Gaa Deres'es Vej! 
Romaner, Noveller s'gu Intet vejer — 
dem skriver nu hver rejiceret Student — 
paa dem har jeg aldrig en Styver tjent. 

Vigtor 

(sagte). 

Naa! Her er dog En, som Sandhed taler! 

(hejt) 

Men sig mig, Hr. Druck, hvad De da befaler? 
Maaske De ønsker et Skuespil? 

Druck. 
Nej! — Før en Strikke jeg kjøbe vil 
og hænge mig op paa de røde Plakater. 

Vigtor 

(rejser sig). 

Hvad skal da vor Samtale føre til? 

Druck. 
Hør mig! Det Hele er ikke svært. 
Jeg ønsker blot noget Populært. 
Exemplum — Noget om Dyrestater, 
om Bier, Myrer, Hvepser, Termiter — 

(gnider sig i Hænderne) 

Det gaar saa godt! — Aa, det gaar saa godt! 

De lér? — 

Vigtor. 

Ja, undskyld — det Komiske smitter. 

Drugk. 
Maaske paa Noget bedre jeg hitter. 
Hvad si'er De om Jordklodens Undergang? 
Beboede Planeter? — Eller Kometer, 
der svanser afsted med en Hale lang? 

(gnider sig ned ad Knæene) 

Det gaar saa godt! — Aa, det gaar saa dejligt! 

Vigtor 

(sagte). 

Hvor kommer det Bæst dog ubelejligt! 

(Nyser.) 

Druck. 
Hvad sa'e De? 

Victor. 

Jeg nøs. 
Druck 

(bukker). 

Ærbødigst, Prosit! — 

(Pavse.) 

Druck. 
Hvad si'er De til Englenes Paaskesang? 
Eller Mormonernes Religion? 
Det vilde passe til Konfirmation 
i Pragtbind, med Guldsnit, udstyret flot. 
Eller ogsaa kunde De skrive blot, 
hvordan vi faar det en Gang efter Døden. — 

(gnider sig ned ad Benene) 

Det gaar saa godt! — Ach, det gaar saa godt! 

Victor 

(sagte). 

Nu tror jeg. Fanden farer i Jøden! 
Er dette Alvor monstro eller Spot? 

Druck. 
Højstærede! Vil De et Forskud have, 
kan strax en lille Kontrakt vi lave. 
Ach, lad mig ej præke for døve Øren! 

Victor. 
Mit Svar staar skrevet dér henne. — Paa Døren ! 

(Peger mod den.) 

Druck 

(rejser sig og sér op og ned ad den). 

Paa Døren s'gu slet Ingenting jeg sér! 

Vigtor 
Saa skal jeg hjælpe Dem ! 

Druck 

(bukker). 

Aa, jeg be'r! 
Vigtor 

(aabner Deren og puffer Druck ud af den). 

Dér har De Kontrakten! 

Druck 

(udenfor) 

Takker ærbødig I 
Vigtor 

(sætter sig ved Skrivebordet). 

Det raa Begjær taler altid sandt. 
At prøve ham er rent overflødig. 

Druck 

(aabner Doren og titter ind). 

Undskyld, ærbødigst! — Jeg netop fandt 
i Lommen mit Forlags nedsatte Priser. 
Det skulde glæde mig, hvis De vilde 

(Rækker Forlagskataloget ind gjennem Deren.) 

Vigtor. 
Min Tid er knap. De maa den ej spilde! 

Druck 

(smutter indenfor). 

Maaske De mig dog den Godhed viser 
at give mig blot Deres Autograf? 

Vigtor. 
Gaa nu! — Det bliver der Intet afl 

Druck. 
Jeg giver Forskud! — Jeg vil betale! 
Jeg agter at give en Samling ud. 

(Kommer bukkende nærmere.) 

Vigtor. 
Nu vel, for Tiden ej at forhale, 
saa skal jeg gi' Dem en Prøveklud. 

Drugk. 
Takker ærbødigst! — Kun fire Linier. 

Vigtor 

(sagte.) 

Ak, hvem der sad under Myrter og Pinier! 

(Sætter sig ved Skrivebordet. Druck lister nærmere og kigger ham 

over Skulderen.) 

Vigtor. 
Værs'go' — dér har De mit Svar og min Klo. 

(Rækker ham Papiret.) 

Drugk. 
Ach, De er virkelig meget for goM — 
Hvad staar der? 

(læser) 

^Vi deler," sagde Fanden. „Tag Arbejdet 

du! — 
Fedt Forskud ej Fanden forskrækker." 
Se, saadan de delte og deler endnu, — 
og saadan blev Fanden — Forlægger. 

(Stikker det i Lommen) 

Takker ærbødigst! 

Vigtor. 
Det er vel nok? 

Drugk 

(tripper omkring). 

Undskyld — jeg kan ej finde rain Stok. 

Vigtor. 
Ikke? — Dér henne ved Døren staar' en. 

Drugk. 

(bukkende). 

Takker ærbødigst! — Hør 

Vigtor 

(tager ham i Armen. Barsk). 

Nu skal De gaa ! 
Drugk 

(retirerer hen imod Døren). 

Bevares! Bevares! — Ærbødigst, God Maa'ren! 

(Gaar.) 

(ringer. Til Kellneren). 

Nu vil jeg ikke med flere tale. 

Kellneren. 
'Erren 'ar ganske 'ær at befale. 

(Idet Kellneren gaar, kommer Erik styrtende ind.) 

Erik 

(forpustet). 

Victor! — Victor! — Hvad er det? 
Er du Troldmand? — Man fortæller 
rundt i Byen om din Magt. 

Vigtor. 
Hvilken Magt? — Jeg har jo ingen. 

Erik. 
Dølg for mig nu ikke Tingen! 
Véd du, hvad der bliver sagt? 

Victor. 
Nej — men Sriak kun lidet gjælder. 

Erik. 
Ja — men her har Snakken Ret. 
Nede i Kaféens Kjælder 
blev til Sands først Løynstrup bragt. 

Victor. 
Løynstrup! 

Erik. 
Ja — Han blev jo lagt 
i Kaféen, mens man vented 
paa den Læge, de fik hentet. 
Victor — Victor! Tag dig i Agt! 
Let du henter dig en Dragt 
Prygl af Bladets Referenter. 

Vigtor. 
Sig mig da, hvad der bli'er sagt? 

Erik. 
Du har Løynstrup inviteret 
op til dig, og illuderet 
ham, indtil, hypnotiseret, 
han har gjort — jeg véd ej hvad. 

Victor. 
Paa det Vrøvl du høre gad? 

Erik. 
Jeg har selv jo spurgt ham ad. 
Lægen har til Politiet 
Melding gjort — 

Victor. 
Bevares vel! 

Erik. 
Rigt'nok net du sidder i 'et, 
bliver Sagen kriminel. 

9^ 

Victor 

(lér). 

Ja, man kan jo risikere, 

at Justitsen her til Lands, 

naar man trækker Løgn til Vands, 

lader Sandhed arrestere. 

Erik. 
Og, hvad er der Valtyr hændet? 
Han kom ned, som var han blændet, 
smed sig paa en Sofa hen, 
raabte, han var ikke Den, 
som han plejed van at være. — 
Han er rent fra Vid og Sands. 

Victor. 
Saa? — Ja, Uret har ej Manden. 
Han er altid jo en Anden, 
end, hvad han imorges var. 

Erik. 
Men du ham forhexet har — 
der er Straf for Hypnotisme — 

Vigtor. 
Hvis du tror slig Mysticisme, 
er du selv ej meget klar. 

Erik. 
Giv mig dog et aabent Svar! 

Victor 

(slaar sig for Panden). 

Jeg forstaar jo selv ej Tingen! 

Erik. 
Fanden være da din Nar! 

(Vil gaa. En elektrisk Klokke kimer stærkt. Erik standser.) 

Victor. 
Hvad betyder denne Ringen? 

Kellneren 

(farer forskrækket ind). 

'Erre! — 'Ær er Politiet! 

Victor. 
Saa gid Pokker dog staa i 'et! 
Bed det komme! 

(til Erik) 

Det er Takken — — 

(en Betjent træder ind) 

Aa — min gamle Ven fra Bakken ! 
Tør jeg spørge? — 

Betjenten 

(barsk). 

Deres Navn! 

Victor. 
Victor. 

Betjenten 

(noterende). 

Victor? — Her fra Byen? 

Victor. 
Nej, fra Rom — men født i Fyen. 
Kongsholm er min Fødestavn. 

Betjenten. 
Kongsholm? — Og De her logerer? 

Victor. 
Ja. — I Hotel d' Angleterre. 

Erik 

(hvisker). 

Naada, Victor, den bli'er værre! — 
Se hvor ivrigt han noterer! 

Vigtor 

(utaalmodig). 

Er der mér at svare paa? 

Betjenten 

(stikker Noticebogen til sig). 

Nej — men Stævning vil De faa. 

(Gaar.) 

Vigtor. 
Hvad er dette? — Er de gale? 
Alt mig Tiden skal forhale. — 
Kjære Erik, du maa gaa. 
Jeg skal gjøre Toilette. — • 
Gaa blot! 

Erik. 
Du er mig den Rette! — 
Sig mig, hvad du tænker paa? 

Victor. 
Paa min Kjærlighed — min Lykke! 

Erik 

(ironisk). 

Kjære! Maa din Haand jeg trykke? 

Victor. 
Hvortil denne Ironi? 

Erik. 
Victor, Guderne dig fri, 
hvis du finder Skum og Skygge, 
hvor før Paradiset laa! 

Victor. 
Hvorfor taler du i Gaader? — 

Erik. 
Kunde Svar af dig jeg faa? 
Tidsnok vil du mig forstaa. 

(Gaar.) 

Victor 

(sér tankefuld efter ham). 

Bort! — Der er kun En. som raader! 

(Gaar ind i Soveværelset.) 

(Redlichs Villa paa Skrænten ved Taarbæk. Anys Bou- 
doir, luxuriøst udstyret med polstrede Fløjls] Møbler og 
meget overflødigt Nips. Gjennem Vinduerne Udsigt til 
Sundet. I Baggrunden til højre en Karnap med en Glas- 
skydedør, som Udgang til Haven. I Mellemgrunden til 
højre Døren til Anys Sovekammer; paa den modsatte 
Side en Dør, som fører til Villaens Veranda. Stærk rød 

Solnedgang.) 

(Any, i derangeret Neglicé, sidder foran et stort Toiletspejl. 
Alvilda staar bag hende, ifærd med at ordne hendes 

Frisure.) 

Alvilda 

(fæster en hejred Rose i Haaret). 

Nu sidder det godt! 

Any. 

Tag det ned igjen! 
Det Opstyr gjør mig jo grim og gammel. 

Alvilda. 
Opstyr! — Hvor vil Fruen hen? 

Any. 

Ned med det! Skynd dig — tag mig en Skammel! 
Sæt den Rose igjen i sit Glas! 

Alvilda 

(fjerner Rosen. Sagte). 

Idag kan jeg Intet gjøre tilpas. 

(gnaven) 

Hvordan vil Fruen saa Haaret have? 

Any. 

Stryg det glat, som da jeg var ung. 

(Alvilda river Frisuren ned) 

Av, hvor du tager! — Din Haand er tung. 

Alvilda 

(fornærmet). 

Ja, saa kan Fruen jo selv det lave! — 
Nu har jeg sat det tre Gange om, 
og lige meget — 

(Vil gaa.) 

Any 

(lukker et Etui op). 

Alvilda, kom! 
Hvad synes du om de Ørenringe? 

Alvilda. 
Nej, hvor de funkler! Er det Diamanter? 

Any. 

Ja, det er lutter smaa Brillanter. 
Nu faar du den ene — 

Alvilda. 

Kun den ene? 

Any. 

Ja vist! — Om den anden vi først maa tinge. 

Alvilda 

(muggen). 

Men, Frue, hvad skal jeg med én alene? 

Any. 
Naa, naa! Tag ikke saadan paa Vej! 
De kan med Tiden sig begge forene; 
men hør mine Vilkaar: Ikke Nej 
til Nogetsomhelst. — Vær taus som Graven, 
og sér du Nogen komme fra Haven, 
har Ingen du sét. — Forstaar du mig? 

(Rækker hende Ringen.) 

Alvilda. 
Jo, jeg skal tie! — 

(sagte) 

Hvem kan hun vente? 

Any. 
Og skynd dig saa, Alvilda, at hente 
min gamle, lyseblaa Tarlatans Dragt. 

Alvilda. 
Men Frue, den er jo paa Loftet lagt. 
Er grim og gammel — forlængst af Mode. 

Any. 

Nu vil jeg følge mit eget Ho'de — 
Skynd dig! Gjør blot, som jeg har sagt. 

Alvilda. 
Men skal jeg da ej sætte Fruens Haar? 

Any. 

Vist ikke! — Jeg selv det bedre forstaar. 

Alvilda 

(sagte). 

Nu tror jeg, Fruen i Barndom gaar. 

(Ud.) 

Any 

(springer op. Vrider sine Hænder). 

Forspildt! Forspildt! — Mine Ungdoms Aar 
kommer I aldrig mere tilbage? 

(sér sig i Spejlet. Forskrækket) 

Dér er en Rynke! 

(undersøger sig neje.) 

Nej — kun en Fold. 
Tiden er dog den arrigste Trold! 
Og, hvad hjælper det saa at klage? 
Minder paa Minder drage forbi — 
det er, som jeg hørte hver Melodi — 
kan ej blive fri — ej bort dem jage! — 

(nynner en Vals. Stryger Haaret glat og fæster det op med et lyse- 
blaat Baand. Prøver en blegred Rose) 

Skulde monstro jeg denne tage? — 

(betragter den) 

Fy! Den har Onn — og den er falmet. 

(tager en anden og fæster den i Haaret. Nynner. Rejser sig 

pludselig. Urolig) 

Dumt, at jeg gav Alvilda den Ring! 

Naa — hvis han spørger, saa har jeg tabt den* 

(sætter sig. Lytter og farer sammen) 

Hvad er det? — Her pusler jo Noget omkring! — 

(sér under Bordet) 

Aa, det er Katten! — Pokker har skabt den! 
Paa Landet har man dog aldrig Fred! — 
Mis, vil du bort! — Afsted! Afsted! 

(jager den ud i Haven. Lytter) 

Men kommer Alvilda dog aldrig ned? 

(Ringer hæftigt.) 

Alvilda 

(med Favnen fuld af Kjoler). 

Jeg maatte tage det Hele med; 

jeg kunde ej se det Mindste deroppe. 

(seger Kjolen frem. Leende) 

Men denne gamle, slidte Saloppe 
vil Fruen dog ikke nu tage paa? 

Any 

(utaalmodig). 

Giv mig den bare! — Skynd dig! — Gaa! 

Alvilda 

(rækker den. Sagte). 

En af os er tosset — det kan jeg forstaa! 

(Bærer Tejet ud.) 

Any 

(betragter Kjolen; glatter den varligt). 

Mn gamle Kjole, hvor har jeg savnet dig! 
I den har jeg danset, i den har han favnet mig, 
i den har jeg hvilet. Mund ved Mund! — 
Det var en lyksalig Aftenstund. — 
Og nu? — 

(kysser den) 

Min Barnekjole ! — Tag mig til Naade ! 
Hvis du kunde hjælpe, hvis du kunde raade, 
saa blev jeg vel atter karsk og sund — 

(slænger den fra sig) 

Bort! — Bort! — Det er som mit Hjerte frøs! 

(tager atter Kjolen, vender og drejer den) 

Gud véd, hvordan den mig nu vil klæde? 

(lager den paa. Vender sig foran Spejlet. Fornejet) 

Jeg kunde godt Dansen i den træde — 

(standser) 

Hvorfor saa angst? — Aa, jeg er nervøs! 

(ringer. Alvilda kommer) 

Sér du! — Den klæder mig mageløs. 

Alvilda 

(leende). 

Gud! — Fruen sér ud som en sextenaars Tøs! 

Any. 
Ja, gid jeg var det! — Aa, hvilken Glæde! 

(hvisker) 

Hør nu, Alvilda, rigtig Besked! 

Du gaar ad Karnappen i Haven ned, 

og skulde du møde en fremmed Herre, 

som muligvis ikke Vejen véd — 

saa — lad ham ej gaa ad Verandatrappen, 

men vis ham den Ulle Dør til Karnappen. 

Alvilda 

(blinker). 

Her ind? — 

Any. 

Ja, vist! 

Alvilda. 
Men, hvis, desværre, 
jeg mødte Herren og ikke en Herre, 
hvad saa? — 

Any. 

Alvilda! — Du er en Nar! 
Derfor i Tide jeg sørget har. 
Han kommer ikke i Aften ud. — 
Forstaar du Tingen? — Der kommer Ingen! 
Skynd dig afsted! — Vær Vagt — bær Bud! 

Alvilda 

(skyder Kamapdøren lydlest tilside. Sagte). 

Nu véd jeg, hvordan jeg skal tjene Ringen! 

(Gaar ud i Haven.) 

(sér efter hende). 

Jeg fryser! — 

(kaster et Kniplingsstykke om sig) 

Det var den sidste Bro! 
Nu faar det bære mig ud eller briste! 
Jeg har jo Intet mere at miste. — 
Nu, det er gjort, har jeg mere Ro. 

(kaster sig paa en Kanapé; ordner sin Dragt Farer pludselig op 
titter bag Gardinet ud i Haven) 

* 

Ro! — Ro! — Hvor kunde jeg tro, 

at det faar Fred, mit urolige Hjerte? 

Det vaander sig som i dødelig Smerte! — 

Hvis han har glemt mig, hvis han svigter? 

O, Gud, vi var jo dog engang To! 

Men han er kun Mand! — Og han er Digter 

Hvis nu en Anden? 

(holder Hænderne for Øjnene). 

Jeg gaar fra Forstanden! 
Jeg holder det ikke længere ud! — 

(Idet hun vender sig, skydes Karnapdaren forsigtig til Side af 
Alvilda. Victor styrter ind.) 

Vigtor. 

Any! — Min dyreste Skat! — Min Brud! 
Skærsommernatssyn fra KjærUgheds Rige! 
Nu er du min! — Skal evigt det være! 

(Favner og kysser hende.) 

Any 

(kl3'nger sig til ham). 

Victor! — Victor! — Elskede! — Kjære! 
Har du ej glemt din fattige Pige? 
Husker du endnu dit Afskedsord? 

Vigtor 

(slipper hende og sér sig forbavset om). 

Fattig? — Any! Hvor rigt du bor! 
Er dette dit Hjem? 

Any 

(nikker.) 

Vigtor 

(forvirret). 

Hvor er jeg da henne? — 
Tog han dig til sig, din rige Frænde? 

Any 

(r}'ster paa Hovedet.) 

Vigtor. 
Intet af dette jeg fatte kan! 
Svar mig! — Hvem bor her? 

Any 

(lydløst). 

Jeg og min — Mand. 



I 



Gift? - 

Victor. 

(forfærdet). 

Any. 



Ja, gift — 



Vigtor. 

O, Gift, som dræber! 

(stader hende fra sig) 

Og jeg, som har drukket af dine Læber, 

følt dit Hjerte banke mod mit, 

aandet i Haab, fortvivlet i Smerte, 

elsket, savnet, længtes og lidt — 

mig har du revet ud af dit Hjerte — 

solgt din Sjæl! — 

(kaster hende tilside) 

Vig bort! — Forbandet 
være den Dag, du Lyset saa'! 
Forbandet hver Plet, du træder paa ! 

fSkjuler, fortvivlet, Ansigtet i sine Hænder.) 

Any 

(nærmer sig langsomt og lægger Haanden paa hans Skulder). 

Victor, fat dig! — Vær dog Mand! 

Vigtor 

(ude af sig selv). 

Og vær du Kvinde, som bedst du kan! 
Liste! — Lokke! — Drage! — Daare! — 
Friste! — Klage og endelig saare 

10 

dødeligt Den, som hører dem til — 
det er jo Kvindens kjæreste Spil! 

(Iler mod Udgangen.) 

Any 

(seger at holde ham tilbage). 

Hvor du gaar, jeg følge dig vil! 

Vigtor 

(river sig løs). 

Det kan du ikke! — Du er jo To! 

Tre er for mange til Fællesbo. 

Farvel! — Jeg véd, du kan glemme en Ven! 

Any 

(fortvivlet). 

Victor, sig, hvor farer Du hen? 

Vigtor. 
Did, hvorfra aldrig man kommer igjen! 
Hjem til et Hav, som evigt kan favne mig — 
frem til en Grav, hvor Ingen vil savne mig — 
end ikke du! 

Any 

(forfærdet). 

O Victor! — Naade! 

(knæler) 

Det lyser! — Hvad er det? — Mit Brudeslør! 
Victor! — Forlad mig ikke! — Jeg dør! 

(Segner ned.) 

Victor 

(bajer sig over hende). 

Bleg — men dejlig som aldrig før! 

(Bærer hende paa sine Arme hen til Kanapéen og laser hendes 
Kjole. Bliver staaende i tavs Betragtning. Ophold). 

Vigtor 

(sætter sig hos hende og tager hendes Haand. Blidt). 

Any! 

Any 

(halv bevidst). 

Victor! 

Victor 

(lægger Haanden ved hendes Hjerte). 

Det slaar endnu, men i sagte Slag! 
Any 

(hvisker, som i Savne). 

Victor! — Det gryr — snart bliver det Dag! 

Vigtor 

(sagte). 

Gamle Minder! — Svundne Tider! 

Any 

(vaagner med et Skrig). 

Victor! — Victor! — O, hvor jeg lider! 
Dræb dig ikke! — Forlad mig ej! 

Vigtor. 
O, hvilken Mand kan her sige nej! 

(Bajer sig ned over hende. Any stryger Haaret fra hans Pande.) 

10* 

Any 

(hvisker, sagte bedende). 

Victor, kan du huske den varme Sommernat, 

vi vandred gjennem Skoven alene? 

Maanen, halvt tilsløret, kastede mat 

Sølvstænk mellem Bøgenes Grene. 

Vi havde danset — vi havde lét og grædt. 

Ak, jeg var saa lykkelig, skjøndt Foden var 

træt — 
du bar mig over Skovbækkens Stene. 

Husker du, jeg tabte min ene Silkesko? — 
Aa, hvor vi var glade ! — Vi var jo den Gang to. 
Victor! — Nu er jeg ene! — 

(Brister i Graad.) 

Vigtor. 
Any, du Uskyldige, du Rene! 

Any 

(Slynger Armene om hans Hals). 

Victor, kan du mindes den sidste Aftenstund, 

vi sad i Skjul ved Kirstens gamle Kilde? 

Du kyssede min Pande, du kyssede min Mund 

og talte Ord saa bløde og saa milde. 

Vi glemte vore Sorger, vi glemte vore Savn 

og hvilede som Børn trygt i hinandens Favn — 

tyst Natten sank, og Alt blev saa stille! — 

(bryder heftigt ud) 

Kommer den da aldrig igjen den Sommerkvæld? 
Skal i Muld den svinde som Kirstens Kildevæld? 
Victor! — Mit Liv gaar til Spilde! 

Victor 

(Omfavner hende). 

Any, hør mig! — Hvis du vilde — — 

Any 

(klynger sig til ham). 

Frels mig! 

Vigtor 

(rejser sig brat). 

Tør du mig følge 
langt bort til fremmed Strand? 
Skillende Bjerg og Bølge 
ene os frelse kan. 

Any. 

Rejse med dig? — Jeg frydes! 
Før mig til Sydens Land! 

Vigtor. 
Any! — Husk, Alt maa brydes — 
bøjes her Intet kan. 

Any 

(skyder Trolovelsesringen af sin Finger). 

Dér er min gyldne Lænke! 
Saa' du, hvor let den brast? 
Nu skal ej Vold, ej Rænke 
holde mig længer fast. 

Tag den kun som dit Eje — 
mig har den kun voldt Mén! — 
Nu er de skilte Veje 
atter for os kun én. 

(Sætter Ringen paa hans Finger.) 

Victor. 
Ned imod Syd den fører 
højt over Bjergets Hang — 

Any 

(jublende). 

Se, Vetturinen kjører! — 
Hør Bjældens muntre Klang! 
Gjennem Orangeskoven 
skimter vi glad vort Hjem. 
Alt er saa tyst — foroven 
Stjernerne tindre frem. 
Gjemt bag Kalechen sidder 
ene vi glade To, 
lytter til Fuglekvidder, 
drømmer i Aftnens Ro, 
stirrer mod Bjergets Tinder, 
gyldne i Solfaldsstund, 
taler om gamle Minder — 
glemmer dem. Mund ved Mund. 
Victor! — En lønlig Længsel 
altid mod Syd mig tvang — 

Victor. 
Bryd da, min Fugl, dit Fængsel! 
Prøv nu dit Vingefang! 

Any. 

• O, hvilken salig Sommer! — 

(farer sammen. Angst) 

Victor! — Tys! — Hvad er det? — 

(Victor trækker sig tilbage. Kamapdøren skydes hastig 
til Side. Agnete træder ind med en Buket Skovblonister 

i Haanden.) 

Agnete 

(forpustet). 

Aa, hvor jeg løb! - Jeg kommer 
sent med min Markbuket! — 

(viser Any den) 

Jeg søgte Forglemmigeier; 
desværre — der var kun faa. 
Jeg ledte om Månnertreue — 
af den jeg slet ingen saa'. 
Du maa Buketten tage, 
tarvelig, som den er! — 
Af Brudelys var tilbage 
kun ét — se, det sidder dér! 

Any 

(tager Buketten). 

Agnete, tak! — Hils din Moder! 

Agnete 

(peger mod VerandaUeren, bag hvis Portiere Victor staar). 

Kan jeg gaa lige frem? 

« 

Any 

(træder imellem og taber Buketten. Victor gjer en Bevægelse for 

at tage den op). 

Agnete. 
Hvem er dog det? — 

Any 

(forvirret). 

Min — Broder, 
som — just er kommen hjem. 

Agnete 

(nejer for Victor). 

Tilgiv — jeg saa' Dem ikke — 

(sagte til Any) 

Saa du en Broder har? — 



Victor 

(betragter Agnete. Sagte). 

Se, hvilke søde Blikke! 

Any 

(kysser Agnete og aabner Døren). 

Gaa nu, din lille Nar! 

Agnete 

(nejer for Victor). 

Undskyld ! 

(Gaar ud ad Døren til Verandaen, fulgt af Any.) 

Vigtor 

(sér efter hende). 

Hvor hun kan rødme! — 
Agnete — hvor blødt et Navn! 

Any 

(kommer tilbage). 

Victor! — Al Eskovs Sødme 
aabner for dig sin Favn! 

(Kaster sig i hans Arme.) 

Vigtor 

(holder hende blidt tilbage). 

Any! — Hvem var den skjønne — 

Any 

(haanlig). 

Skjønne? — Aa, ja — saamænd! — 
Jomfruen fra det Grønne 
kommer tidt til os hen. 
Saadan jeg hende kalder, 
eller mit Paaskelam — 

Vigtor 

(med en misbilligende Bevægelse). 

Fy! 

Any 

(lér). 

I saa ung en Alder 
er det jo ingen Skam. 
Hvorfor bli'er du alvorlig? — 
Strengt fast du paa mig sér! 

Victor. 
Spøgen jeg finder daarlig. 
Kald hende saa ej mér! 

Any. 

Victor, jeg ej dig fatter! 

Du er dog ingen Nar. 

Ja, hvis hun var din Datter — 

Vigtor. 
Give til Gud, hun var! 

Any. 
Victor, jeg skinsyg bliver — 
saadan en lille Gaas! 

(sér ud i Haven. Heftig) 

Hvor mon Alvilda driver? 
Døren var ej i Laas. 

(praver Karaapdøren) 

Vent! — Jeg et Ord maa sige. 
Roligt du blive kan — — 

(en Vogn rumler op udenfor. Kusken knalder) 

Vognen! — I Himlens Rige! — — 
Victor — det er min Mand! 

Vigtor. 
Any, jeg dig forlader — 

Any 

(hvisker). 

Frygt ej'! — Ad Døren her! — — 
Gud, hvor jeg Redlich hader! 
Altid han gjør Besvær! 

(skyder Karnapdaren tilside) 

Skynd dig! — Stig over Stenten — 
følg saa den lille Sti! 
Den fører ned til Skrænten — 
i Lysthuset mødes vi. 

Victor. 

Any, skal jeg da flygte? 

Bedre jeg faar ham sagt 

Alting — 

Any. 

Nej, skaan mit Rygte! 

Vent mig! — Min Plan er lagt! 

(Victor vender sig i Dåren mod Any. Hun lægger Haanden paa 
hans Mund, skyder Karnapderen til og trækker Portieren for.) 

Any 

(grublende). 

H^^d, om jeg selv ham søgte? — 

(gjer en hæftig, afværgende Bevægelse) 

Alt! — Kun ej hans Foragt! 

(Sveber et højredt Terklæde om Hovedet og lægger sig paa Kanapéen 

med Ryggen mod Verandadaren.) 

(Grosserer Ehrlich, midaldrende, noget skaldet og med 
et uroligt, nervøst Væsen, træder forsigtig ind ad Ve- 
randadøren. Han er sirlig klædt, i moderne Sommer- 
dragt, og bærer i Haanden et lille, blankt poleret Staal- 
etui, som han under det Følgende bestandig har et 

vaagent Øje med.) 

Ehrlich 

(sér sig urolig om). 

Hvad er dog dette? — Hvor er hun henne? — 
Ingen i Haven! — Ingen i Stuen! 
Tjeneren vidste Intet om Fruen, 
Alvilda vilde næppe mig kjende -- 
mørkt overalt! — Endnu ej tændt Lys? 

(farer sammen) 

Hvad var det? — Et Suk? — Det klang som 

et Gys! 

(sér ud) 

Aa, det er Vinden derude i Linden! — 
Jeg lider ikke den Skumring her — 

(trækker Portieren for Kamapderen tilside og farer tilbage) 

Uh! — Hvem er det, som ligger dér? 

Any 

(med mat Stemme). 

Redlich, gaa! — Kom mig ikke nær! 
Jeg tror, jeg har Skarlagensfeber faaet. 
Kjør efter Lægen, saa hurtig du kan! 

Ehrligh 

(lér hejt). 

Aa — nu det Hele jeg har forstaaet! 
Du vil i Aften ej sé din Mand? — 
Du ventede mig — har faaet Brevet? 

Any 

(farer forvirret op). 

Ehrlich! — De her? — Og hvad har De skrevet? 

Ehrligh. 
Blot, at jeg ønsked et Rendez-vous. 
Men hvorfor „De" for vort vanlige „du"? 
Vi er jo ellers ret gode Venner! 

Any. 
Det er paa Tide, det Forhold ender! 

Ehrligh. 
Ender? — Det er jo næppe begyndt! 
Din Kulde mig til Fortvivlelse bringer. 
Aa, hvor jeg har længtes ! — Hvor jeg mig har 

skyndt 
bort fra Kontoret paa Kjærligheds Vinger! 

(Any brister i Latter) 

Du lér? — 

Any. 

Ja, undskyld! Saa morsomt det klinger, 
og Billedet falder desuden tyndt, 
naar man i den gamle Wienervogn kommer, 

Ehrligh 

(flot). 

Jeg kjøber en Phaéton endnu i Sommer! 

Any 

(lér endnu hejere). 

Nej — tag Dem iagt for Solgudens Gigg! — 
De véd vel, hvad Ende Phaéton fik? 
Han styrted' i Po 

Ehrligh 

(fnislér). 

Ho. ho, ho! — Sin Popo! — 
Ja den maa man slaa, naar fra Solen man dratter ! 
Nu kjender min lystige Any jeg atter. — 
Nej, min bli'r fra Fife — og det kan du tro, 
en flot lille en, som blot rummer To. — 
Any, du véd ej, hvor sødt vi skal kjøre! — 

(Griber hendes Haand og kysser den.) 

Any. 

Ehrlich, slip mig! — Jeg vil ej høre — 

Ehrligh 

(holder hendes Haand fast og betragter den;. 

Hvor buttet og blød! — Men der mangler en 

Ting - 

Any 

(forvirret). 

Mangler? — Hvad mangler? 

Ehrlich. 

Din Fæstensring! 

(peger paa Fingeren) 

Dér sidder Mærket, indtrykket, rødt. 

Any 

(river Haanden til sig). 

Ja vist, ja vist! Jeg har Fingeren stødt; 
den hovned, og saa har jeg Ringen lagt — 

Ehrlich. 
Hvor ? 

Any 

Cpeger mod Sovekammeret). 

Derinde ! 

Ehrlich 

(mønstrer hende skarpt). 

Og denne Dragt V — 
Du sér jo ud som en sextenaars Pige, 
der blusser i Kjærligheds første Glød — 
saa ung, saa frisk, saa hvid og saa rød. 
Aa, Any, hvor er du i Aften sød! 
Derinde os venter et Himmerige! 
Kom, Any, kom! — Lad Shavlet ligge! — 

(Omfavner hende.) 

Any 

(Steder ham fra sig). 

Slip mig, Hr. Ehrlich! — Jeg lider det ikke! 
Gaa Deres Vej! 

Ehrugh 

(drillende). 

Nej se, hvilke Blikke! 
Til Juno former sig Venus om. 
Men har du glemt den Aften, du kom 
alene til Byen? — Vi spiste sammen — 

Any 

(baanlig). 

Og De betalte! 

Ehrligh. 
Naturligvis ! 

Any. 

Og nu skal min Svaghed gives til Pris! 
Nu skal jeg høre, at jeg bær Skammen 
for det, som De kaldte Elskovsflammen. — 
De er ingen Gentleman! — 

Ehrligh 

(vil tage hendes Haand). 

Any! 

Any. 

Gaa væk! 
De er ingen Elsker! — De er en fræk — 

Ehrligh. 
En fræk? — 

Any 

En gros Forfører! — En ægte Viveur, 
for hvem hver Kvinde bør laase sin Dør! 

m 

Ehrligh. 
Se, se ! — Saa er det dog sandt, hvad jeg hør — 

Any. 

(foragtelig). 

De hører vist meget! 

Ehrligh. 

Og hvortil jeg sigter, 
det véd du. 

Any. 

Nej! 

Ehrligh 

(sér skarpt paa hende). 

Du elsker — en Digter! 
Jeg véd det sikkert! — 

Any 

(Overrasket). 

En Digter! — Jeg? 

Ehrligh. 
Som oftere krydset har din Vej. 
I Aftes var det ved Kirstens Kilde, 
du mødtes med ham. — Skjøndt det var silde, 
han fulgte dig hjem. — Saa vidt er han kommen ! — 

11 

Any. 

De glemmer, at Redlieh var ogsaa med! 

Ehrligh 

(haanlig). 

Ja, Skjærmbrædtet har man jo altid i Lommen 

og stiller det op paa det rette Sted. 

Men, véd du, han pralede højt af et Stævne? — 

Any 

(hæftig). 

Det er ikke sandt! 

Ehrligh. 

Da kan jeg dog nævne 
Maalet for al hans Længsel og Venten — 

Any. 

Nævn det! — 

Ehrligh. 
Lysthuset nede ved Skrænten! 

Any 

(sagte). 

Min Gud! — Hvordan kan han dette vide? 

(hojt; forvirret) 

Lysthuset V — Det var et løjerligt Sted! — 

Ehrligh 

(sætter sig. Peger paa en Stol). 

Any, sæt dig! — - Det er paa Tide, 
at vi To tales fornuftigt ved. — 
Sig, vil du have Krig eller FredV 
Nyde Livsglæden, eller slide 
Livet i tom Kjedsommelighed? 
Nu maa du vælge! — 

(viser hende Etuiet) 

Her er Nøglen, 
den magiske, hvormed vi Maalet naar. 

Any. 

Intet jeg af det Hele forstaar. 

(sagte) 

Et jeg kun føler — han er Øglen! 

Ehrligh 

(klapper Etuiet). 

Hvem vil du have? — Ham — eller migV 

Any. 

(angst) 

Men, Ehrlich — sig mig — jeg véd jo ej — 
hvad er det. De mener? — Hvem krydser min 

Vej ! 
Jeg bær ej Brøde — kjender ej Anger — 

Ehrligh 

(ironisk). 

Nej — du er uskyldig som Paaskelammet! 

Any 

(opbragt). 

Saa nævn ham! 

Ehrligh. 
Siden du det forlanger, 
saa er det Valtyr — din Yndlingssanger! 

Any 

(slaar Hænderne sammen). 

Valtyr! 

Ehrligh. 
Ja, Valtyr! 

Any 

(indigneret). 

Hvor uforskammet! 
Ehrligh 

(overrasket). 

Hvad? — Har ej Sømmet paa Ho'det jeg rammet? 

Any 

(med et stille Smil). 

Nej! — De har truffet lige ved Siden — 
hvad nok De engang vil se med Tiden. 

Ehrligh 

(springer op). 

Du elsker ham ikke? 

Any. 

Oprigtig — nej! 



I 

(koket) 

Men hade ham gjør jeg just heller ej. 
Jeg elsker Digtere — ingen Digter, 
og særligt ingen, som for at hævne 
sig over min Kulde, lyver et Stævne. 

Ehrlich 

(tvivlraadigj. 

Da sagde dog Donner, som til mig kom, 
at længe du havde for Valtyr sukket. 

Any. 

Saa hils Hr. Donner, og spørg ham, om 
det var før eller efter, han havde drukket. 

Ehrlich. 
Det var vist efter! — Han kom fra Bakken. 

Any 

(leende). 

Aa — det var ham, der mistede Frakken! — 
Hør, Ehrlich — jeg troede. De havde Forstand. 

Ehrlich. 
Hvem vælger du saa? 

Any 

(undvigende;. 

Jeg har jo min Mand. 

Ehrligh 

[(alvorlig). 

Du har ham i Dag; men hvem er Borgen, 
at ogsaa du har ham som Mand i Morgen? 

ÅNY. 

Hvad mener De? 

Ehrligh. 
Hør mig ! — Men først jeg har 
et Spørgsmaal, paa hvilket jeg ønsker Svar: 
Hvem elsker du? — Redlich eller hans Penge? 

Any. 

Fy! 

Ehrligh. 
Forstaa mig ret! Hvis du kom til at trænge; 
maatte leve smaat, ja i Fattigdom, 
saa' dig til Side sat, hvor du kom, 
blev nødt til at nægte dig Livets Glæder: 
Baller, Theater, Beundrernes Flok, 
ja, mulig endog anstændige Klæder — 
tror du saa, at din Mand var dig nok? 

ÅNY 

(angst). 

Men det er umuligt! 

Ehrligh. 
Nej, det er just muligt! 

Any 

(griber hans Haand). 

Nej ! — Sig, at De spøger — det er for grueligt ! 



Ehrligh 

(sørgmodig). 

Jeg spøger ikke! — Jeg maler blot 
et Fremtidsbillede Graat i Graat, 
og lægger ej Løgn over Kjøbmandslivet. 
Idag gaar Alting galant og godt, 
Firmaet fint. Fortjenesten flot — 
Skuden gaar støt, naar Lasten er stivet. 
Saa klinger et Krach — Enhver vil ha' Sit 
man kæmper fortvivlet om Mit og om Dit 
Og saa — — 

(Holder pludselig inde.) 

Any. 
Hvad saa? — 



Ehrlicm. 

Saa gaar man fallit, 
og saa er man færdig! — Det er jo givet. 

Any. 
Hør op! — Ej mér De mig ængste maa! 
Det er umuligt! — Vi er jo rige! — 

Ehrlich . 

(bitter). 

Rige — rige? — Ja, hvad vil det sige? 

Vi ejer niaaske en halv Million; 

men naar Enhver skal ha' sin Portion, 

saa tror jeg nok, at det kan gaa lige 

op med en skarpladt Revolverpatron. — 

Nej — rig er kun Den, som sin Fremtid kjender 

og frelser Kassen, før Farcen ender. 

(Klapper Etuiet.) 

Any. 

Hvad mener De? — Jeg kan det ej forstaa! 

Ehrlich. 
Min Mening er ganske sinipel som saa: 
Den kommer længst, som med Vold eller List 
kan tage, hvad Andre vil røve tilsidst. 

Any. 
Fy, Ehrlich! — Saa er De jo rén Egoist. 

Ehrlich. 
Naturlig! — Hvor kan jeg vel være Andet? 
Kun gaar jeg ikke med Maske paa. 
Som Sandhedsmand jeg foragter at gaa 
og præke Moral som en Præst fra Landet. 
Kun Den, som hævder sit Selv, kan hente 
sit Livs Kapital med Renters Rente! 

Any 

(ryster paa Hovedet). 

Jeg er vist duni! — Jeg forstaar det ej. 

Ehrligh 

'(rykker tæt til hende, tager hendes Haand og hvisker). 

Any, hør! — Vil du lyde mig? — 
Lade dig lede — Andre ej høre, 
tie som Graven — slet Intet gjøre 
uden hvad jeg befaler dig, 
skal vi et Liv i Salighed føre, 
Ulykkens Haand skal aldrig dig røre — 
langt imod Syd vi drager vor Vej. 
Any, vil du? — Sig ikke nej! 

(Kaster sig ned foran hende.) 

Any 

(rejser sig forfærdet). 

Ehrlich! —Hvad er det? — De bliver saa bleg! — 
Jeg kan det ikke! — Mit Liv er ej mit! 

Ehrligh 

(rejser sig i et Spring). 

Nu vel da? — I Morgen gaar vi fallit! — 
I Morgen bliver du smidt paa Gaden! 
I Morgen! — Aa! — — 

(tager sig om Hovedet. Stirrer vildt og lytter) 

Hører du Vagtparaden? 
Den store Tromme! — Bum — bum — bum! 
Dér kommer Fallitcn! — Links herum! 
Fallit er Kongen! — Fallit er Staden! 

Fallit er Tietgen og Marmorkirken! 

(lytter spændt; 

Tys! — Hører du? — Denne Listen og Lirken — 

det er Kreditorer, som sender Bud. 

Alt bliver solgt — hver Trævl, hver Klud! 

(river en Revolver op af Brystlommen) 

Regnskab! — Regnskab! — Hvem staar for Skud? 

(Sætter den mod Tindingen.) 

Any 

(griber hans Arm og holder den tilbage) 

Ehrlich! — Lad være! — Aa Gud! — Aa Gud! 
Kom til dig selv! — Gjør med mig, hvad du vil! 
Jeg har jo syndet — hører dig til! 
Kun ikke dig! — Jeg har ikke Mod! — 

(kaster sig ned) 

Se, her tigger jeg for din Fod! — 
Vil lyde — tie — være dig god — 
blive din Hustru — din Elskerinde — 
Naar blot 

(Omfavner hans Knæ.) 

Ehrlich 

(lader Revolveren synke). 

Det hamrer — banker herinde ! 
Jeg sér en Sky som af levret Blod! 
Hvor er jeg? — Aa, Any — du kan ej tro, 
hvor 

(Vakler.) 

Any 

(tager medlidende hans Arm og bringer ham til Sæde i en Stol). 

Ehrlich! — Fat Dem! — Kom dog til Ro ! 

(Terrer Sveden af hans Pande.) 

Ehrlich 

(stikker Revolveren til sig). 

Ro! — Jeg har ej haft Ro eller Hvile 
de sidste trende, samfulde Aar! 
Tidt jeg om Natten i Søvne gaar — 
hører et Udyr efter mig luske, 
sér dets Øjne, fosforblaa 
lure paa mig bag Skovens Buske! 
I Angst, i Rædsel jeg bort vil ile — 
Foden er lammet — pludseligt slaar 
det Kløerne i mig som giftige Pile, 
kaster sig over mig, vil mig flaa — — 
Any — nej — ingen Sjæl kan forstaa, 
hvor jeg har lidt, og hvad jeg maa lide ! — 
Bedre saa i Hast at forgaa! 

Any. 
Men kan Deres Søster, Agnetes Moder? — 

Ehrlich 

(indigneret). 

Any, ti! — Jeg er hendes Broder! — 
Selv sidder hun hen som en enlig Enke, 
har en Datter hun opdrage maa. — 
Alt, til sidste Hvid, skal hun faa. 

Jeg — hendes Værge! Hvor kan du tænke? 
Laane hos hende, det var at krænke 
Alt, hvad mig helligt og dyrebart er! 

Any. 

Saa sér jeg slet ingen Redning mer. 
Kan Redlich — 

Ehrligh 

•(farer op). 

Redlich maa Intet vide! 
Han er saa skikkelig, men saa dum. 
* Han aner Intet. — Han faar en Sum, 
som jeg har lagt aparte tilside. 
Nu gjælder det kun om Tid at vinde, 
tie. handle og saa — forsvinde! 

Any. 
Maa jeg slet ikke med Redlich tale? 

Ehrligh 

(hæftig). 

Ikke et Muk! — Jeg kan muligt forhale 
Falliten en Maaneds Tid eller tvende. 
Naar Tiden kommer, sender jeg denne. 

(Skyder en Ring af sin Finger.) 

Any. 

Nej, hvilken kostelig Diamant! 

Ehrligh. 
Aa ja — den er ganske kjøn — ikke sandt? 
Den skal paa Rejsen smykke din Finger. 

(Skyder Ringen paa.) 

Any 

(sukker). 

Sælg den! — Jeg gjeme det Oflfer bringer. 

Ehrligh. 
Behøves ej! — Vore Rejsevinger 
ligger jo dér. 

Any. 
Hvor? 

Ehrligh. 

(peger paa Etuiet). 

De gjemmes her! 
Jeg tænker, har først vi dem paa Ryggen, 
flyver vi glat fra Sorgen til Lykken. 

Any. 
De spøger! 

Ehrligh 

(tager en lille Negle op og aabner Etuiet). 

Se blot! 

Any. 

Mit Øje blændes! — 
Det er, som tusinde SolstraahT tændes! 

Det funkler, lyner paa alle Kanter 
fra disse forstenede Taarers Regn! 

(begjærlig) 

Nej — er det virkelig Brillanter? 
Det er jo en Skat af enorme Værdi! 

Ehrlich 

(kold). 

Den Tale er der ej Mening i. 
Forstenede Taarer! — Nej — Diamanter 
er kun forstenede Rejsekontanter, 
som har Valuta i hver en Egn. 
De fylder lidet, men hvor man kommer, 
har man ved dem dog fyldte Lommer. 

(Lukker Etuiet.) 

Any 

(febril). 

Aa, lad mig se dem endnu en Gang! 



Din Nar! 



Ehrlich. 

(Rækker hende Neglen.) 

Any 

(sætter Naglen i Laasen). 

Det klang som en Fjer, der sprang-! 
Ehrlich. 



Luk op! 

Any 

(aabner Etuiet). 

Min Gud! — De er alle borte! 
Jeg sér kun Bunden, den fløjelssorte ! — 
Men, Ehrlich — det er jo Trylleri! 

Ehrligh. 
Det Hele er kun naturlig Magi. 
Det gjælder at dølge, listigt at skjule. 
En Kreditor er det dummeste Kræ, 
og Ræven, véd du, har dobbelt Hule — 
ved den staar Sporhunden tidt som et Fæ. 

(laaser forsigtig Etuiet og g j emmer Neglen) 

Men du er snild — forstaar jo at gjemme. 
Jeg tør ej længere have det hjemme; 
jeg véd ej, hvilken Dag det gaar løs. 

(Rækker hende Etuiet.) 

Any 

(tager det og gaar hen imod Sovekamret. Sagte). 

Nu er det igjen som mit Hjerte frøs! 
Hvad skal jeg gjøre? — Jeg kan jo ej — 

Ehrligh 

(hastig). 

Husk paa, det maa opad med Laaget ligge! 

Any 

(standser ved Døren og vender tilbage). 

Men Nøglen, Ehrlich? — Den fik jeg ikke. 

(Rækker Haanden ud.) 

Ehrligh. 
Nøglen? — Nej, Nøglen beholder jeg — 
(len faar du, naar jeg sender dig Ringen. 
Lad Ingen se det! — Hører du, Ingen! 
Og husk mine Vilkaar: Sig aldrig Nej, 
om hvad jeg saa beder! Vær tavs som Graven! 

Oytter. Angst) 

Der rører sig Nogen ude i Haven! — 

(Karnapderen skydes klirrende til Side. Ehrlich farer sammen) 

Hvem dér? — Hvem er det? — 

Alvilda 

(hvisker, med Hovedet ind ad Døren). 

Nu kommer han! 

(Lukker igjen.) 

Ehrligh 

(snapper Etuiet og skjuler det). 

Han? — Hvilken han? — 

Any 

(forvirret). 

Hvor véd jeg? — Min Mand — 
Ehrligh 

(giver hende Etuiet). 

Skynd dig! — Skjul det, saa hurtigt" du kan! 

(Any leber med Etuiet ind i Sovekammeret.) 



i 

(RiDLicH kommer langsomt ind ad Kamapdøren, støttet 

af Alvilda, som bærer hans Overfrakke. Han er gammel, 

og klædt i en sort, luvslidt Kontordragt. Ehrlich griber 

en Bog og lader som han er fordybet i den). 

Redligh 

(forpustet). 

Den Satans Asthma! — Jeg taber mit Vejr! 

(hoster. Til AlvUda) 

Hvor er min Kone? 

(Alvilda tier) 

Naa! -^ Véd De det ikke? 
Alvilda 

(hurtig). 

Fruen er syg og ønsker at ligge — 

Redligh 

(gnaven). 

Naa! — Daarlig igjen! — Er der ellers mér? 

Alvilda. 

Nej. 

Redligh. 

Saa kan De gaa! 

(opdager Ehrlich) 

Ih, se, er du her? 
Hvordan? — Er du taget fra Byen igjen? 

Ehrlich 

(kaster Bogen. Lér). 

Du er nok skinsyg, min gamle Ven, 
og tror, jeg kurer til unge Koner? 

12 

Redligh. 
Åa, Snak! 

(hoster) 

Nej, jeg er bare urolig. 

Ehrugh. 
For hvad? 

Redligh. 
Da Kassen jeg gjorde op, 
saa niangled der tyve tusinde Kroner. 
Hvor er de henne? — Det synes utrolig! 

Ehrligh. 
Dem har jeg imorges betalt til Topp. 

Redligh. 
De er ikke ført ind ! 

Ehrugh 

(ligegyldig). 

Ja, saa har jeg glemt det. 

Redligh. 
Hvad siger du? — Glemt! — Det vilde ej stemme! 

Ehrugh 

aér). 

Nej, det tror Pokker! Jeg husker bestemt det — 
det var til Dækning af Agiotabet — 

Redligh 

(gnaven). 

Men hvor kan saadan Noget du glemme? 
Jeg søgte som gal; men i Pengeskabet — 

Ehrligh 

(urolig). 

Hvad dér? — 

Redligh. 

(hoster). 

Det er ikke rigtig fat. 
Du véd, jeg ligger tæt ved Kontoret. 
Jeg sover daarligt. — Forgangen Nat, 
var det, som listede Nogen derinde, 
Qg nu iaftes jeg kunde ej finde 
de Obligationer, som blev doponérte 
ifjor af din Søster. Jeg vilde ha' svoret, 
jeg saa' dem iforgaars ligge derinde; 
men Seglet var brudt, og Pakken tom. 

' EuRLlGH. 

Ja, dem vil du have ondt ved at finde; 
luen det skal du ikke bryde dig om. 
De fleste af dem var ikke notérte, 
og derfor jeg har dem i Banken bragt. 

Redligh 

(lettet). 

Naa, det var jo rart! — Men har du ej lagt 
Mærke til ham, denne unge Sommer? — 

12* 

Ehrligh. 
Hvad er der med ham? 

Redligh. 

Jeg hører, han kommer 
saa meget paa disse — — 

(hoster) 

Varietter. 

Ehrligh. 
Aa, hvad? — Han er vist en lystig Fætter; 
kan ogsaa til lidt Fornøjelse trænge — 

Redligh 

(ryster paa Hovedet). 

Du ta'r det for let. — Dér smider de Penge 
ud til Svir og til — — 

(hoster) 

Sangerinder. 
Saa gjør de Gjæld — det gaar saa gelassen — 
men skal de betale, hvem er saa Borgen, 
at ikke han kniber Noget af Kassen? 

Ehrligh. 
Naa, jeg skal snakke med ham i Morgen! 

Redligh. 
Ja, gjør det! Thi sér du, jeg har observeret, 
at der i Bøgerne bliver raderet — 

(springer op). 

Hvad siger du? 

Redligh. 
Jeg vil ej sigte Nogen; 
men der er raderet i 

(hoster) 

Hovedbogen. 

Ehrlich. 
Den fører du selv! — 

Redligh. 

Ja, men hvem var inde 
den Nat i Kontoret? — — 

Ehrligh. 

Jeg skal ham finde! 
Imorgen tidlig jeg Alle forhører. 

(sér paa sit Uhr) 

Men det er paa Tide nu, at jeg kjører 
tilbage til Byen. — Tager du med? 

Redligh. 
Nej, lad mig i Aften bare ha' Fred! 
Jeg er bleven nervøs — jeg synes der times 
os Allesammen — — 

(der ringes stærkt udenfor. Ehrlich springer op, men sætter sig^strax 
igjen. Redlich gaar til Deren. Der ringes atter) 

Nej, hør, hvor der kimes! 

Do skulde da ogsaa ha' Last og Skam! 

(en Tjener kommer) 

Hvad er det, Søren? 

Tjeneren. 
Expres-Telegram . 



Fra Byen? 



Redligh 

(bestyrtet). 

Tjeneren. 



Ja. 



Ehrlich 

(snapper Telegrammet). 

Lad mig kvittere! 

(Kvitterer. Tjeneren gaar.) 

Redligh 

(under et Hosteanfald). 

Aa, læs det ogsaa. — Jeg kan ej mere! 

(kaster sig i en Stol) 

Hvad staar der? 

Ehrligh 

(bryder Telegrammet, læser og tumler tilbage). 

Aa, som sædvanlig, skidt! 
Allan & Moore, i Dublin, fallit. 

(Torrer Sveden af sin Pande.) 



183 



Redlich 

(som ikke har lagt Mærke til Ehrlichs Bevægelse). 

Hum! — Hum! — Det var slemt! 

(hoster) 

Vi har paa dem trukket. 
Ehrligh 

(stikker hurtig Telegrammet til sig. Behersket, ligegydig). 

Aa, det er kun for en mindre Sum. 

Redugh. 
Jeg husker ej nøje — jeg bU'r vist dum. 
Jeg er saa ør, som havde jeg drukket. 
Du bliver saa bleg! — 

Emu^iCH. 

Åa, du er en Nar! 
Jeg fik jo ej spist. — Hør, Redlich, har 
du ikke en Kognak, en god Cigar? 
Jeg føler mig flov — lidt ilde tilpas — 

Redlich 

(rejser sig). 

Ja, jeg vil Skam ogsaa ha' mig et Glas. 

(ringer. Der kommer Ingen) 

Saa skulde da Fanden Søren hente! 
Nu er han atter gaaet sin Vej. 

(Gaar ud.) 

Ehrligh 

(banker sagte paa Sovekammerddren). 

Any! 



Nej 




- nej! 


Any 

(indsnror). 

Ehrlich. 














Jeg kan ej 


vente: 










Am 








vil 


De? 


(trædsr iod). 
(farer tUbage) 












Jesus 


! — Hvor De 


er 


bleg! 



AU er tabt! — Nu har jeg kun dig! 
Forraad mig ikke! — 

Any. 
Hvor kan De tænko? 

Ehrlich 

(badende). 
Any! — Du ene kjender min Færd! 
T^"" hænger som et Damoklessværd 
mil Hoved! — Det maa ej falde! 
! — Jeg elsker dig højest af Alle! 
i^éd ej af List — du kjender ej Rænke! 
E, naar ved Ringen j^ lader d^ kalde, 
kommer du — 

Any 

(hvisker). 

Ja, men tag Redlich med — 
saa faar jeg Tid til at gjemme i Fred — 

Ehrligh. 
Gjem det sikkert! — 

(Redlich hoster udenfor.) 

Any. 

Der kommer han! — 

Ehrligh. 

Bort! 

(Any leber ind i Sovekammeret.) 

Redlich 

(kommer besværlig ind med en Bakke). 

Her er en Kognak af prima Sort. 

Sér du — Martel! — Dér staar Cigarer. 

Altsammen første Klasses Varer. 

(^tter Bakken og skjænker i Glassene. Ehrlich tænder en Cigar) 

Sæt dig nu ned og lad os faa 
en Passiar. — 

(drikker) 

Ah! 

Ehrligh 

(drikker og skjænker strax igjen). 

Den kan vi spare; 
thi, sér du, jo mere jeg tænker derpaa, 
des mindre kan jeg i Grunden forsvare — 

(drikker, og skjænker strax igjen) 

at ikke vi strax sér Bøgerne efter. 

Jeg husker ej, med hvor meget vi hæfter, 

og — hvad der er værre — den Sag med 

Sommer - 
det gaar ej an, at imorgen vi kommer 
uforberedte 

Redlich. 

Jeg har ej Kræfter, 
jeg trænger i Aften saa meget til Ro. 
Any er syg — 

Ehrlich. 
Vi maa være to. 
Jeg kan ej gjøre det Arbejde ene. 

Redlich 

(vrider sig). 

Aa, Herregud dog! Skal nu jeg bene? — 

Ehrlich. 
Nej, du skal kjøre! — Det var et Held, 
at Vognen blev holdende. 

Ehrlich. 

Men jeg maa sige, 
førend jeg gaar, min Kone Farvel. 

(Banker paa Sovekammerderen.) 

Any 

(indenfor). 

Jeg er i Seng! 

Redlich. 
Farvel, min Pige! 

P Ant. 

Farvel ! 

Redlich. 
Jeg ringed forgjæves paa Søren — 
han gjør vist i Kjøknet med Stine Spræl. 

(hoster) 

Sig lil Alvilda, hun laaser Døren. 
Jeg holder ej af, at du ligger alene! 



Ehrligh 

(temmer sit Glas. Sagte). 

Jo, det er en Ægtemand, skulde jeg mene! 



Redlich. 

Sluk endelig Lyset! — Farvel! — 

Any. 

Farvel ! 

(Ehrlich og Redlich gaa.) 

(Aaben Strand under Skrænten ved Redlichs Villa. Til 
højre et lukket Lysthus med Bænke, hvorfra en Tremme- 
trappe fører op til Villaens Havelaage. Strandpartiet er 
iøvrigt det samme som i Slutningen af anden Handling. 
Kun ligger det nu i fuldt Maanelys med enkelte Sejlere 

langt ude.) 

(Agnete vandrer langsomt langs Strandbredden; standser 

og sér op mod Havelaagen.) 

Agnete. 
Any har altsaa en Broder? — 
Det har hun mig ej fortalt. — 

(vender, sér ud over Vandet) 

Og j^g — j^g har kun min Moder; 
med Fader jeg mistede Alt. — 
Ak, det var tunge Dage! 

Jeg kan ham slet ikke glemme! 
Livagtig han for mig staar. 
Tidt synes jeg høre hans Stemme, 
naar jeg alene gaar. 

(standser og lytter) 

Det er kun Bølgernes Klage! 

(gaar langsomt frem mod Trappen) 

Den fremmede Herre ligned' 
paa Røsten Fader som Faa. 
Hvor havde han dog et velsignet 
Blik, da han paa mig saa' ! 

(standser tvivlraadig ved Foden af Trappen) 



\ 

j! — Jeg vil atter tilbage! 

(vender tevende om. Tankefuld) 

Åny har altsaa en Broder! — 

(Gaar langsomt bort.) 

(Victor kommer ilsomt ned ad Trappen, spejdende 

ud efter.) 

Vigtor. 
Any? — Nej! — Denne Kjole var hvid! 
Hvem var det? — 

(sér ud) 

Agnete! — Hun kommer hid! 
Nu staar hun stille! — Vender paa ny! 
Hun ligner en maanehvid Sommernatssky. 
Nu svandt hun! — 

(sér mod Himlen) 

Dér faldt et Sjerneskud! 

(Any, i stærk moderne Dragt og med et sort Slør over 
Hovedet, kommer langs Havegitteret.) 

Any 

(bøjer sig over Laagen. Dæmpet). 

Victor! — Victor! 

Victor 

(strækker Armen imod hende). 

Any! — Min Brud! 

Any 

(aabner Laagen). 

Jeg kommer! 

(Iler ned ad Trappen.) 

Victor. 
Du sér saa forandret ud! 

Any. 

Aa, jeg har blot skiftet Toilette. 

Victor. 
Og ellers Intet? — Din Bamekjole 
bar Barnesindet; men denne moderne, 
barokke Salondragt klæder dig ilde. 

Any 

(bedrevet). 

Ak, Victor, jeg troede du saa' mig gjeme 
lidt pyntet. — Man kan dog aldrig stole 
paa Mændene. — Du er rigt'nok den Rette! 

Vigtor. 
Kom, Any! — Lad os ej yppe Trætte! 
Tiden er kort — vi maa den ej spilde! 
Sig, hvornaar skal vi rejse vor Vej? 

Any. 

Rejse? — 

Vigtor. 
Javist! 

Any 

(forvirret). 

Nu kan jeg ej! 

(halvgrædende) 

Aa, Victor! — Nej, du kan ikke tænke, 

hvad der er hændet! — Du maa mig skjænke 

Betænkningstid — 

Vigtor 

(heftig). 

Any, hvad tænker du paa? 

Any. 

Jeg véd ikke selv! — Der gaar et Hav 
af bølgende Tanker gjennem mit Hoved. 
Aa! - 

(Vrider Hænderne.) 

Vigtor. 
Har du da glemt, hvad nys du lo ved V 

Any 

(fortvivlet). 

Victor! — Gid jeg laa i min Grav! 

Vigtor. 
Hvad er der hændet? 

Any. 

Jeg tør det ej sige! 

Vigtor. 
Den, som dølger, tænker at svige! 

Any. 

Victor! — Mig binder et Løfte — 

Victor. 



Til hvem? 



Any. 

Spørg mig ikke! — Jeg er jo bundet! 

Victor. 
Er det din Mand — dit Hus — dit Hjem? 

ÅNY 

(sa^e). 

Nej! 

Vigtor. 
Altsaa en Anden du alt har fundet? 

Any. 
Nej — nej — vist ikke ! — Min Fremtid ! — Aa ! 
Victor, spørg ej! — Lad mig blot gaa! 
Jeg er som sønderknust! — Jeg vil skrive 
til dig imorgen — 

(Vil gaa.) 

Victor 

(griber hendes Haand). 

Nej — du skal blive! 
Herpaa Stedet du med mig skal tale! 
Alt skal du sige! — 

Any 

(forternet). 

Vil du befale, 



193 

faar du ikke et Ord af min Mund! 
Den, der beder, jeg svarer kun. 

Victor. 
Any, min Bamebrud fra jeg var lille. 
Drømmenes Dronning, da jeg blev stor, 
sig mig da det forløsende Ord! 

Any. 

Umuligt! — Jeg kan ej, saa gjeme jeg vilde! 
Victor, der raader en Magt paa vor Jord — 

Victor. 
En Magt? 

Any. 

Langt mere stærk end du tror. 

Evigt den virker — tidligt og silde — 

Styrken selv ved den gaar til Spilde. 

Victor. 
Hvor raader den Magt? 

Any. 

I Livsstrømmens Kilde, 
dybt i mit Hjerte. — Svaghed er Navnet! 
Den dræber Styrken — den skaber Savnet. 
Ak, jeg er svag — jeg er ikke andet! 

(hælder Hovedet mod hans Skulder. Sagte) 

Kom, lad os vandre i Sølvglans langs Stranden, 
lytte til Vaarvindens Sus over Vandet, 
tale fortroligt igjen med hinanden, 

18 

sværme en Nat som i henfarne Dage! 
Victor! — Vor Lykke staar skrevet i Sandet! 
Natten, den sidste, har vi tilbage — 
spilder vi den, vil Fremtiden klage! 

Victor. 
Tale fortroligt! — Nej, Any, nej, 
det kan vi ikke, saa længe du dølger! 

(peger over Vandet) 

Sér du? — Som hine urolige Bølger, 
vugges mit Hjerte af Tvivl og Frygt. 
Sandhed alene kan gjøre det trygt! 
Sandhed er Magten, som Svagheden døder, 
Sandhed er Pagten, som Kjærlighed føder — 
svar mig da Sandhed! 

Any 

(sér ned. Sagte). 

Jeg tør det ikke! 

Vigtor. 
Any! — Hvi sænker du saa dine Blikke? 
Vid, jeg kan tvinge dig! — 

Any. 

Tvinge mig? — Nej! 

Vigtor. 
Se, hvad jeg fandt igaar paa min Vej! 

Sandhedens Perle, forhen begravet 
tusinde Favne dybt under Havet! 

(Viser hende Perlemuslingen.) 

Any 

(nysgjerrig). 

Nej, hvilket mærkeligt Perlemorsskjær ! 

(Vil tage den.) 

Vigtor. 
Rør den ikke! — Kom den ej nær! 

Any. 

Victor, du spøger! — Den smukke Skal — 

Victor. 
Kan bringe Døden — berede dig Fald! 

Any. 

Og Perlen? — Ligger den skjult derinde? 
Jeg elsker Perler! 

Victor. 
Ja, du er Kvinde! 

Any. 

Fy, Victor! — Hvis jeg kan Perlen finde, 
maa jeg saa ta' den? 

Victor 

(løfter den hajt). 

Nej! 

IS* 

Any 

(hopper op og snapper Perlemuslingen ud af hans Haand). 

Men, jeg vil ha' den! 

(aabner den) 

Aa, Victor! — Det er kun Glimmersand! 

(Berarer det og synker sammen med et Skrig.) 

Vigtor. 
Vé mig! — Jeg kan ej frelse dig mér! 
Rejs dig! — 

(Hæver hende op.) 

Any 

(gaar sevngjængeragtig fremad). 

Rædsomt! — Døde jeg sér! — 
De svæve imod mig — flér og flér! — 
Det bruser! — Det bærer over et Vand! — 
Jeg hæves højt som af Hvirvelvinde! 
Alt bliver saa koldt ! — Dér bruser en Elv ! — 
Det er Sandhedens Væld — jeg maa af det drikke ! 

(Bøjer sig ned og eser med Haanden.) 



Elsker du mig? 



Victor 

(griber hendes Haand). 

Any 

(klanglest). 

Jeg vé(f det ikke! 



Vigtor. 
Hvem elsker du da! 

Any. 

Jeg elsker mig selv I 

Vigtor. 
Og ingen Anden? 

Any. 

Jeg elsker Manden I 

(tøvende) 

Vil sige, jeg elsker egentlig Mænd — 
men ikke dem, der kommer igjen! 

Vigtor. 
Hvi lokked du mig? — 

Any. 

Det var Mindernes Magt I 
Jeg længtes mod min Ungdom tilbage, 
den første Elskovs sitrende Klage, 
den første Kjærligheds glødende Pagt. 
Salige Nætter, lysende Dage! 
Da var jeg uskyldig! — 

(Holder inde.) 

Vigtor. 
Og nu? 

Any 

(vrider Hænderne). 

O, nu! — 
Mit Hjerte isner i Sorg og Gru! 



Nu har jeg solgt mig for Diamanter 
til Ehrlich — 

Vigtor. 
Elendige Kvinde — ti! 

Any 

(synker i Knæ). 

Jeg kan ej! — Jeg véd ej, hvordan det er fat! 
Jeg trækkes med Trolde fra alle Kanter! 
Alt maa jeg sige! — En Sommernat 
mødte jeg Valtyr — 

Vigtor 

(rasende). 

Valtyr! — Skjøge! 

(river Anys Ring af Fingeren og slænger d«i fra sig) 

Dér ligger Lænken! — Du kan den søge, 
troløs selv, i det troløse Sand! 
Trolddommen brast! — Dens Magt er til Ende! 
Alt er forbi! 

(Iler bort langs Stranden.) 

Any 

(følger famlende efter ham som i Savne. Standser og vender tilbage 
til det Sted, hvor Ringen ligger. Farer pludselig sammen og synes 

at vaagne). 

Hvem kaldte? — 

(stryger sig langsomt over Øjnene) 

Hvor er jeg? — Ved Stranden! — Hvordan 

er jeg kommet herned? — Og hvor er han henne? 

(sér sig omkring) 

En frygtelig Drøm! — Mine lønUgste Tanker 
tumled som Flagermus! — Blev de til Ord? 
Jeg er saa forvirret — mit Hjerte banker! 

(sér ned for sig) 

Hvad er det, som glimrer i Sandet dér? 

(seger) 

Min Ring! — Hvordan er den kommet her? 

Pinende Tvivl som Kvalerne øge! — 

Der dæmrer et Ord — jeg vil huske det — 

(med et Skrig) 

Skjøge! 
Aa, Victor, Victor! Hvor kunde du nænne? 

(Gaar sagte jamrende op over Skrænten og ind i Haven.) 



(Agnete kommer hurtigt løbende langs Stranden. Standser 
ved Lysthuset og sér sig lyttende om.) 

Agnete. 
Det klang som et Skrig ! — Det var Anys Stemme ! 
Men her er Ingen! — Alting er tyst! 

(sér ud over Sundet) 

Nej, hvor den lyser, den fjerne Kyst! 
Se, Maanestriben ud over Vandet! 
Ak, kunde man gaa paa den Sølvmorsbro 
bort — langt bort til Æventyrlandet ! 

Men jeg er ene — ak, var man To! 

Og Any? — Aa, hun vilde vist tro 

jeg var fra Forstanden. — Nu er hun hjemme! 

(gaar et Par Trin op ad Trappen. Standser atter) 

Nej, det er silde! — Hun er til Ro — 

(spejder op efter) 

Forunderligt dog, jeg kan ikke glemme! — 

(lytter) 

Hvem kommer dér henne langs Strandens Sti? 
En Fremmed! 

(Skjuler sig bag Lysthuset.) 



Victor 

(kommer tilbage). 

Bristet! — Begravet! — Forbi 
mit Haab, min Lykke, min Ungdoms Drømme! 
Det driver med Vrag, som splintrede svømme, 
grinende mod mig, fyldte med Lig! 
Livet er Løgn, og Elskov Svig! 
Ve den Mand, som tror paa en Kvinde! — 
Fordømte Maane! — Hvi lyser du saa? — 



Agnete 

(sniger sig bag om Lysthuset Sagte). 

Jeg bliver saa angst! — Ak, turde jeg gaa! 

(sér ud) 

Det er ham! 

(Gaar ind i Lysthuset.) 

Vigtor 

(sætter sig paa Bænken foran). 

Intet! — Intet! — Hvor tomt herinde! 
Vulkanen slukket! — Tør og graa 
hvirvles Asken for alle Vinde! 

(springer op) 

Kjærlighed er kun en dundrende Løgn! 
Bort herfra! — Hvad vilde jeg hjemme? 
Bort til ItaUen! — Dér vil jeg glemme 
Landet i Løgn fra Helg til Søgn! 
Lysende Land, hvor Pinjerne knejse, 
Du er mit Hjem! — 

.Agnete 

(træder ud og lægger Haanden paa hans Skulder. Blidt). 

De maa ikke rejse! 
Victor 

(tumler tilbage). 

Hvad sér jeg? — Agnete! — Hvad vil De her? 

Agnete 

(forskrækket). 

Jeg vilde — nej — kom mig ikke saa nær! 
De gjør mig bange! — 

Vigtor 

(spottende). 

Mulig et Stævne? 
Maaske jeg forstyrrer? — 

Agnete. 

Nu er De ond! 

Victor. 
Ond? — Aa nej? — Jeg fik kun den Evne 
at skue Kvinder til Hjertebund! 
Og De er vel næppe mér end en Kvinde, 
endskjøndt De sér saa uskyldig ud? 

Agnete. 
Jeg véd ej — 

Vigtor 

(haanlig). 

Véd ej? — Jeg mener kun, 
at Den, man kan i et Lysthus finde 
alene, ved Midnat — — 

Agnete 

(smertelig). 

Aa, min Gud! 

Victor. 
Synes mig snarere Elskerinde 
end en uskyldig — 

Agnete. 

Skam Dem! — Vid, 
jeg søger Any, min bedste Veninde! -- 

Vigtor. 
Og hende De søger ved Nattetid! — — 
De skulde vel ej paa en Anden tænke? 

Agnete. 
Gaa! — De har ingen Ret til at krænke 
Any og mig! — Hvor kan hendes Broder? - 

Vigtor 

(brister i Latter). 

Broder! — Jeg? 

Agnete. 
Hun sagde jo saa. 

Vigtor. 
Det skal De slet ikke lide paa! 
Hun lyver! — 

Agnete. 
Nej — nej! 

Victor. 

Jo — efter Noder! 

Agnete. 
Hvem er De da? 

Vigtor. 
Ingen. — Jeg er — jeg var 
fordum Fantast, og nu en Nar! 
Men De skal ej narre mig! — De lyver med! 

(griber hende om Armen og betragter hende skarpt) 

Hvad vil De hernede? 

Agnete 

(forsager at rive sit; les). 

Lad mig i Fred! 
De er afskyelig! — Fy, hvilke Øjne! 

Victor. 
Ja, ikke sandt! — De er fulde af Løgne! 
Men, sér De, dem fik jeg ved Stranden h^. 
Det er Havfruøjne! — Løgn, Begjær, 
Falskhed, Sandseglød lurer derinde! 
Se, saadanne Øjne gav Djævlen en Kvinde! 
Det er Anys Øjne! — Sér De det ikke? 

Agnete. 
Slip mig! — De stirrer saa vildt! — Lad mig gaa! 

Vigtor. 
Og Deres angstfulde, barnlige Blikke — 
tror De, at dem jeg Uder paa? 
De lyver ogsaa! — 

Agnete. 
Det er ikke sandt! 
Dem er det, der lyver! — Det sér jeg grant. 
Jeg hader Løgnen! 

Vigtor. 
Og det tør De sige ? 
De, som i Maaneskin kan Dem snige — 

Agnete 

(stolt). 

Jeg sniger ikke! — Jeg vandrer frit! 
Skylder ej Skrifte til Dem eller Nogen! 
Slip mig! 

Victor. 
Nej! — De faar tøve lidt! 

Agnete 

(vrider sig fra ham). 

Jeg taler Sandhed! 

Vigtor. 

Ja, vist, som Snogen, 
der tvetunget hvisler bag Bøgerod! 
Men taler De Sandhed, har De vel Mod 
til ogsaa at staa for Sandhedens Prøve? 

Agnete. 
Ak, lad mig gaa! — Hvor kan De bedrøve 
mig saadan med Mistanke,. Haansord og Spot? 

Victor, 
Jeg tror Dem i Alt, saafremt De blot 
i Sandhedens Mund tør Haanden lægge. 

Agnete. 
Hvad mener De dermed? 



206 



Victor. 

Kort og godt: 
en Prøve, som mulig vil Dem forskrække! 
Sér De, i Rom, i Templernes Stad 
staar der bag Vestasøjlernes Række 
en Marmormøllestén, stor og rund. 
Den kalder Folket „Sandhedens Mund"; 
thi Kværnhullet har en knusende Tunge, 
hvorpaa man sér Spor af hentørret Blod. 
Hver, der som Vidne for Retten stod, 
være sig Rige — Unge — Gamle - 
hver som var mistænkt for, at han løj, 
maatte om „Sandhedens Mund" sig samle, 
dér, hvor de hellige Duer fløj. 
Daled en Due paa Skulderen ned, 
da var man frikjendt. Hvis ikke, saa lagde 
Sandhedsvidnet i Gabet sin Haand, 
svor ved Christ og den hellige Aand, 
at han Sandhed — kun Sandhed sagde. 
Løj han, øved han List eller Svig, 
knustes hans Haand — som lemlæstet Lig 
Bødlen ham bar til Tiberens Bølge. — 

(griber hende om Armen) 

Vover De endnu Noget at dølge? 

Agnete 

(undvigende). 

Men „Sandhedens Mund" — den findes ej her. 

Victor. 
Jo, ^Sandhedens Mund" er allesteds nær. 
Jeg fik den i Eje! — Jeg holder den her! 

(Viser hende Perlemuslingen.) 

Agnete. 
En Musling! — 

(sagte) 

Ak, han er forstyrret! — Jeg tror, 
jeg skriger om Hjælp — — 

Victor 

(aabner den). 

Se „Sandhedens Mund"! 
Tør De nu sværge i Midnattens Stund, 
at kun De taler Sandhedens Ord, 
at Sandhed — kun Sandhed — i Sjælen bor? 

Agnete. 
Jeg véd, at aldrig med Løgn jeg foer! 

Victor 

(rækker Muslingen imod hende). 

Nu vel! — Saa sværg da! 

Agnete 

(ængstlig). 

De maa ej klemme 
min Finger! — 

Victor. 
Tag den! — Berør dens Rand! 

Agnete 

(tager tovende imod den. Sagte). 

Hvad skal jeg gjøre? — Gid jeg var hjemme! 

(aabner den. Overrasket) 

Nej, hvilket dejligt, skinnende Sand! 

Victor. 
Berør det! 

Agnete 

(modstræbende). 

Ja — naar De endelig vil! — 

(Berører Sandet.) 

Vigtor 

(griber hendes Haand). 

Hvad sér De? — Svar mig! 

Agnete 

(stirrer overrasket paa Muslingen). 

Hvor gaar det til? 
Det lyser som Maanestrimer paa Vand! 
Sandskornene koger! — De syder! — Der gyder 
sig over hvert enkelt en skinnende Ud! 
De vælter ! — De smælter ! — Nu løber de sammen 
som Kviksølvperler i Maaneflammen! 
Hver enkelt spiller med Prismets Glød, 
blaa, violet, smaragdgrøn, rød, 
som var de skinnende Ædelstene! 

(med et Forundringsskrig) 

Dér løb de sammen til én alene! — 

En Perle! — Se blot! — Med Regnbuespil 

som Duggdraaben over et Rosenblad! 
Se blot, hvor underskjøn! 

(Lefter Perlen imod ham.) 

Victor 

(tumler tilbage). 

Synet fra Havet! 

(sér sig omkring) 

Her var det hun steg af Bølgernes Bad! 
Her! — Just her, hvor Stenene ligge! 

(vender sig mod Agnete) 

Det er jo Trolddom! — Hvo gav Dem Magt 
at samle til Et dens søndrede Pragt? 

Agnete 

(ydmyg, bange). 

Det kom af "Sig selv — mér véd jeg ikke ! 

(rækker ham Perlen) 

Victor. 
O, Uskylds Vidne! — Klare Sandheds Aand! 
Bort Taagen viger — atter Lyset stiger; 
forsvunden er hvert Tvivlens Trolddomsbaand! 
Agnete! — Fagre, reneste blandt Piger! 
Sandhedens Perle fik jeg af din Haand. 
Sé, hvor den lyser med syvfarvet Skjær, 
paa Renhed, Sandhed, og paa dig et Billed! 
Du sejret har! — Nu er min Uro stillet! 
Kom til mit Hjerte! — Vil du hvile her? 

(Tager hende i Favn.) 

14 

Agnete 

(hvisker). 

Fra først, jeg saa' dig, havde jeg dig kjær! 
Jeg Sandhed tale maa — kan Intet dølge! 
Men, Any? — 

Vigtor. 
Hun er død! 

(peger ud over Vandet) 

Hun hviler dér! 
Hun var som Vexelblink paa Havets Bølge. 
Du Perlen vandt! 

Agnete 

(rækker ham sin Haand). 

Og tro jeg vil dig følge! 

(De gaa i sagte Samtale bort langs Stranden.) 



(En Baad kommer langs Kysten, stævnende ind mod 
Landet. Donner ror den anstrengt forude; agter ligger 
Valtyr i en magelig Stilling med Rorpinden under Armen, 
klimprende paa Anys Mandolin. Han bærer Kappe og 

en sid, blød Kunstnerhat.) 

Valtyr 

(synger). 

Ro til! Ro til! 
Hal ud med Aaretag lange! 

Med Sang, med Spil 
skal listig jeg Pigerne fange! 

De vil! De vil! 
Skjøndt de lader saa bly og saa bange. 

Ro til! Ro til! 
Hal ud med Aaretag lange! 

Ro til! 

Se Blink! Se Blink 
af Maanesølv hen over Vandet! 

Ro flink! Ro flink! 
Nu lægger jeg ind under Landet. 

Et Vink! Et Vink! 
Fra hende — 

DONNER 

(falder ind). 

Jeg sveder forbandet! 

Valtyr. 
Ro flink! Ro flink! 

DONNER 

(hakker Kaal). 

For Satan! — Nu staar vi i Sandet! 

(arrig) 

Hold Kjæft! 

(Baaden terner mod Stenene.) 

Valtyr 

(kommanderende). 

Vel roet! — Skodd bagbord ! — Kast den Line los! 
Læg ind den Aare! — Hjælp mig nu at hale! 

14* 

DONNER. 

Jeg er ej søvant! 

(Faar Aaren mellem Benene og gaar udenbords.) 

Valtyr. 
Aa, du er en Klods! 

DONNER 

(ryster Vandet af sig). 

Saa skulde den Onde da tordne og gale 
i dette Sømandsvrøvl ! 

(haler Baaden ind) 

Hvad skal vi her? 

Valtyr. 
Hold bare din Mund! — Jeg har jo et Stævne! 

DoNNER. 

Et Stævne! 

Valtyr 

(overlegen). 

Ja! — Sér du det Lysthus dér? 

DoNNER. 

Saa skulde da ogsaa Fanden revne 

og rive dig! — Skal jeg ha' det Besvær 

at ro en Mils Vej den jappede Jolle 

blot for at rende med Tøse her? 

Du sagde, vi skulde til Kroes, og solde 

i Taarbæk! — Du loved — 

Valtyr. 

Jeg holder mit Ord! 

(tager sin Portemonnaie frem) 

Dér har du to Kroner! 

(roder i Portemonnaien) 

Bi lidt! — Jeg tror, 
at det er de sidste — 

(stikker Portemonnaien i Lommen) 

saa faar du dem ikke. 
Men lige meget! — Du kan jo drikke 
deroppe i Kroen paa min Kredit. 

DONNER. 

Paa din? — Saa fik jeg det bare Skidt! 
Med „Thomas" sig ingen Vært lader nøje, 
Kom, gaa nu med! — Vi kan jo fortøje 
Jollen ved en af de store Stene. 

Valtyr 

(steder Jollen i Seen. Pathetisk). 

Jeg har brændt mine Skibe! — Lad mig alene! 

DONNER. 

Stop! — Er du gal? — Hvad har du i Sinde? 
Nu driver jo Baaden! — 

Valtyr 

(draperer sig med Kappen). 

Jeg er Hakon Jarl, 
som søger Gudrun, sin Elskerinde, 
i Offerlunden ved Midnatstid! 

DONNER. 

Ja, du er en allerhelvedes Karl 
med Fjær i Hatten! — 

Valtyr. 

Vis mig den Kvinde 
i hele Danmark, jeg ikke kan vinde! 

DONNER. 

Aa, du er jo gaaet fra Sands og Vid! 
Fanden være din Leporello! 

Valtyr 

(draperer sig paa ny). 

Jeg er ej Don Juan! - Jeg er Othello, 
Mohren fra Nubiens glødende Sand! 
Atter jeg staar paa Venezias Strand, 
Sejer og Sang gaar med mig i Følge, 
Ryet bærer mit Navn over Bølge — 
dog jeg føler et hemmeligt Savn. 
Desdemona! — Dejlige! — Aabn din Favn! 
Ætnas Krater luer herinde! — 

DONNER 

(vrider sine Buxer). 

Du løber nok ordentlig Fastelavn! 

Valtyr. 
Karker! — Træl! — Jeg byder dig svinde! 
Søg i Stegersot Drikke og Sul ! 

DONNEH 

(arrig). 

Ja, saa vil jeg ønske dig glædelig Jul! 

Gid du faa Horn saa tykke og lange, 

at du kan stanges med Julebukken, 

saa Fanden selv bliver for dig bange! 

Jeg bliver det ikke! — Jeg kjender din Mund 

og dens fede Flæsk, naar du ta'er paa Vej ! 

Valtyr. 
Elendige ti! 

DONNER. 

Nej, Gu' gjør jeg ej ! 
For nu er jeg gal og morderlig muggen, 
og dertil drivende vaad som en Hund! 
Rejs Fanden i Vold med din Desmodene! 
Jeg tyrer min Toddy paa Kroen alene! 

(Klatrer op over Skrænten.) 

Valtyr 

(sér efter ham). 

Jeg er Apollo! — Apollo den anden! 

Den første er kun en Sinke mod mig! 

Jeg tog hans Bue! — Jeg arvede Lyren! — 

Jeg griber ved Hornet selv Verdenstyren! — 

Jeg tager paa Kornet Vorherre og Fanden! — 

Og saa tør sligt et jammerligt Fæ 

vove at mukke! 

Oér haanligt) 

Han er fra Forstanden! — 
Aa nej, den har han jo aldrig haft! 

(draperer sig paa ny) 

Stolt at staa i sin Gudekraft 

som Zeus! — Mit Hoved til Skyerne rækker! 

Intet mig bøjer! — Intet mig skrækker! 

Jeg vil — og det sker! — Jeg byder Alkmene 

at møde mig under Plejadernes Skjær — 

(skutter sig) 

Luften er kold! — Det kuler fra Vandet — 

(gaar om bag Lysthuset) 

Naa, her kan jeg sidde og vente i Læ. 

(sætter sig paa Bænken ved Lysthuset. Lytter) 

For Fanden! Hvem er det som kommer dér? 
Peter Haj! — Jørgen Skalle! — 

(rejser sig urolig) 

Saa faar jeg Prygl ! 

(Smutter ind i Lysthuset og laaser Deren efter sig.) 



(Peter Haj og Jørgen Skalle, Taarbækfiskere, komme 
langs Stranden, trillende deres Garn paa en Bør.) 

Jørgen Skalle 

(standser og sér ud over Seen). 

T)ér driver hans Jolle! 

(Donner breler langt borte.) 

Peter Haj 

(lytter). 

Jeg hørte et Hyl! 

Jørgen Skalle. 
Nej! — Vrælet kom deroppe fra Landet! 

Peter Haj. 
Jeg tror, lige godt, han er drovnet den Rad! 

Jørgen Skalle. 
Ja, lad ham det! — Jeg er lige glad! 

Peter Haj. 
Men her staar jo Sporene friske i Sandet! 
De gaar til Kahytten. 

(Begge gaa op til Lysthuset.) 

Jørgen Skalle 

(banker haardt paa Dåren). 

Er du derinde? 
Peter Haj 

(kigér ind ad Vinduerne). 

Nej, Gu' er han ej! 

Jørgen Skalle. 

Det var da forbandet! 

(Slaar en Rude ind.) 

Peter Haj. 
Nej, stop nu, Jørgen! — Hvad har du i Sinde? 

Jørgen Skalle 

(knytter Næven). 

Aa - kunde jog over den Lømmel falde! 

Peter Haj. 
Han rendte med Ane, din Fæstemø! 

Jørgen Skalle. 
Jeg skulde sla' ham en morderlig Skalle! 

Peter Haj. 
Jeg kunde knuse hvert Bén i hans Krop! 
For — sér du — en Aften, da jeg kom op 
i Haven, saa' jeg ham staa og jone 
først med Kirstine og saa med min Kone 

(dundrer paa Lysthuset) 

Herut, din Hallunk, og ta' dine Klø! 

Jørgen Skalle 

(kiger gjennem den indslagne Rude). 

Vi faar nok sejle vor egen Sø! 
Han er der ikke! 

Peter Haj 

(letter paa Beren). 

Saa gaar'en igjen! 

(De trille videre langs Stranden.) 

(Valtyr titter forsigtig ud ad Døren, og kommer mere og 
mere frem, eftersom de Andre fjerne sig.) 

Valtyr. 
Det er grove Folk, disse Fiskermænd, 
og ret noget Rak! — Utallige Gange 
har jeg dem lovprist i Digt og Sange — 
saa kommer de her og truer med Bank. — 
Det kalder jeg, at faa Stank fur Dank! 
Det var da heldig, jeg ikke blev bange! 
Jeg laa under Bordet — 

(sér paa sin Hat) 

fælt griset til! 

(børster Hatten af) 

Aa Skidt! — Jeg bær den dog som jeg vil! 

(sætter den paa Snurr) 

Jeg er Sangens Drot, som Alting tør vove! — 

Oytter) 

De kommer igjen! 

(Smutter ind i Lysthuset og lukker Deren.) 



(Any aabner Havelaagen og gaar langsomt ned over 

Skrænten. Hun er halvt i Natdragt og bærer en mørk 

Kaabe over sit hvide Undertøj.) 

Any 

(standser ved Lysthuset). 

Jeg kan ikke sove! 

Mit Leje er redt af luende Ild! 

(gaar frem mod Stranden) 

Her var det! — Her stod han! — Er jeg da \M? 
Var jeg mig selv, eller var jeg en Anden? 

(tager sig om Hovedet) 

Rædsel! — Doppelt! — Jeg mister Forstanden 

jo mere jeg gaar og grunder derpaa! 

Kan da et Menneske splittes ad 

og tvinges at røbe sit Sjælelivs Veje? 

Har jeg ej længer mit Selv i Eje? 

Nej — nej — jeg kan det ikke forstaa! 

Et jeg kun føler — et brændende Had 

til ham, der lokkede Kval af mit Hjerte! 

(sér ud over Stranden) 

Hvad lod han tilbage? — Nagende Smerte! 
Længsel! — Savn! — Ustillet Begjær! — 
Aa, det er ej værd at leve her 
paa Jorden! — Et Spring — og Alt er til Ende! 

(gaar ned mod Vandet; men standser pludselig i Angst) 

Men hvis nu? — Aa Gud, det kunde jo hænde, 

at dog der lød et almægtigt Bliv, 

som kaldte mig ind til et andet Liv, 

hvis Maal jeg ikke mægter at kjende! 

Sæt, at der var et Helvede til, 

værre end det, som findes hernede! 

Hvad saa? — Aa Gud ! — Ak, kunde jeg bede! -^ 

(folder Hænderne) 



Fader! — 

(fortvivlet) 

Jeg kan ej — saa gjerne jeg vil! 

(vrider Hænderne) 

Jeg er saa elendig! — Saa ynkelig svag! 
For mig gryr aldrig en frelsende Dag! 

(gaar atter op imod Lysthuset) 

Ak, havde jeg blot én eneste Ven 

til hvem jeg kunde mit Hoved hælde! 

En, jeg kund-e Alting fortælle, 

give mig fuldt og inderligt hen! 

En, som paa ny kunde rejse mit Mod, 

trøste det Hjerte, som pinefuldt banker — 

jeg vilde krybe paa Knæ for hans Fod! 

(Vender sig mod Skrænten for at gaa op.) 

Valtyr 

(som under det Foregaaende er traadt ud af Lysthuset, lægger 
pludselig Haanden paa hendes Skulder). 

Any! 

Any 

(med et Skrig). 

Valtyr! 

Valtyr. 

Mit unge Blod! 
Her staar en Ven! — Jeg være dit Anker 

Any 

(forfærdet) 

Alt har De hørt? 

Valtyr. 
Og Alt jeg forstod! 

(Griber hendes Haand.) 

Any 

(river den til sig). 

Aa, lad mig gaa! 

Valtyr 

(standser hende). 

Nej — De maa blive! 
Alt' at forstaa, er Alt at tilgive! — — 
Tror De, jeg er af den samme Dejg 
som disse Filistre? 

Any 

(seger at komme bort). 

Det véd jeg ej! 
Valtyr 

(hyller sig i sin Kappe). 

Nu vel, saa skal De mig lære at kjende. 

Jeg er Sandhedens Helt, Renaissancens Mand! 

Jeg tjener ikke med Snusforstand 

Moralens Madstræv, som Kirkens Svende. 

Jeg lystrer mig selv! — Jeg er fri og frels! 

Ikke, som Victor, en Prækepels, 

en Godtkjøbs-Dante, som vrøvler romantisk, 

for siden at dumpe. Professor-pedantisk, 

ned som en blødsøden Blomkaalskarl! 

Jeg er mere end det! — Jeg er Hakon Jarl, 

som slaar et Slag for de gamle Guder, 
saa det runger i Kirkens revnede Ruder! 
Jeg rejser dem atter i Højnordens Hal, 
men render ej rundt med en Østersskal, 
som jeg har hugget i „Lysets Kjælder" ! 

Any 

(sagte). 

Den fik dog en Magt — 

Valtyr. 

Aa, Fanden heller! 

Any 

(hæftig). 

Jeg hader ham! 

Valtyr. 
Vel! — Det gjør ogsaa jeg! 
Saa kan vi to vandre fælles Vej! 
Hvo ret kan hade, kan ogsaa elske! 

(slynger Armen om hendes Liv) 

Kast denne Kaabe, som skinsyg dølger 
Barmens hvide, svulmende Bølger! 
Løs dine Lokker for Nattens Vind! 
Lad deres Silke svale min Kind! 
Kom Any! — Følg mig! 

(Drager hende mod Lysthuset.) 



^ mm ^m. y, 

Ant 

(med Rædsel). 

Nej, Valtyr, nej! 
De loved at være en Ven — et Anker — 

Valtyr 

(steder hende haardt fra sig). 

Saa er du dog som de andre Pjanker! 

Først vemodige, siden rebelske. 

Lokkende, daarende først, og naar 

det kommer til Stykket — fejge som Faar! 

Hvad vil I — I elendige Kvinder, 

med Eders Flirt og Koketteri? 

Blot more Jer! — Finde Jer Glæde i 

at være Besejrerens Overvinder! 

I véd ej, I er tveæggede Sværd. 

Naar I har saaret, I kan ej læge; 

naar I har daaret, I vil ej kvæge, 

men sender Manden, af Elskov hed, 

i Favn paa Kvinder, han blues ved. — 

Du er som de Andre — din Skjæbne værd! 

(Vil gaa.) 

Any 

(holder ham tilbage). 

Forlad mig ikke! — Jeg er i Nød! 
Elendig, ussel! — Det bli'er min Død! 
Et Menneske blot! — 

(Kaster sig fortvivlet ned i Sandet og lofter bedende Hænderne 

imod ham,) 

Valtyr 

(træder et Skridt tilbage, betragter hende og draperer sig theatralsk i 

sin Kappe). 

Ved Freja i Folkvangur, du er skjøn! 

Kom, vakkre Glut! Kom, lad mig hjælpe dig! 

Her stander Hakon! 

(Hæver hende op.) 

Any 

(stirrer forbavset paa ham). 

Hvad er det, De siger? 
Valtyr 

(l«fter hende pludselig op og vugger hende paa sin Arm). 

Let som en Fjer, og dog et frodigt Blomster! 
En svulmende, en sluttet Lilieknup! 
Sig mig, mit Godt! Hvad synes dig vel om 
dit Sæde paa Jarl Hakons Kæmpearm? 

Any 

(strittende imod). 

Slip mig, Hr. Valtyr, eller højt jeg skriger! 

Valtyr 

(kryster hende). 

Ja, skrig mal væk! — Det skræmmer kun et Drog! 
Jeg kjender Elskovsangstens Doppeltsprog ; 
det har jeg lært af mange, søde Piger. 
»Jeg skrider!" er Jegtier%og ^La'vær!'* — »Lidt 

mér!" 
»Kom ej saa nær!" betyder „kom blot her!" — 

15 



Any 

(river ham i Haaret). 

De er et Dyr! — 

Valtyr. 
Javist — jeg er en Tiger, 
som med sit Bytte sig til Krattet sniger! — 

(kaster hende med et Sæt op paa Skulderen). 

Se, saadan bærer Tigeren en Hind! 

Any. 

Hjælp, Himmel! — Hjælp! 

Valtyr 

(bærer hende op over Skrænten). 

Ja, kald paa Nattens Vind ! 
Se, Maanen ildrød ned bag Skoven stiger 
og kaster Bloddugg gjennem Offerlunden! 

(sparker Laagen op). 

Nu bloter Hakon Jarl i Midnatsstunden 
Blodoflferet til Freja 

Any 

(skriger fra Haven). 

Valtyr! — Valtyr! 

(Fru Lønborgs Landsted paa Skrænten ved Taarbæk. 
Haveparti. Til venstre et straatækket Stuehus med en 
lav Veranda, omslynget af Roser og vild Vin. Til højre 
et gammelt, aabent Lindelysthus med et rundt Bord og 
Havestole. Foran Lysthuset en Stente, som over et Sten- 
dige fører ind til Redlichs Villa. I Baggrunden fører en 
Havegang ned mod Stranden. Det er en varm Sommer- 
aften, med optrækkende Tordenbyger, henimod 

Solnedgang.) 

(Fru Lønborg, en statelig, ældre Dame i graa Silkedragt 

staar ved Bordet i Lysthuset, ifærd med at lægge Agnetes 

Rejsetøj ned i en stor Kufifert.) 

Fru Lønborg 

(kalder). 

Agnete! — Hjælp mig! — 

(bedrevet) 

Hun kommer ikke! 
Hun venter Victor. — Nu vel, jeg maa 
se, hvordan jeg mig deri kan skikke. 
Ak Gud, det bliver vist saa som saa! 

(lukker Kufferten) 

Hvor tungt sit eneste Barn at miste! 

15» 

(Fru Jap koininer hæsblæsende op ad Havegangen fra 

Stranden.) 

Fru Jap 

(raaber paa Afstand). 

Gud, er det sandt? — Agnete forlovet, 
og det med en Tydsker! — 

Fru Lønborg 

(gaar hende imede). 

Nej, han er dansk - 
Fru Jap 

(tager efter Vejret). 

De sagde i Byen, ved Gud, han var fransk 
eller italiensk — 

(sætter sig) 

Næ, hvor jeg har jaget! — 
Aa, mine gode Atlaskes Sko! 

(lefter Kjolen og retter paa Skoene) 

Men sig mig, Bedste, hvor har du vovet 
at give Agnete saadan en Mand? 

Fru Lønborg. 

Jeg har ej givet. Hun har ham taget — 
Vor Herre signe dem begge To! 

Fru Jap 

(haler op i Skoene). 

Naa, har hun det? — Ja, Gud være lovet, 
hun har jo en temmeUg god Forstand. 

(vifter sig med Lommetarklædet) 

Puh! — Hvor sætter de ^Nygifte Bo? 

Fru Lønborg. 
De sætter ej Bo. — De er farende Fugle. 

Fru Jap 

(farer op). 

Hvad siger du? — Farende? 

Fru Lønborg. 

De rejser bort 
til Capri. — Ja, det falder lidt haardt 
for mig at miste min lille Agnete. . 

Fru Jap. 
Gud, naar var det, den Ulykke skete? 

Fru Lønborg. 
Ulykke? — Nej, jeg er ej Egoist; 
men sidde alene her i min Hule, 
det falder i Længden dog noget trist. 

Fru Jap 

(rager i Skoene). 

Uh — det var en Sten! 

(kaster den fra sig) 

Naar skal hun staa Brud? 

Fru Lønborg. 
I overmorgen — 

Fru Jap. 
Du store Gud! 
Hvor skal hun da vies? 

Fru Lønborg. 

Alt Qr i Stand 
til Hjemmebryllup oppe i Salen — 

Fru Jap. 
Gud fri os! — Der døde jo Generalen! 
Hvad vil han sige din salig Mand? 

Fru Lønborg. 
Agnete elsker sin Faders Minde! 

Fru Jap. 
Nej, det gaar, ved Gud i Himlen, ej an! 
Man kun i Kirken bør lade sig binde, 
især, naar man rejser til fremmed Land. 

(haler op i Skoene) 

Det bliver vel Kirketerp, som skal vie? — 

Fru Lønborg. 
Nej, ham kan Agnete slet ikke lie. 
Hun ønsker sin Fætter, den unge Brasen, • 



231 



Fru Jap. 
Gud fri os ! — Han er jo et skrækkeligt Asen — 
Valgmenighedspræst og Grundtvigianer! 
Hvor kan Agnete falde paa Sligt? 

Fru Lønborg. 
Hun læste forleden hans „Daad og Digt**. 

Fru Jap. 
Ja, altid løber hun om med Romaner! — 

Fru Lønborg. 
Nej — det var en Prædiken — 

Fru Jap. 

Det er din Pligt 
at faa Agnete bort fra det Hele. 
Tro mig, en sørgelig Ende det faar, 
hvis hun med en Digter Livet skal dele. — 
Men sig mig. Bedste, førend jeg gaar, 
hvad har han at leve af? 

Fru Lønborg. 

Sit Talent! 

Fru Jap. 
Naa, saadan! — Ja, saa er det godt bevendt! 
Bliv ikke vred, jeg i Tide dig varer; 
men, efter hvad, der med ham. er hændt, 
truer det Bryllup Agnete med Farer. 



I 

Fru Lønborg 

(ængstlig). 

Hvad mener du? 

Fru Jap. 
Hvis du kan tie, saa hør! 

(hyisker) 

Han er ikke Digter, men — Hypnotiseur! 

Fru Lønborg. 
Umuligt! 

Fru Jap. 
Han har en skrækkelig Magt 
til frem at mane, hvad man har sagt, 
ja, selv hvad man tænker! — Ingen gaar fri. 
Han kan med Blikket løse og binde, 
hvem han lyster, Mand eller Kvinde. 
Jeg véd det fra En i vort Politi — 
de lod ham stævne — 

Fru Lønborg. 

Saa ti dog, ti! 
Hvor kan du paa slige Krøniker finde? 

Fru Jap 

(fornærmet). 

Krøniker? — Saa skal det Hele du faa! 
Her oppe fra Haven Fru Geermann saa' 

ham mane Any nede ved Stranden. 

Hans Øjne var Ild, hans Kinder graa, 

han vred og skabed sig værre end Fanden! 

Til Slutningen lod han den Stakkel gaa; 

men Dagen efter var hun fra Forstanden! — 

Den Krønike — den kan du lide paa! 

Fru Lønborg 

(tankefuld). 

Ja — Any er virkelig blevet en Anden! 

Fru Jap. 
En Andens du hellere sige maa! 
Hun er bleven hans — aa, jeg véd ikke hvad! 
Men tænk, hvis saadan han bar sig ad 
imod din egen, lille Agnete — 

Fru Lønborg. 
Du varer ikke! — Du lægger for Had! 

Fru Jap. 
Ja, gode Øjne er ilde sete, 
og vise Raad bliver sjelden hørt. 
Men det er jo godt, Agnete har Penge; 
til dem kan han sandelig ogsaa trænge — 
hans Bøger gider nok Ingen rørt. 

(rejser sig) 

Ja — nu maa jeg gaa ! Mon Any er kjørt 
til Byen? — Der er saa tyst derinde. 



234 



Fru Lønborg. 
Jeg véd ej. — Nu er hun tidt svær at finde — 

(peger mod Stendiget) 

Dér kommer hun vist — 

(Frøken Klynkenberg stiger vaklende over Stenten med 
Lommetørklædet for Øjnene.) 

Frøken Klynkenberg 

(hulkende). 

Aa Gud, aa Gud! 

Fru Lønborg. 
Hun græder! 

Fru Jap. 
Aa, hun er altid paa Tud! 

(Leber hen og hjælper hende ned ad Stenten.) 

Frøken Klynkenberg. 
Aa Gud, aa Gud! — At det skulde hænde! 

Fru Lønborg. 
Hvad er det? 

Fru Jap. 
Saa tal dog! 

Frøken Klynkenberg. 

Et skrækkeligt Bud! 

(Brister i hysterisk Graad.) 

Fru Lønborg 

(forfærdet). 

Agnete? 

Frøken Klynkenberg. 
Nej — nej! 

Fru Jap 

(rusker i hende). 

Aa, lad det faa Eiide! 
Sæt Dem, og sig det saa lige ud! 

(Leder hende hen til en Stol.) 

Frøken Klynkenberg 

(synker mat ned i den). 

Ehrlich er gaaet — Aa, jeg besvimer! 

(Faar ondt.) 

Fru Lønborg 

(hjælper hende). 

Hvorhen? — — 

Fru Jap. 
Dog ej til Amerika? 

Frøken Klynkenberg. 
Nej, nej! — Det er meget værre endda! — 
Aa, jeg har tilbragt rædsomme Timer! 
Ehriich er gaaet — tænk blot — 

(Tager sig til Hovedet.) 

Fru Jap. 

Fra Forstanden! 

Frøken Eltnkenberg. 
Nej, meget større Tab har han lidt! 

Fru Lønborg. 
Større! — -— 

Frøken Kltnkenberg 

(hylende). 

Ja — han er gaaet fallit 
og vistnok skudt sig en Kugle for Panden! 
Man har ej sét ham den hele Dag. 

Fru Lønborg 

(synker sftmmen). 

Min Broder! — 

Fru Jap. 
Ja, det var et Tordenslag! 
Og j^9 har ej hørt det Mindste om Sagen, 
end ikke af Any! — Har man kjendt Magen? 
Jeg maa derind! — 

Fru Lønborg. 
Ak — bliv blot, bliv! 

Fru Jap. 

Næ, om det saa skulde gjælde mit Liv, 
maa jeg, ved Gud, med Any tale! — 

(rejser sig) 

Farvel, Fru Lønborg! — 

(idet hun gaar) 

Sikken Skandale! 

(Stiger over Stenten.) 

Fru Lønborg. 
Min Broder! — Umuligt! 

Frøken Klynkenberg 

(grædende). 

Sagen er sand! — 
Vor Herre er dog en skrækkelig Mand! 
Han kunde gjerne ha' Ehrlich sparet; 
skaffet ham Henstand, lidt mere Kredit, 
opsat det Hele; men tænk — fallit! 
Og jeg? som har sat hver eneste Skilling 
paa Rente hos ham! — 

Fru Lønborg. 

De er vel forvart! 
Min Broder svarer Enhver jo Sit. 

Frøken Klynkenberg 

(vrider sine Hænder). 

Jeg synes. Vor Herre har misbrugt sin Stilling! — 

Fru Lønborg 

(heftig). 

Saa ti dog! — Handelsmand er ej Vor Herre! 

Frøken Klynkenberg. 
Men Handlingsmand — det er han desværre, 
som nøjeregnende vejer og maaler, 
og ikke den mindste Forseelse taaler. 

Se, derfor jeg synes, det er. for haardt, 

at Ehrlich skal lide den Spe og Tort, 

og tømme alle de Smertens Skaaler. 

Tænk, Deres Broder! — Saadan en Mand! 

Ærlig, from og christelig sand! 

Altid det Gode man saa' ham virke — 

hver Maaned til Alters, hver Søndag i Kirke! 

Legater han gav Magdalenehjemmet 

og bygged Kapellet paa Vesterbro. 

Ja, gjerne han gav sine sidste Sko 

til unge Piger, som han saa' trænge, 

var deres Liv ham end nok saa fremmed. 

Han var en Mand af den sande Tro! — 

(terrer sine Øjne) 

Tror De, Fru Lønborg, jeg faar mine Penge? 

Fru Lønborg. 
Ja! — Min Broder er tro som Faa! 

Frøken Klynkenberg. 
Ja, Gud! — Jeg tvivler jo ikke derpaa, 
men vilde dog ønske, jeg havde Beviset 
for Pengene — 

(skriger) 

Uh! — Hvem kommer nu dér! 

(Rkdmch stiger med Besvær over Stenten. Under Armen 
bærer han en stærkt forseglet Pakke.) 



Redlich! 

Fru Lønborg 

(gaar ham imede). 



Redlich 

(stærkt bevæget). 

Gud være lovet og priset, 
kjære Fru Lønl)org, jeg traf Dem her! 

(terrer sine Øjne) 

Herren har givet, Herren har taget! 

Nu staar jeg som sidste Mand paa Vraget 

det nytter ikke at kæmpe mér! 

Fru Lønborg. 
Kjære Redlich — jeg klager ikke I 

Redlich. 

Jeg véd, De kan Dem i Skjæbnen skikke 

mere modig end mangen Mand. 

Men denne Skaal er dog bedsk at drikke. 

Fru Lønborg. 
Hvor er min Broder? 

Redlich. 

Jeg véd ej. Han 
gik bort i Morges. Lod Alting ligge — 

Frøken Klynkenberg 

(faar ondt). 

Aa, lad mig bare faa et Glas Vand! 

(Kedlich skjænker for hende) 

Tak! — 

Fru Lønborg. 
De tror da ej, hans Forstand 
har lidt? 

Redligh. 
Nej, uventet kom ej Slaget. 
Han maa ha' vidst det omtrent et Aar. 

Frøken Klynkenberg 

(slaar forfærdet Hænderne sammen). 

Og mine Penge tog han i Gaar! 

Redligh. 
Kjære Frøken, hør op at klage! 
Deposita giver Boet tilbage. 

Frøken Klynkenberg. 
Men det var et Laan til ti Procent, 
og jeg har intet Bevis i Hænde — 

Redligh 

(rolig.) 

Saa er det ej Laan ! — Trods, hvad der er hændt, 
vil Summen han sikkert tilbage sende. 

Frøken Klynkenberg. 
Aa, Gud ske Lov! 

Fru Lønborg. 
Hvordan gik det til? 
Jeg troede Jacob solid og sikker. 
Han drev da ikke paa Børsen Spil? 

Redlich. 
Nej, kjære Frue, Ulykken ligger 
i hele Nutidens Handelsaand, 
som med Bankerotten gaar Haaiid i Haand. 
I gamle Dage gik Alt kontant; 
man red ej paa Vexler, hang ej i Banker, 
og naar man stundom en Svindler fandt, 
fik Loven ham snart paa bedre Tanker. 
Et Ord var et Ord, en Mand en Mand, 
Trafiken ærlig, Krediten sand, 
man handlede ret, og ej over Evne. 
Men nu har det Hele slaaet en Revne, 
som fører ned til Afgrundens Bund. 
Tiden er hverken sand eller sund — 
nej, den er nervøs. — Man Sejl forcerer, 
spekulerer og krediterer, 
kjøber paa Tid, og accepterer 
Vexler, selv fra den huleste Grund. 
Det gamle: „Sejl ej længer fra Land, 
end let du mægter at ro tilbage" — 
det gjælder ikke for vore Dage. 

16 



242 

Fru Lønborg. 
Ak, havde De det til Jacob sagt! 

Redligh 

(bittor). 

Nej, over ham har jeg ingen Magt! 
Han er den ny Tid — jeg den gamle. 
Han vilde sprede, hvor jeg vilde samle, 
han var Forretningens ledende Aand; 
jeg Dagligdagsarbejdets slidende Haand, 
og derfor tabte jeg ofte Traaden 
og Overblikket. — Saa løstes Gaaden - 

(Standser pludselig) 

Naa — det er ej værd at tale derom! 

Fru Lønborg 

(giver ham Haanden). 

Tak, ærlige Redlich, tak, at De kom! 

Redligh. 
Jeg kommer ej ene — Gud ske Lov! 
Jeg véd. De ellers plejer at hente 
hos os paa Kontoret den aarlige Rente 
af den Kapital, De har os betroet. 
Jeg tog den strax; thi kom den i Boet, 
maatte til næste Termin De vente, 
og De kan have Penge behov. 
Her er den! — 

(Giver Fru Lenborg Pakken.) 

Frøken Klynkenberg 

(springer op). 

Fru Lønborg — jeg gratulerer! 
Redlich 

(stedt). 

Hvad mener De? — Tror De ej, vi leverer 
betroede Sager tilbage igjen? 

Fru Lønborg 

(lægger Pakken paa Bordet). 

Tag det ej saa nær, min gamle Ven! 
Hun er nervøs — 

Redlich. 

Ja, det kan man kjende! 
Men derfor maa man ej Godtfolk skjænde. 

(hoster) 

Farvel, Fru Lønborg! — Nu maa jeg gaa. 

(gaar hen imod Stenten. Vender om) 

Nu glemte jeg Et. — De maa dog kvittere — 

Fru Lønborg. 
Kan ej min Svigersøn det expedere? 
Jeg selv forstaar mig saa lidet derpaa. 

Redlich. 
Bevares, Fru Lønborg! — Jo vist kan han saa! 

(gaar hen imod Stenten. Fru Lenborg felger ham) 

Naar skal han rejse? 

16* 

Fru Lønborg. 

I Overmorgen. 

Redligh. 
Ja, De har Glæden, og vi har Sorgen! 
Værst bli'r det for Any. 

Fru Lønborg. 

Ja, De har Ret! 

Redligh 

(ryster paa Hovedet). 

Hun tager det Hele forunderlig let; 
hun kjender ej Arbejd, Tid eller Penge. 
Jeg selv kan nøjes; men skulde hun trænge, 
frygter jeg for, hun faar et Knæk. 

Fru Lønborg. 
Hvad sagde hun? 

Redligh. 
Først hun lukked sig inde, 
græd, og var i elendigt Humør; 
men nu har med Et hun faaet i Sinde 
at rejse — 

Fru Lønborg 

(overrasket). 

Rejse? — 

Redligh. 

Ja, ned til Korsør. 
Dér bor hendes Tante, den gamle Fru Reck. 
Naa, Herregud! — Hun maa hellere væk; 
man véd jo ikke, hvad her kan hænde. 
Jeg gaar som saa' jeg Syner i Slør! 
Farvel ! 

(knuger Fru Lenborgs Haand) 

Gid denne Dag var til Ende! 

(Stiger over Stenten.) 

Fru Lønborg 

(vender tilbage). 

Ak, Gud, jeg kunde ham næppe kjende — 
hvor var han dog blevet gammel og graa! 

Frøken Elynkenberg 

(befeler Pakken). 

Ja, du er rigtignok ovenpaa! 

Fru Lønborg 

(peger paa Pakken). 

Dér kan du sé, hvor falsk du dømte! 

Frøken Klynkenberg. 
Ja, sér du, det kommer af, at jeg drømte 
forleden Nat om en gulblakket Kat, 
som sprang efter Mus og fik dem fat — 
for det betyder Falskhed i Penge. 
Men nu jeg tænker, det varer ej længe 
før ogsaa jey faar fat i min Skat. 

Fru Lønborg 

(med Overbevisning). I 

Som jeg har faaet, vil du og faa! 

Frøken Klynkenberg. 
Ja, Gud velsigne dig! — Saa vil jeg gaa. 
Farvel! — 

Fru Lønborg. i 

Ifald du møder Agnete, \ 

saa forbered hende mildt paa det Skete. I 

(Freken Klynkenberg gaar ned mod Stranden.) 

Fru Lønborg | 

(betragter Dokumentpakken). ! 

Penge! — Penge! — Bestandig Penge! : 

O, hvor jeg hader det hæslige Ord! 

Kunde man kaste det rent overbord, | 

leve, uden til Guld at trænge — 

hvilket Paradis blev da vor Jord! 

(tager Dokumentpakken) 

Saadan sér altsaa en Formue ud? 
Besnøret, forseglet, og — Herregud! 
i gammelt Papir med hæslige Klatter. 
Har Jacob ej Raad til en Mappe mér? 

(urolig) 

Hvor er han, den Stakkel? — Mødes vi atter? 
Ja, Redlich har Ret! — Det er Syner i Slør! 
Saa rædselslagen var jeg ej før. 
GjenfærdI — Gjenfærd, hvor jeg end sér! 

(grubler) 

„Man véd jo ikke, hvad her kan hænde!" — 
Hvad mente Redlich med disse Ord? 
Og hans: „Gid denne Dag var til Ende!** 
hvor klang det haabløst, halvkvalt af Graad. 

(brister i Graad) 

O, Gud, jeg véd ej levende Raadl 
Alt, hvad jeg ejer, de gjerne maa tage, 
naar blot de skaffer mig Jacob tilbage! 

(Agnete kommer i Løb op fra Stranden. Victor følger 
langsomt og nedslaaet bag efter.) 

Agnete. 
Moder! — Moder! — Hvad er der hændt? 

Fru Lønborg. 
Vor Herre har os en Prøvelse sendt. 
Din Onkel Jacob har Alting tabt. 

Agnete. 
Nej, kjære Moder, det tror jeg knapt! 
Han gav mig igaar denne kostbare Ring 
og sagde, at det var slet ingen Ting 
mod, hvad han i Brudeskjænk vilde mig give. 

Fru Lønborg. 
Ja, det var i Gaar — i Dag faar det blive! 

(græder) 

Maaske du aldrig din Onkel sér! 
Vi véd jo ej, om han end er i Live. 



248 

Agnete. 
Hvad siger du? — Aldrig sé ham mér! 
Ak, Victor, hvis den Ulykke sker — 

(Brister i Graad.) 

Vigtor. 
Vær du kun rolig! — Han kommer nok — 
man skal ej Fanden paa Væggen male. 
Jog saa' ham ved Hellerup staa og tale 
ganske rolig med Pastor Bloch. 

Fru Lønborg. 
Hvordan saa' han ud? 

Vigtor. 

Han var lidt bleg; 
men ellers ganske som du og jeg. — 
Han saa' sig omkring med frejdige Blikke. 

Fru Lønborg. 
Den Ro er maskeret! — Den hover mig ikke. 
Jeg kjender ham bedre — jeg frygter Alt! 
Hvad sagdes i Byen? — 

Victor. 

I Byen sagdes 
Forskjelligt. — Af Løgn og Rygter kom 
saa mange, at hvis de tilsammen lagdes, 
kunde de naa herfra og til Rom. 



249 

Fru Lønborg. 
Men blev der ej noget Bestemt fortalt? 

Vigtor. 

Jeg kjender ikke vor Handelsstand, 
og endnu mindre dens lønlige Væsen. 
Hvordan de tager hverandre ved Næsen, 
derom jeg Intet fortælle kan. 
Men hvis jeg tør tro en Handelsmand, 
som talte med mig derom i Coupéen, 
er Ehrlich og Redlichs Fallit Entréen 
til mange Privatfolks komplette Ruin. 
De fik knap Renter til denne Termin. — 

Agnete 

(hurtig til Fru Lenborg). 

Det fik du ej heller! 

Fru Lønborg 

Saa ti dog, Barn! 
Tror du, din Onkel da er et Skarn, 
som ej vil betale os den Smule Rente? 

Agnete. 

Moder, hver Gang du skulde den hente, 
lod han dig sidde paa Trappen og vente! 

Fru Lønborg. 
Agnete, husk, du er uerfarn 
i 5et Slags Sager ! — Kan jeg forlange 
at komme først, naar der er saa Mange, 
som absolut han skal tale med? 

Agnete. 
Ja, der var jo aldrig Ro eller Fred! 
Kom jeg, saa maatte han strax afsted. 
Saa flk jeg Kys i Stedet for Penge; 
men dem kan jeg ikke betale med. 

Fru Lønborg. 
Men, skam dig, Barn, som nu du taler! 

Agnete. 
De stakkels fire tusinde Daler, 
som Fader lagde til Udstyr hen, 
dem sér jeg vist aldrig mere igjen. 

Fru Lønborg. 
De Penge kan du til Rejsen faa. 
Dit Udstyr kan siden vi tænke paa, 
naar du kommer hjem — 

Agnete. 
Ja — hvor er de henne? 

Fru Lønborg. 
Agnete, nu skal du din Onkel kjende! — 
Alt, hvad din Fader har ham betroet, 
hele vor Formue, som har beroet, 
Aar efter Aar, urørt i hans Hænder, 
han mig forseglet tilbage sender 
strax paa Fallitens første Dag. 

Agnete. 
Virkelig? — Det er en anden Sag! — 
Ghlotilde 

Fru Lønborg. 
Som altid klynker og klager, 
burde tage Falliten med Ro; 
hun kjender jo Intet til Jacobs Sager! 
Men her er Bevis for Jer begge To! 

(giver Victor Dokumentpakken) 

Du vil jo nok en Kvittering give? 

Vigtor. 
Kvittering? — For hvad? 

Fru Lønborg. 

Aa, du kan jo skrive 
lad se — at jeg har faaet leveret 
Alt, hvad hos Jacob var deponeret. 

Vigtor. 
Saa formløst kan det dog næppe ske! 

• - 

Fru Lønborg. 
Aa, mellem Sødskende kræves vel ikke 
saa strænge Former; men lad os sé, 
skulde der ej et Register ligge? 

Vigtor. 
Maa jeg den aabne? 

Fru Lønborg. 

Ja, vær saa god! 
Men det er bedst, du gjør det derinde. 
Paa Skrivebordet vil Alt du finde. 
Kvitteringen kan du Redlich levere. 

(Victor gaar med Pakken ind i Havestuen.) 

Agnete. 
Tilgiv, Moder! — Jeg tvivler ej mere; 
men at jeg gjorde det — aa, hvor stygt! 

(Omfavner Fru Lenborg.) 

Fru Lønborg. 
Jeg fatter ej, du kan nære Frygt. 
Ak, var din Fader endnu i Live! 
Det vilde glæde hans Sjæl at sé, 
hvor godt han har sikret os alle Tre. 
Han vilde ej nogen Sagfører tage 
til Ordning af det vidtløftige Bo; 
men sagde en af de sidste Dage- 

»Giv Alt til Jacob! — Dér skal det bero, 

til vor Agnete finder en Mage. 

Hvem kan du mér end din Broder tro?" — 

Ja, han havde Ret; thi nu kan du drage 

vel forsørget afsted med din Mand; 

sé Italiens dejlige Land — 

(brister i Graad) 

Ak, havde vi bare Jacob tilbage! 

Agnete. 
Han kommer, Moder, — det véd jeg vist! 

Fru Lønborg. 
Den Venten gjør mig saa tung og trist. 
Det er, som trak det sammen til Torden; 
jeg synes Alting dirrer og girer — 

(Victor kommer hurtigt ud fra Havestuen med den aabnede 

Dokumentpakke) 

Victor! — Min Gud! 

Agnete 

(angst). 

Er det ej i Orden? 
Vigtor 

(bleg og forstyrret). 

Hvem har givet dig disse Papirer? 

Fru Lønborg. 
Redlich ! 

Victor. 
Umuligt! — Han er ej Bedrager! 

Fru Lønborg. 
Bedrager ! 

Agnete. 
Victor! — Hvor bleg du bli'er! 

Victor. 
Det er ej Papirer! 

Fru Lønborg. 

(forfærdet). 

Hvad da? 

Vigtor. 

Kun Papir! 
Tomme Omslag — værdiløse Sager! 

(aabner Pakken) 

Se blot en Gang ! — Først ligger der Regninger, 
mest ukvitterede. — Gamle Tegninger, 
Grundrids, Planer og Konstruktioner 
til Ehrlich-Kapellet paa Vesterbro. 
Se blot! — 

Fru Lønborg. 
Jeg kan det umuligt tro! 
Hvor er da mine Obligationer? 
Der maa jo være en hél Portion! 

Victor. 
Af dem er kun en enkelt tilbage, 
udlagt som Pant for din Enkepension. — 
Den kan selv ikke en Ehrlich tage! 

Agnete. 
Fy, Victor! 

Fru Lønborg. 
Tror du, han vil bedrage? 

Vigtor. 
Bedrage siger jo ikke stort. 
Nej, røve, passer bedre til Tingen! 
For plumpt til Bedrag det Hele er gjort! 

Fru Lønborg. 
Tror jeg ej ham, saa tror jeg — Ingen! 

Agnete. 
Redlich har ganske bestemt taget fejl! 
Han bliver gammel, gaar ned ad Bakke. 

Victor. 
Hvor er det muligt, at Bankens Segl 
og Firmaets hjemler for denne Pakke 
af ganske værdiløst Makulatur? — 
Mistro er langt fra min Natur; 
men dette ligner en Rævefælde! 

(kaster Pakken paa Lordet) 

Han burde sættes bag Laas og Mur! 

Fru Lønborg 

(med tilkæmpet Fatning). 

Victor, jeg tror, Agnete har Ret! 
Sagen maa strax du Redlich melde. 
Jacob er hverken lumsk eller slet. 



Vigt6r. 
Det tror jeg ej heller; men Handelsmænd 
er tidt elastiske — det er Sagen! — 
Og her det ligger jo klart for Dagen, 
at Alt, hvad du ejer, er svindlet hen! 

Fru Lønborg. 
Umuligt! — Er der slet Intet igjen? 

Vigtor 

(bitter). 

Jo, Konvoluterne! — Dem vil du finde 
som Gravstene over Troskabens Minde, 
Erindringer fra en Broder og — Ven! 

Fru Lønborg. 
Nej, Victor, nej! — O, tal ikke saa! 
Umuligt! — Jeg vil det ikke forstaa! 
Bestjæle en Enke? — En værgeløs Kvinde! 

(hændervridende; 

Og dertil — sin Søster! 

Agnete 

(tager Victors Haand). 

Kom, lad os gaa! 
Redlich maa endnu være derinde. 

Victor. 
Ak — tale vil her kun lidt forslaa! 
Nej, der maa handles! — Jeg strax vil skrive! 
En Prokurator — — 

Fru Lønborg. 

Nej, lad det blive! 
I hvad der er sket, og hvad der saa sker, 
er der kun Et, hvorom jeg be'r, 
og det er Tavshed! — 

Victor. 
Tavshed! — Hvordan? 

Fru Lønborg. 
Min Broder er jo en slagen Mand, 
og slagne Folk skal man lade ligge. 
Før vil jeg selv gaa om og tigge, 
end volde, at han gaar fra sin Forstand. 
Villig jeg vil mig i Skjæbnen skikke; 
Penge maa tabes — Æren ikke! 
Husk det, Victor, og gjør, hvad du kan! 

Victor. 
Ja — saa er der slet Intet mér at gjøre! 

17 

Agnete. 
Jo — Redlichs Mening vi først maa høre! 

Fru Lønborg. 
Ja — gaa til Redlich, vor gamle Ven! 
Jeg tror, han bringer Orden igjen 
i dette Ghaos' forvirrede Dele! 

Vigtor 

(sagte). 

Ak, hvo kan Halvhed til Enhed hele? — 
Det mægter selv ikke Sandhedens Mænd! 

(Tager Papirerne og gaar, fulgt af Agnete, over Stenten.) 

Fru Lønborg 

(synker sammen). 

Alt er tabt! — Jeg føler det her! 

Forraadt af ham, jeg mest havde kjær! 

Ak, hvad skal der nu af Agnete blive? 

O, Gud, kan du mig en Støtte give, 

saa gjør det! — Send mig Hjælp i min Nød, 

et Menneske blot, til hvem jeg kan hælde 

mit trætte Hoved! — Lad Naade gjælde! 

Jeg véd jo — skjøndt jeg mig tidt forbrød — 

at ej du strax den Svage vil fælde, 

som lægger sin Skjæbne trygt i dit Skjød! 

(Bejer sig i Ben over Bordet.) 

(Ehrlich, i elegant Rejsedragt og med en Ruslæders Taske 

over Skulderen, lister fra Havestuen ud paa Verandaen. 

Da han opdager sin Søster, bliver han nogle Øjeblikke 

staaende uvis og betragter hende i Tavshed). 

Ehrlich 

(sagte). 

Atter et Offer! — En Kvindeskæbne! 

Fru Lønborg 

(hæver Hovedet, lytter). 

Han kommer ikke! — Ak, han er død! 

Ehrlich 

(sagte). 

Nu gjælder det, sig med Frækhed at væbne! 
Tiden er gunstig — det har ingen Nød! — 
Den falder lettest, som tror sig ene! 

Fru Lønborg 

(vrider Hænderne). 

Jammer paa Jord, som maa røre Stene! 

Ehrlich 

(lyttende. Sagte). 

Hun kjender Falliten! 

(kalder dæmpet) 

Helene! — Helene! 
Fru Lønborg 

(farer med et Skrig imod ham.) 

Jacob! — Jacob! — Hvad har du gjort? 

17* 



Ehrligh 

(pathetisk). 

Børsen har mærket med Kors min Port 
som Døden fordum i Pestens Dage! 
Jeg er fallit — mit Tab er stort — 
der er saa godt som Intet tilbage! 
Men du skal ikke faa Grund til Klage; 
din Formue har jeg i Banken lagt — 
kun maa til December Termin du vente. 

Fru Lønborg 

(sér ham lige i Øjnene). 

Jacob! — Redlich har alt den bragt! 

Ehrligh 

(tumler tilbage). 

Redlich! — Saa skulde da Pokker hente 
det dumme Asen! — Hvad har han sagt? 

Fru Lønborg. 
At Handelsretten ej havde Magt 
til over betroede Ting at raade. 

Ehrligh. 
Hvad Redlich har gjort, er for mig en Gaade. 
Hvad bragte han? — 

Fru Lønborg. 

En forseglet Pakke 
i gammelt Papir — 

Ehrlich 

(hurtig). 

Ja vist, det er den! — 
Men den maa du give tilbage igjen — 
den skal registreres, før du den henter. 

Fru Lønborg 

(ser stift paa ham). 

Var det da vigtige Dokumenter? ' 

Ehrugh 

(med tvungen Latter). 

Hvor kan du nu saadan staa og snakke? 
Ja, vist var det saa! — I den jo laa 
Alt, hvad din Formue grunder sig paa; 
Alt, hvad jeg havde for dig i Forvaring. 

Fru Lønborg. 
Jacob, jeg havde i Nat en Drøm, 
— den lignede næsten en Aabenbaring. — 
Jeg stod ved en strid, en bundløs Strøm; 
i Hvirvlernes Skum saa' jeg Alt forsvindel 

Ehrlich 

(tvungen). 

Saa var det vel mig, du drømme om? 

Fru Lønborg. 
Aa nej! — Der er en anden Forklaring. 
Lige et Øjeblik før du kom, 
drømte jeg atter, at Pakken var tom. 

Ehrlich 

(urolig). 

Tom? — Hvad mener du? 

Fru Lønborg. 

Tom for Værdi! 

Ehrlich. 
Det er der jo slet ingen Mening i! — 
I Kvinder er altid saa overspændte. 
Giv mig Papirerne! 

Fru Lønborg. 
Dem kan du hente 
hos Victor — 

Ehrlich 

(bestyrtet). 

Hvad siger du? — 

Fru Lønborg. 

Han véd Alt! 

Ehrlich 

(tager efter Vejret). 

Hvad sagde han? 

Fru Lønborg. 
Du var en Tyv, en Pjalt, 
som burde sættes bag Laas og Stænger! 

Ehrlich. 

Saa er der slet ingen Redning længer! 
Alt er forbi — mine Dage talt! 

(Kaster sig paa en Stol med Hænderne for Ansigtet.) 

Fru Lønborg 

(betragter ham i Tavshed. Endelig lægger hun Haanden paa hans 

Skulder. Mildt). 

Jacob! — Hvor kunde du saadan handle? 



Ehrlich. 
Nød kan et Lam til Ulv forvandle! 

(rejser sig. Pathetisk) 

Helene, du véd ej, hvordan jeg har lidt! — 
Kæmpet mod Overmagt — vaandefuldt stridt! 

Fru Lønborg. 
Stakkel! — 

Ehrlich 

(under store Gestikulationer). 

Aldrig har jeg haft Ro eller Hvile 
de sidste trende, samfulde Aar! 
Tidt jeg om Natten i Søvne gaar, 
hører et Udyr efter mig luske, 
sér dets Øjne bag Træer og Buske 
lyse med Fosforglans grønlig-blaa ! 

I Angst, i Rædsel jeg bort vil ile! 
Foden er lammet — pludselig slaar 
det Kløerne i mig som giftige Pile, 
kaster sig over mig, vil mig flaa! 

(gaar med vilde Fagter rundt om Bordet) 

Helene! — Nej, du vil aldrig forstaa, 

hvad jeg har lidt, og hvad jeg maa lide! — 

Bedre saa, i Hast ■— at forgaal 

Fru Lønborg 

(forfærdet). 

Jacob! — Du tænker da ikke paa? — — 

Ehrlich. 
Helene, hør mig! — Du Alt skal vide! 

(med hul Stemme) 

I Nat har jeg vandret paa Langebro! 
Halvvejs vaagen — halvt i Drømme 
stirred jeg ned i de stride Strømme — 
dér findes Hvile, dér gives Ro! 
Sagte, med underlig sukkende Sang 
lokkede mig de hvirvlende Bølger. 
Alt de renser! — Alt de dølger! 
Hvilen er sød paa det søgrønne Tang — 
sødest for Den, som Ulykken følger! 

Fru Lønborg 

(forfærdet). 

Gud fri dig! 

Ehrlich. 
Det lysned! — En^Straale kom 
af solvarmt Haab — 

(bønligt) 

Du maa tilgive! 



O, Jacob! 



Fru Lønborg. 

(Trykker hans Haand.) 



Ehrlich 

(tager hurtig et Papir op af Tasken). 

Frels mig! — Du strax maa skrive 
dit Navn under dette Retsdokument! 

Fru Lønborg 

(betragter det). 

Jeg kan ej læse det — har ingen Pen! 

Ehrlich. 
Jeg skal i Hast dit Skrivetøj hente! 

(Iler ind i Havestuen.) 

Fru Lønborg 

(forseger at læse Dokumentet). 

Det er som hvert et Bogstav sig vendte! 
Hans Haand har rystet! — Hvad staar dog her? 

Ehrlich 

(kommer med Skrivetej. Hurtig). 

Skynd dig, Helene! — Sæt Navnet dér! 

Fru Lønborg. 
Hvad er det da, jeg skal underskrive? 

EIhrlich. 
En Bagatel blot! — Et simpelt Bevis, 
at du, foruden Tab og Forlis, 
har faaet, hvad du os har anbetroet. 

(Tvinger hende Pennen i Haanden.) 

Fru Lønborg. 
Jacob — din Haand er kold som Is! 

Ehrligh. 
Skriv under! — Det skal lægges frem i Boet! 

Fru LøxNBOrg. 
Men, Jacob! — Det er jo Falskneri! 

Emu^iGH 

(truende). 

Skriv under! 

Fru Lønborg 

(kaster Pennen fra sig). 

Nej — aldrig! 

Ehrligh. 

Saa er det forbi! 
Skal Vejen gaa til Vridsløselille, 
saa gaar den først over — Langebro! 

(truende) 

Skriv under! — 

Fru Lønborg 

(fortvivlet). 

Vor Herre mig frelse og fri! 
Hvad skal jeg gjøre? — 

Ehrligh. 

Tag det med Ro! 
Skriv under! — Her er ej Tid at spilde! -- 
Vil du fortabe os begge To? 

(Tvinger hende paa ny Pennen i Haanden.) 

Fru Lønborg 

(gjer Forseg paa at skrive. Taber Pennen). 

Jacob! — Jeg svimler! — Alt svinder hen! 

E^HRLIGH. 

Nu vel da! — Saa skriv med paaholden Pen! 

(tager Pennen og farer hendes Haand) 

Det Hele har ikke stort at betyde — 
du faar dog ej dine Penge igjen! 

Fru Lønborg 

(halv afmægtig). 

Slet Intet? — 

Ehrligh. 
Jo, maaske kan vi byde 
tre eller fire smaa Procent — 
det er jo meget for en Fallent; 
men dermed skal ej dit Hoved du bryde! 
Du har jo din gode Enkepension, 
samt Obligationen, der staar som Gaution, 

og skulde det særligt for dig knibe, 
kan Victor jo lave en ny Roman. 

(putter Kvitteringen i Lommen) 

Farvel! — Jeg skal i Aften til Ribe 

og derfra til Hamborg. Geschehen — gethan! - 

Farvel ! 

(sagte) 

Saa fik det da, Gud ske Lov, Ende! 

(Gaar ned mod Stranden.) 

Fru Lønborg. 
Jacob — har Intet du mér at sige? 

Ehrlich 

(vender tilbage). 

Jo — denne Ring maa du Any sende. 
Jeg tik den en Gang til Erindring af hende; 
men, ak — de Tider er svundne hen! 
Send den i Aften! — Vi sés igjen! — 
Vær nu en sød, fornuftig Pige! 

(Kysser hende paa Panden og gaar ned mod Stranden.) 

Fru Lønborg 

(terrer Kysset bort). 

Og han er min Broder! — 

(slaar Hænderne sammen) 

Hvad har jeg gjort V 

(efter et Ophold) 

Nej! — Nej! — Jeg kan ikke angre det Skete! 
Han stod jo paa Tærsklen til Dødens Port! 
Jeg frelser min Broder! — 

(brister i Graad) 

Stakkels Agnete! 



(Redlich stiprer over Stenten, fulgt af Agnete og Victor.) 

Redlich 

(i stærkt Oprer). 

Bedste Fru Lønborg! — Hvad er det jeg hører? 

Hos os er der sandelig Ingen der rører, 

hvad først er lagt i vort Pengeskab! 

Det vilde jo være et uhyre Tab, 

hvis det var sandt, som Hr. Victor melder! 

Fru Lønborg 

(med tilkæmpet hatning). 

Min kjære Redlich — del er det ej heller! 

Redlich. 
Naa, Gud ske Lov! — Vor Herre os fri! 
Det vilde jo være gement Tyveri! — 
Vi havde en Fyr, der rendte paa Svir 
og tog paa Regning i hver en Kjælder — 
men han fik Afsked paa graat Papir. 

Fru Lønborg. 
Det Hele paa en Forvexling beror, 
saa Ulykken er just ikke saa stor. 
Jacob har lige betalt mig Renter, 
bragt mig de manglende Dokumenter, 
og ham har jeg givet Kvittering for Alt. 

Redlich. 
Nej, virkelig! — Har De med Ehrlich talt? 
Hvad sagde han? 

Fru Lønborg. 
At han rejste til Ribe. 

Redlich 

(forbavset). 

Ribe? — Det var et løjerligt Sted! 

(hoster) 

Rejse nu? — Aa, han vil ha' Fred 
de første Dage — 

Fru Lønborg. 
Han bad mig sende 
Any den Ring. — 

^rækker ham den) 

Vil De hilse hende! 

(da Redlich ikke tager Ringen) 

De er vel saa god at tage den med! 

Redlich 

(putter Ringen i Lommen. Distrait). 

Rejse? — Ribe? — Saa maa jeg til Byen! 

(Hoster.) 

Fru Lønborg 

(peger ud over Vandet). 

Men truende tung hænger Tordenskyen. 
De burde blive herude i Nat. 

Redlich 

(urolig). 

Nej, nej! — Jeg maa ind! — Jeg maa ha' ham fat! 
Muligt følger jeg med til Fyen! 

Fru Lønborg. 
Men glem over det ej Anys Skat. 

Redlich 

(stadig distrait). 

Skat? — Naa, Ringen! — Ja, hvor er den henne? 

(roder i Lommen) 

Naa, her! — Kan ellers med Noget jeg tjene? 

Fru Lønborg. 
Nej, Tak! ~ Hils Any! — 

Redlich. 

Farvel ! 

Fru Lønborg. 

Farvel ! 

Agnete 

(kaster sig i Fru Lonborgs Arme). 

O, Moder! — Hvilket mærkeligt Held! 
Saa kom det Hele tilsidst i Orden? 



Fru Lønborg 

(sukker dybt). 



Ja, vist! — 



Vigtor 

(opromt). 

Vi fik dog en hyggelig Kvæld! 
Fru Lønborg 

(knuger hans Haand). 

Victor! — Du slaar mig forvist ihjel! 

Vigtor 

(leende). 

Aa, nej! — 

(raaber ind i Huset) 

Luk til! — Det truer med Torden! 

(Tager spøgende Fru Lønborg og Agnete om Livet og 
jager dem op over Verandaen. En Pige kommer ud og 
sætter Skodderne for Vinduerne. Havedøren lukkes. Der 
tændes Lys indenfor. Lidt efter lyder fra et Fortepiano 
Garibaldihymnen. Frembrydende Tordenvejr, med til- 
tagende Lyn, ud over Sundet.) 

(Valtyr kommer langsomt slentrende op fra Stranden. 

Han er i Olie tøj.) 

Valtyr 

(standser, sér ud over Sundet). 

Nu ryger Skyerne sammen 
som var de af Staal og Flint! 
Knitrende Lynilds Flammen 
slaar Kors og Kirker i Splint! 
Hurra! — Det kan ikke fejle, 
det bliver en lystig Nat! 
Nu skal vi ud at sejle! — 
Nu fører jeg bort min Skat! 

Min Søhest stamper derude, 
den gumler det gule Tang! 
Manken af Sejldugs Klude 
vifter for Vindens Fang! 
Den -snøfter, vrinsker og stejler. 
Bølgen slaar Favn om dens Bov! 
Hurra! — I Favntag sejler 
Valtyr afsted med sit Rov! 

(kigger ind i Redlichs Have) 

De fede Grossererfilistre, 
hvor vil de i Morgen staa 
og stirre med Blikke bistre 
ud over Bølgen blaa! 

(et stærkt Tordenskrald brager løs) 

18 

Hurra! — Dér knaldcd Saluten! 
Den Gamle sparer ej Krudt! 
Bedst, at jeg kalder Snutten; 
kostbart bli'r hvert Minut. 

(Flejter.) 

Alvilda 

(rejseklædt, stikker Hovedet op bag Stengjærdet i Redlichs Have. 

Dæmpet). 

Hr. Valtyr! 

Valtyr. 

Din lille Tøjte! 

Nu skal vi nok til Korsør! 

Alvilda. 
Jeg syntes, jeg hørte Dem fløjte? 

(Kommer op over Stenten.) 

Valtyr. 
Ja, det har du vist hørt før! — 
Skynd dig, gjør Alting rede, 
giv mig det Rejsetøj! 
Baaden ligger dernede — 
styr efter den lange Fløj! 

Alvilda. 
Kan Fruen i Lysthuset vente 
til Baaden bliver gjort klar? 

Våltyr. 
Ja vel! — Jeg skal hende hente! 

Alvilda. 
Jeg véd ej, om før De var 
dernede? 

Valtyr. 
Jo vist! — Jeg glemmer 
ikke det Lysthus let! — 

Alvilda. 
Skynd Dem! — Jeg hører Stemmer! 

Valtyr. 
Aa, Fanden i Vold med det! 

(Tager Rejsetejet og driver ned ad Stranden til.) 



Alvilda 

(leber tilbage og raaber dæmpet ind over Stengjærdet.) 

Frue! — Frue! — Skynd Dem bare! 
Her er Fred og ingen Fare! 
Nu gjør Valtyr Baaden klar! 

(Any stiger over Stenten. Hun er rejseklædt, har et tæt, sort Sier 
for Ansigtet. I Haanden bærer hun Juvéletuiet.) 

Any 

(spejder fra Stenten). 

Sér du Nogen? 

Alvilda. 
Jeg sér Ingen! 

Any. 
Du er tro! — Dér har du Ringen, 
som du véd, jeg lovet har. 

(Giver hende den anden Ørenring.) 

Alvilda. 
Tusind Tak! 

Any 

(sveber sig i sin Kaabe). 

Hu, hvor det regner! 
Hvilke Lyn! — Af Angst jeg segner 

(tvivlraadig) 

Nej — jeg tror, jeg vender om! 

Alvilda. 
Nu er det for sent! 

Any 

(griber Alvildas Arm). 

Saa kom! 
Bort med Fortid! — Bort med Klage 
Bort fra Hjemmets Fangeplage! 
Brat jeg bryder alle Baand! 

Alvilda 

(leder hende). 

Gaa forsigtig! — Tag min Haand! 
Man kan høre os derinde! 
Hvis Hr. Victor fik i Sinde — 

Any 

(hæftig). 

Victor! — Jeg foragter ham! — 
Nu han med sin kranke Lykke 
kan paa Skærver Huset bygge! — 
Han, og saa — hans Paaskelam! 

(Gaar med Alvilda ned mod Stranden. Scenen staar et Øjeblik tom. 
Fra Havestuen klinger en neapolitansk Melodi.) 



(Ehrlich springer over Stengjærdet. Han er hyllet i en 
mørk Plaid og bærer Paraply.) 

Ehrlich 

(lister langs Lindelysthuset). 

Sejren er vunden! — Borte er Fruen! 
Ingen i Haven! — Ingen i Stuen! 
Jeg saa' jo selv, hun tog Nøglen med. 

(kysser paa Fingeren) 

Saa mødes vi paa det aftalte Sted! 
Aa, hvilken Nat, naar efter Soupéen 
vi sidder ene, trygt i Coupéen 
og farer med Lynets Hast vor Vej! — 
Det bliver mér end guddommelig Flyven! 
Aa! Any — — 

En Stemme 

(raaber fra Redlichs Have). 

Hej! ~ Stop Tyven! — Stop Tyven! 
Ehrlich 

(farer sammen). 

Tyven! — Tyven! — Mener de mig? 

(Kaster Paraplyen og flygter ned ad Havegangen.) 



: 



FEMTE HANDLING 



(Et Bjergpas ved Apenninerbanen. Forsprængte Klipper 

med dybe Styrtninger. I Baggrunden et kort Stykke af 

Banen, der bøjer forbi en lodret Klippemur. og taber sig 

ned efter. Mørk Høstnat med Storm og Byger.) 

(Gagnotto, stærkt bevæbnet, staar paa Skinnerne og spej- 
der ud efter. Tæt ved ham en Signalstang med nedfirede 

og slukkede Laterner.) 

Gagnotto 

(fløjter et Signal). 

Hvor Djævelen bliver Rottefængeren af? — 
Han har vel ikke drukket sin egen Gift? 

(flejter paa ny. Signalet besvares) 

Næ, han hytter sig nok! 

(Flejter igjen.) 

Veleno 

(kommer langs Skinnerne). 

Naa, er du dér? 

Gagnotto. 
Holdt du Rotten? 

Veleno. 
Nej, den stak fra mig! 

Gagnotto. 
Hvor? 

Veleno. 
Udenfor Tunnelen ! — Den krøb ind under 
Skiftesporet, saa tyk den var! 

Gagnotto 

(slaar ham paa Skulderen). 

Du er en flink Karl, Veleno! — Det bliver 
Fanden til Luftspring for Præfekten! 

Veleno 

(grinende). 

Hvis hans Støvler falder ned i Agnola, faar 
din Broder Noget at bagflikke. 

Gagnotto. 
Din Broder hængte han! 

Veleno. 
Rigtig ! — Og jeg sprængte ham ! 

Gagnotto. 
Lige for Lige! — Men de Andre? — 

Veleno. 
De Andre? — Fanden i Vold med dem! 
Der er Mennesker nok! 

(Tunnelsignalet heres i det Fjerne.) 

Gagnotto. 
Dér er Toget! 

Veleno 

(lytter). 

Nu kjørte det ind! 

(springer op paa en Klippeblok; 

Jeg vil sé min Hævn! 

Gagnotto. 
Det er i sin Orden! 

Veleno. 
Saa hejs Signalet: Alt i Orden! 

Gagnotto. 
Ja vel! 

(Tænder Laternerne og lader dem gaa til Vejrs. Togsignalet 

hares nærmere.) 

Veleno 

(svinger sin Hat) 

Hurra! — Nu er de til Rotterne! 

(Dren af en stærk Explosion heres i nogen Afstand, fulgt af Raab 

og Jammerskrig.) 

t 

Gagnotto. 
Lad os saa stikke af! 

Veleno 

(springer ned). 

Hvorfor det? — Nu kunde der netop komme 
en Rotte, hvis Skind vi kunde flaa! 

(De skjuler sig bag Klipperne.) 

(Ehrlich kommer styrtende med en Vadsæk i Haanden. 
Han er i en sid Rejsedragt; bærer forlorent Haar 

og Skjæg). 

Ehrlich 

(kaster Vadsækken og holder Hænderne for Ojnene). 

Forfærdeligt! — Rædsomt! — Skoldede Lig! 
Afrevne Lemmer! — Jammerskrig! — 
Toget i Brand! — Sprængt Lokomotivet! 
Og jeg? - 

Cfeler ned ad sig; 

Jeg er ganske hél endnu! 
Midt under al den Jammer og Gru 
er jeg sluppet derfra med Penge og — Livet ! 

(folder Hænderne) 

Ak, ja! — Der raader dog endnu en Magt, 
som siger Spar To til Tilfældigliedslæren! 
En Gud, i hvis Faderhaand Alt er lagt! 
Han har fulgt mig i al min Væren, 
viist sig naadig, hjulpet mig tro, 
fra den Tid, jeg rejste paa Vesterbro 
Kapellet op til hans Pris og Ære. — 
Almægtige Gud, du lovet være! 
Alt lægger jeg nu i din Faderhaand! 
Bevar du mig, og din hellige Aand! 
Jeg véd at — 

(skriger) 

Uh! — Hvad er det for To? 

(Veleno griber ham bagfra om Armene.) 

Gagnotto. 
For tidligt du beder dit Ave Marie! 

Ehrligh 

(skriger) 

Røvere! — Mordere! — 

Gagnotto 

(holder ham en Revolver for Øret). 

Tys! — Vil du tie, 
eller en Prop du faar i din Tud! 
Læg sig paa Maven! — Armene ud! 

Ehrligh 

(sér sig omkring). 

Aa, bare der dog vilde komme Nogen! 

Gagnotto 

(hugger ham haardt i Nakken). 

Læg sig! — 

(Ehrlich styrter næsegrus mod Jorden) 

Giv mig saa Tegnebogen! 
Uhret, Kjæden og dine Ringe! 

Ehrligh. 
Aa, lad mig beholde — — 

Gagnotto 

(slaar ham). 

Ej! — Vil du tinge? 
Op, i en Fart, med din Pengepung! 

(Plyndrer ham ud.) 



J84_ 
Veleno 

(lofter paa Vadsækken. Grinende). 

Don Vadsa^k er virkelig meget for tung 
for Eccellenza! — Jeg skal nok ta'en! 

Ehrlich 

(rejser sig. Ude af sig selv). 

Min Vadsæk! — Kjæltring! — Vil du gaa fra'en! 

Veleno 

(kaster Vadsækken paa Skulderen). 

Jog bor, Eccellenza ! — Tillad mig den Ære ! — 
De or jo gammel, og jeg er ung! 

Ehrlich 

(jamrende). 

Aa! — Det er hele min Ejendom! 

Veleno. 

(grinende). 

Det skal Eccellenza ej bryde sig om; 

for Pater Giuseppe, der er saa from, 

har lært mig, at hvo som slet Intet ejer, 

just allermest hos St. Peter vejer. 

Kun Fattigfolk aabner han Himmerigs Port! 

Ehrlich 

(fortvivlet. Tiggende). 

Giv mig en Styver! — Det er ej stort! ' 

Men — 

Cagnotto 

(slaar ham til Jorden). 

Den Næsestyver dér kan du tage! 
Skam sig! — Tigge hos fattige Folk! 

(til Veleno) 

Aa, lad ham ligge! — Spar din Dolk! 

Veleno. 
Nej! — Han trænger til Staal at smage! 

(Hæver Dolken.) 

Ehrlich 

(værger for sig). 

Tag mine Klæder! — Spar mit Liv! 

(Et Jernbanesignal høres dybt nede mellem Styrtningerne.) 

Veleno 

(sér ud over Afgrunden). 

Cagnotto ! 

Cagnotto. 
Hvad er det? — 

Veleno. 

Et Lokomotiv! 
Det damper herop af alle Kræfter! 

Cagnotto 

(sér ud). 

Lad det dampe! — Det konnner bag efter! 

(De gaar med Ehrlich s Kappe og Vadsæk.) 

Ehrligh 

(rejser sig. Fortvivlet). 

Forraadt! — Bedraget! — Udplyndret! — For- 
ladt! — 
Ene i denne Rædslernes Nat, 
midt i et Land, hvor Ingen mig kjender! — 
Uden en Skilling, uden Venner! — 
Hvem havde tænkt, at Sligt kunde ske? 

(sætter sig paa et Klippestykke) 

Det Hele er, saa vidt jeg kan sé, 
Nemesis selv, som efter mig drager! 

(Pavse. Grublende) 

Livet er dog et underligt Spil! — 

Man kan blande Kortene fint, om man vil; 

tage af, give rundt, lægge Trumf tilrette, 

sidde med Esser, som Ingen har sét, 

og Resultatet tilsidst af dette 

er kun, at man bliver ynkelig bete! 

(terrer Sveden af sit Ansigt) 

Ja — det er Nemesis, som mig jager! 

(grunder paa ny) 

Nemesis! — Hvilket løjerligt Ord! — 
Nehmen Sie's burde hun heller benævnes; 
men det er nok græsk, og saavidt jeg tror, 
betyder det vistnok: Alt skal hævnes! 
Jeg læste Noget hos Goldschmidt om. 

at det gaar igjen i Jehovas Dom: 

Tand for Tand, og Øje for Øje! 

Jeg troede mig engang god og from — 

Herregud! — Skal Alt da regnes saa nøje? 

(nynner tankelest) 

Min Søster bedrog jeg! 
Stumperne tog jeg, 
paa Kvinder jeg slog mig! 
Kvirrelit! Tirrevit! — 
Da blev jeg saa dejlig en Fugl! 

(farer op; tager sig om Hovedet) 

Jeg bli'r gnistrende gal! — Der var Noget som 

sprang! — 
Hvorfra kom det Vrøvl, denne Barnesang, 
som kun jeg hørte min Amme synge? 
Ja — jeg gaar i Barndom ganske vist! 
Det er mærkeligt nok, endskjøndt lidt trist, 
som Alderen Enkelte kan forynge. 

(sætter sig atter). 

Hu! — Stenen er haard og Klippen kold — 

den suger fra mig den sidste Varme! 

Ak, hvo der hviled i Anys Arme! — 

Hun var dog den sødeste, lille Trold! 

Og saa — selv Djævelen maa sig forbarme! — 

(knytter Hænderne) 

Saa kom det Bæst, denne Gjøglerknold! — 
Gud véd, hvad han for Any har sunget, 
op: hvilken Dans de sammen har sprunget? — 
Men lige med Et var hun Fanden i Vold! 

(grubler pan ny; springer pludselig op) 

Damer er dog de dummeste Fjanter! 
Elske en ærlig, solid Grosserer, 
som giver Champagne, et veldækket Bord, 
Guldstads, Kjoler af Fløjel og Flor — 
derom de ikke det Mindste sig kerer! 
Men kommer en Digter; en kjælen Tenor, 
en silkeglat Præst med Bedemandsord, 
saa render de sammen fra alle Kanter! — 
Aa! — Havde jeg blot mine Diamanter! 

(stamper i Jorden af Raseri) 

Digter! — Det lyder saa fint og saa stort! 
Men hvad har de Skabhalse egentlig gjort? 
Løjet paa Prent om Kjærligheds Lykke! 
Og saadant Jux, man knap gider trykke, 
fører dem ind ad Parnassets Port! — 
Nej, deri Mening ej findes kan. 
Jeg siger, som salig Sagfører Drechsler, 
en Mand med stor juridisk Forstand: 
„Den største Digter i Danmarks Land 
er Den, som skriver de falskeste Vexler!** 

(sér sig urolig omkring) 

Vexler! — Det kryber i hele min Krop! 
Hvis nu Politiet dog fandt herop? 
— Den Telegraf dem jo Alting melder! — 
Saa var det forbi! — Aa, Fanden heller! 

Saa maatte man sætte Liv mod Liv, 
eller lade sit eget — det gjør ej saa nøje! 
Men jeg har jo ikke engang en Kniv. — — 

(Jernbanesignalet hares nærmere. Ehrlich kigger ud over 

Styrtningen) 

Hjælpemaskinen! — Hør, hvor den hvæser, 

ret som et Rovdyr, ude paa Fangst! — 

Jeg bliver altid saa underlig angst 

ved Synet af dette gloende Øje, 

hvorunder i afbrudte Brøl den blæser 

sydende Damp i rullende Skyer. 

Det ækle, civiliserede Dyr! 

Slave af Jern, som lystrer Fornuften, 

hvi sprænger du ikke dig selv i Luften 

som Anarkisternes Anarkist? — 

Saa fik det Ende med Menneskets Plage, 

saa fik man atter Lov at drage 

Vejret i Fred for Maskinernes Støn! 

Paradishaven kom atter tilbage. 

Styrke og Sundhed blev Slægternes Løn! 

(gaar hen imod Skinnerne) 

Et Spring blot! — Saa var det Hele forbi! 

Saa lagde Mørket det fløjelssorte 

sig over mit Øje, og Dødens Porte 

lukked sig blødt og sagte i! — 

Et Spring! — Ak nej! — Jeg er fejg og svag, 

tør ikke møde den yderste Dag, 

tør ikke i Gravmørket blive borte! 

19 

(sætter Foden over Skinnerne) 

Det drager mig! — — 

(rædselslagen) 

Bort! — Det gjælder Livet! 

(Lokomotivet giver Varselssignal. Ehrlich vil springe tilbage, men 
snubler og falder ned mellem Skinnerne.) 

Ehrlich. 
Hjælp! — Hjælp! — Stands Lokomotivet! — 

(Maskinen farer forbi. Man herer Ehrlich hvine under den. 
Saa bliver Alt en Stund stille.) 

Ehrlich 

(mellem Skinnerne). 

Til Hjælp! — Til Hjælp! — Jeg er kjørt ihjel! 
Jeg er kvast! — Jeg er mast! — Jeg er masa- 

kreret ! 
Jeg er død som en Sild! — Jeg er vandret heden! 

(kravler frem paa alle Fire) 

Nej, Gu' er jeg ej! — Hvilket mærkeligt Held! 
Jeg er frisk som en Fisk! — 

(feler paa sig) 

Jeg er bare sveden! 

(tager sig til Hovedet) 

Haaret, desværre, er gaaet sin Vej, 

men det var forlorent før jeg forlor det — 

saa synderligt stort er jo Tabet ej! 

Og jeg, som troede mig rent leveret! 

(sér ned mellem Skinnerne) 

Det var dog et ganske mærkeligt Spor det! — 

Saa dybt og saa bredt som en nykastet Grav ! — 

(kigger paa ny) 

Hvad sér jeg? — Det er jo en Askegrube! 

(kaster sig paa Knæ) 

O Gud, som Naade paa ny mig gav, 
og strakte din Haand over Dødens Strube! 
Du, som mig kjender i Stort og Smaat! 
Ak, jeg har syndet! — Det véd jeg godt; 
men nu skal Syndens Liv have Ende! 
Fra Lastens Veje jeg vender om, 
melder mig selv og tager min Dom! — 
At Ehrlich var nobel, skal Verden kjende! 

(Felger Banesporet ned efter.) 



(Valtyr i Følge med Alvilda, som bærer Juvéletuiet i 
et lyserødt Baand. Deres Klæder ere forrevne og i Uorden). 

Valtyr. 
Hvorfor flæber du, min Tøs? 

Alvilda 

(hulkende). 

Uh, de fæle Anarkister! — 
Stadig synes jeg, de lister 
her i Mørket sig omkring! 

19* 

Valtyr 

(tager hende om Livet). 

Aa, bryd dig om Ingenting! 
Vi er frelste! — De slaar bare 
sig en lille Smule løs! 

Alvilda. 

Vil De endnu dem forsvare? 
Er De endnu Anarkist? 

Valtyr. 

Ja, det er jeg ganske vist, 
— vel at mærke, theoretisk. — 
Dette Samfund — dette braadne 
Kar med Gjæringsstoflfer raadne 
maa man sprænge dog tilsidst! 
Jeg har i saa mangen Sang 
forudsagt det, rent profetisk, 
og — saa maa det ské en Gang! 

Alvilda. 
Vil De da i Luften springe? 

Valtyr. 

Praktisk sét — forbandet nødig! 
Men er først man overflødig 
i et Samfund, maa man bort! 



\ 

Alvilda. 
Det var jo en rar Accord! 

(feler i Lommen) 

Gud! — Og mine Ørenringe 
har de ogsaa stjaalet bort! 

(græder) 

Og hvor er min stakkels Frue, 
som De skulde passe paa? 

Valtyr. 
Ved et Glimt af Baalets Lue 
saa' jeg, at hun henstrakt laa 
mellem Stumperne af Vraget 
som et Lig. — Af Gru betaget 
flygted jeg — 

Alvilda. 
Hvad? — Blev De bange? 

Valtyr. 
Bange! - Nej, det var ej Frygt! 
Det var bare — — somme Gange 
bliver jeg nervøs — — 

Alvilda. 

Hvor stygt 
uden Hjælp at lade ligge 
Den, der saa var stedt i Nød! 

Valtyr. 
Ak, Alvilda! — Hun var død! 
Brustne var alt hendes Blikke, 
og mod Døden hjælper ikke 
selv det største Mandemod. 

Alvilda 

(græder). 

Ak, hun var saa hjertensgod! 
Skjøndt jeg kun var Tjenerinde, 
var hun næsten som Veninde 
mod mig paa de sidste Aar. 

Valtyr. 
Sligt et Herskab let du faar! — 
Alt i Alt var hun blot Kvinde 
med et let bevæget Blod. 

Alvilda 

(indigneret). 

Hun var Deres Elskerinde! 

Valtyr. 
Kunde været — var det ikke! - 

Alvilda. 
Men saa løj jo Deres Blikke! 
Tidt De laa for hendes Fod; 
tigged, tryglede om Naade, 
sagde, at kun hun forstod 
Digtersjælens dybe Gaade. 

Valtyr. 
Aa, det var Komedie blot! 
Skuespiller er mit Væsen, 
og naar hun sig gjorde kræsen, 
tømred jeg et Taageslot 
halvt af Fraser, halvt af Drømme, 
hvorfra Elskovssange ømme 
tonede i Nattens Stund. 

Alvilda 

(forbavset). 

Saa det var Komedie kun! 

Valtyr. 
Halvvejs — ja, og halvvejs ikke! 
Naar jeg suged hendes Blikke, 
steg Begjæret i mit Bryst 
til dæmonisk Sandselyst. 
Disse Lader, saa forfløjne, 
disse fløjelssorte Øjne, 
denne Mund og denne Barm, 
bølgetoppet, hvid og varm, 
fik mig til at dø af Brynde! — 
Men hun selv var kold som Is. — 
Klang min Sang til Elskovs Pris, 
vilde helst hun synge Salmer, 
præked om min Sjæls Forlis, 
bad mig plukke Fromheds Palmer, 

vilde giftes, vilde vies, 

vilde for sin Synd befries, 

snart af Munk og snart af Præst! 

Kort — hun vilde ikke synde, 

men et bedre Liv begynde. — 

Tidt, naar vi sad allerbedst, 

stødte hun mig bort i Vrede, 

sagde at hun vilde bede 

for mig hos den gode Gud — 

Sligt kan Fanden holde ud! 



Alvilda. 
Ak, min stakkels, kjære Frue! 



Valtyr 

(vrænger). 

Burde blevet i sin Stue 
hos sin stakkels, kjære Mand! 
Aa, jeg var en Dumrian, 
at for Freja jeg tog Fruen 
og for Folkvang Bedestuen! 



Alvilda 

(vender sig fra ham i Vrede). 

De maa ikke tale saa! 

Valtyr 

(drager hende til sig). 

Kom, Alvilda! — Hør, du maa 

først dog kjende dette Hjerte; 

lære rigtig at forstaa 

al dets Uro, al dets Smeri:e! — 

Tror du, at en Digter er 

som en Kjøbmand eller Kræmmer? 

Nej — den Fos, der bruser her, 

først den sande Kvinde dæmmer! 

Ikke en i Fløjels Habit, 

fostret op i Selskabssale ! — 

Nej — men en, som kjækt og frit 

tør til Digterhjertet tale. 

En som gi'er sig villigt hen. 

En, som véd at Mænd er Mænd, 

Elskov Lyst, og ej Skandale! 

Alvilda 

(seger at komme les). 

Gud! — Hvad mener De med det? 



Valtyr. 

Kun, at Hjertet har sin Ret 
til for Kamp at kræve Sejer, 
medens Former Intet vejer! 

Alvilda. 
Jeg kan det ej ret forstaa! 
Altid taler De om Former — 
mine sér De tidt nok paa. 

Valtyr 

(slaar sig for Brystet). 

Vid, at her — herinde stormer 

vildt i Udbrud en Vulkan, 

der, som Dybets Ocean, 

sprænger Form og splintrer Normer! 

Hvis du tror, at en Titan 

ta'r med Borgerdyd til Takke, 

nøjes med at thevandssnakke, 

tager du forbandet fejl! — 

Han maa ud for fulde Sejl, 

kryste Kvinder, som kan skatte 

denne Ildguds Favnetag, 

ikke sløje af i matte, 

halvblasérte Kvinders Lag! 

Men, hvad tror du, at man tinder 

i det pæne Bourgeoisie? — 

Flovser, Flirt og Fjanterier, 

let tilslørte Ganterier, 

uden Spor af Mening i! 

Kort sagt. Dukker — ikke Kvinder! 

Disse snørede, nervøse, 

kjøbenhavnske Borgertøse 

mener, det er noget Stort, 
naar man kan en Handske hugge, 
eller deres Attraa slukke 
med lidt Pjat i deres Port! 

Alvilda 

aér). 

Det har vistnok tidt De gjort! 

Valtyr. 
Bah! — Jeg væmmes ved det Hele! 
Den som snildt forstaar at dele 
Elskov, gi'r kun Skillingsbrød! 

Alvilda. 
Aa, det har vist ingen Nød! 
Den, som skriver slige Sange, 
har man næppe Porten lukket — 

Valtyr. 
Kun med Vand min Ild man slukked; 
men jeg fordrer Blod for Blod! 
Blod af Folket, Blod af Ætten, 
som ej kræver Etiketten, 
men kun Hjertets frie Ret! 
Elskov sætter ingen Plet. 
Ikkun Verden kan den sætte — 
denne Verden, som er slet! 

Alvilda. 
Men, hvad mener De med dette? 

Valtyr. 
Til et Folkets Barn jeg bejler, 
som paa Elskov sig forstaar; 
ej til et, som Munkekegler 
klipped til et Klokkefaar! 

Alvilda 

(overrasket). 

Er det mig? 

Valtyr. 
Ja! — Tør du følge? 

Alvilda. 
Gudl — Det gaar vist aldrig an! 

Valtyr. 
Bort jeg bær dig over Bølge 
ind i Elskovsrusens Land. 
Dér skal ikke vies, ej giftes; 
heller ej Familje stiftes! — 
Svar mig, om du vil og kan! 

Alvilda 

(sukker). 

Nu det skader ej min Frue. 
Alt paa Dem maa komme an I 



I 

Valtyr. 
Vel! — Saa følg din Ørn, min Due! 
Væk med Alt, som gjør Besvær! 
Først og fremmest dette her — 

(peger paa Etuiet) 

kan paa Rejsen ej vi bru'e. 

(Vil tage det fra hende.) 

Alvilda 

(værger det ængstlig). 

Nej — jeg tror, ved Gud, De fjanter! 
Det er Fruens Diamanter! 

Valtyr 

(overrasket). 

Diamanter! — Lad mig sé! 

Alvilda. 
Gud, at dette skulde ske! — 
Fruen bad mig altid passe 
godt paa denne lille Kasse. — 
Se blot! 

(Aabner Etuiet.) 

Valtyr 

(kigger ned i det). 

Hvad? — Nu maa jeg le! 

Alvilda. 
Le? — Hvorfor? 

Valtyr. 

Du har rendt om 
mecl en Kasse, som er tom! 

(truer ad hende, leende) 

Kassesvig du har begaaet! 

Alvilda. 

Nej, jeg Nøglen først har faaet, 
da vi til Stationen kom. 

(grædende) 

Det har hos min Frue staaet 
urørt — — 

Valtyr. 
Kast det Skrammel bort! 

(tager Etuiet fra Alvilda og kaster det ind mellem Klipperne) 

Hvad er Guld og Brillanter, 
ja, Golcondas Diamanter, 
selv af allerførste Sort, 
mod den Skat, jeg fik i Eje? 

(Omfavner hende.) 

Alvilda 

(river sig los). 

Jo, De er paa gode Veje — 
jeg er fattig som en Lus! 

Valtyr. 
Fattig? — Hvem er det? — En Rus! 
Og man er med Guld beslaaet! 
Men forresten mente jeg. 
mig^ naturlig, ikke dig. 

Alvilda. 
Hvilken Skat har De da faaet? 

Valtyr 

(pathetisk). 

Lyren mig Apollo gav! 

Zeus mig skjænked Tordenkilen! 

Eros Buen, Venus Pilen, 

og Poseidon Sangens Hav! 

Alvilda 

(forundret). 

Var de Folk fra Kjøbenhavn? 

Valtyr. 
Snak! — Nej, deres Fødestavn 
gaar til Hellas Old tilbage. — 
Det er døde Guders Navn. 

Alvilda. 
Men jeg indser ej, hvad Gavn 
De af døde Folk kan drage? 

Valtyr. 

Har til Uskyld man kjendt Mage? — 
Hør mig da, din lille Nar! 
Naar Apollos Lyre klinger, 
breder sig paa Svanevinger 
Sangen, tonende og klar! 
Naar man Eros Bue har, 
bliver Kvinderne rebelske; 
de vil rase, de vil elske — 
aldrig faar man Nej til Svar! 

Alvilda. 
Det gi*r Udgift blot — ej Penge! 

Valtyr. 

Hør, Alvilda, jeg har længe 
gaaet om med en Idé. — 
Det, hvortil vi dybest trænge, 
er en Verdens- Varieté ! 
Først man flot maa jævne Grunden; 
dernæst bygge op fra Bunden, 
helst ved Elben eller Spree, 
Tempelsal for Folkets Muser! 

Alvilda. 
Naa, og hvad skal dér man se? 

Valtyr. 
Ikke Opera-Meduser, 
ikke disse flove Stykker 
af de gammeldags Parykker, 
som forlængst er lagt i Grav. 
Mine Sange skal man høre! — 
Jeg vil stille Folkets Krav! 
Jeg vil lede Sangens Hav, 
brusende i brede Bølger 
over Slægten, som mig følger, 
naar jeg strækker ud min Stav! 

Alvilda. 
Hvad skal da jeg Stakkel gjøre? 

Valtyr. 
Du er kaaret af en Gud! 
Du skal synge mine Sange, 
brede dem i Folket ud! 

Alvilda. 
Nej, det niaa De ej forlange! — 
Knejpesang — i korte Klæ'er — 

Valtyr 

(begejstret). 

Fuglesang fra Skovens Træer! 
Nye Ord og nye Toner 

20 

skal med Undren Slægten slaa! 
Der vil komme Millioner — 
Folket vil min Sang forstaa! 

Alvilda. 
Tør jeg lide trygt derpaa? 

Valttr. 

Var du Mand, som du er Kvinde, 
vilde du ej spørge saa! 

Alvilda. 
Ak, i Alt jeg vil mig finde! 

Valttr. 

Vel, saa er der Sejer at vinde! — 
Frem mod Maalet vil vi gaa! 

(tager hende ved Haanden) 

Fremad i Skjønhed for Verdensidéen ! 
Nu kommer Valtyr med Varietéen! 

(Gaar hejtidelig bort med Alvilda. Scenen staar et Øjeblik tom). 

(To kjøbenhavnske Opdagelsesbetjente komme fra 

Ulykkesstedet.) 

Første Opdager. 
Var han med Toget? 

Anden Opdager. 

Ja, vist var han saa! 

Første Opdager. 
Saa' du hamV 

Anden Opdager. 
Det kan du bande paa! 

Første Opdager. 
Hvor gik han hen? 

Anden Opdager. 

Han fulgte Banen! 

Første Opdager. 
Gjorde han det? — Saa skulde da Fa'nen! - 
Stille! —Tys! — Jeg hører Trin! 

(I.ægger Øret til Klippen.) 

Anden Opdager. 
Korn! — Lad os liste os sagte herind! 

Første Opdager. 
Ja vel, saa snupper vi nok Kumpanen! 

(Skjuler sig bag Klipperne, hver paa sin Side af Banen.) 

(Ehrlich kommer forsigtigt famlende langs Klippemuren. 
Han har mistet sin Hat og flænget sine Klæder.) 

Ehrlich 

(pustende). 

Det er da det mest forbandede Land, 

som Nogen i Verden opvise kan! 

Klipper, Kløfter, Styrtninger, Ur! — 

Og det kalder Murray — en dejlig Natur! 

Jeg har tosset omkring som et nattevildt Kræ, 

revnet Buxerne, stødt mine Knæ, 

rendt min Pande mod Klippens Mur — 

men, hvorfor er jeg saadant et Fæ? 

Jeg burde meldt mig i egen Person 

li'e saa godt strax paa den første Station. 

(famler videre mellem Klipperne) 

Jeg er som knust i mine Bén! — 

(snubler) 

For Satan! — Dér ligger igjen en Sten! — 
Den klang som Metal! — Hvad er det for én? 

(bukker sig og faar fat i Etuiet) 

Mærkværdig! — Et Skrin! — Og paa alfar 

Vej? - 
Naa, lad det ligge — det rager mig ej! 
Maaske en Petarde — en lumpen List 
af en eller anden snu Anarkist. 
Lad se dog! 

(river en Tændstik af) 

Himmel! — Hvad er det, jeg sér! 
Jeg tror jo ej paa Mirakler mér. 

og saa har jeg her — i lyserødt Baand — 
Anys Juvelskrin igjen i min Haand! 

(bærer det ind mellem Klipperne, tænder en lille Rejselygte, og giver 

sig til at undersoge det) 

Aabnet! — Plyndret! — 

(famler ved Laasen) 

Hvor er dog den Fjer? 
Rigtig I — Nu husker jeg — den sidder her! 

(trykker paa den. Henrykt) 

Virgo intacta! — Hurra! — Hurra! 
Saa er der Frelse for mig endda! 

(tager Bunden med Diamanterne op) 

Aa, hvor de funkler i Lygtens Skjær! 

(tæller) 

De er der alle — én og hver! — 

(sér sig forsigtig om) 

Men hvor er Any? — Mon hun er død? 
Aa, hvad! — Hun lider vel ingen Nød! 

(rejser sig) 

Nu maa jeg se at luske herfra, 
der gaar mangen Vej til Amerika, 
og faar jeg dér en Forretning blot, 
kan Alt endnu blive saare godt! 

(tænker sig om) 

Melde mig selv? — Aa, Fanden i Vold! 
Naar Diamanter man bær i sit Skjold, 
bliver man i den nye Verden 
ærlig paa ny, og ny i sin Færden! 

(Lægger Diamanterne tilbage og laaser Etuiet.) 

En Stemme 

(bag Klipperne). 

Ehrliclil — 

Ehrligh 

(lytter). 

Nævnede Nogen mit Navn? 
Det klang saa hæst som Røst af en Ravn. 
Umuligl! — Hernede er jeg ej kjendt! 

(Putter Etuiet i Lommen.) 



Ehrlich! — 



En anden Stemme 

(bag Klipperne). 



Ehrligh 

(farer sammen). 

Hvordan? Sig Røsten har vendt! 
Den klinger smigrende, næsten blød! — 
Det er en Bekjendt — det har ingen Nød! 

Første Stemme 

(barsk og bydende). 

Ehrlich! — 

Ehrligh 

(farer op). 

Hvad vil De? — Hvem er De? 
Første Opdager 

(træder frem). 

Betjent 
ved det danske Opdager-Politi! 

(Viser Polititegnet.) 

Anden Opdager 

(trækker sit Teg^n frem). 

Og det er jeg med! 

Ehrligh 

(synker sammen). 

Åa! — Alt er forb 
Første Opdager 

(griber ham i Skulderen). 

Ja vist! — Den Fart til Amerika, 
den slap De forbandet uheldig fra! 

(Tager Etuiet fra ham.) 

Ehrlich 

(stritter fortvivlet imod). 

Stop! — Jeg har Beviser! — - 

Første Opdager 

(til den anden). 

Slaa Tag i Knægten! 
Beviserne klarer vi bedst hos Præfekten! 

(Ferer ham bort.) 

(Et Kloster i Nærheden af Ulykkesstedet. Aaben Søjlehal 
med Nedgang til Klosterhaven i Baggrunden. Udgange 
til begge Sider. Vid Udsigt over Landskabet med Bjerg- 
tinder langt ude. Klar Høstmorgen. Solopgang.) 

(Agnete staar i lys Sommerdragt ved en af Søjlerne og 

sér ud over Landskabet.) 

Agnete 

(kalder ud i Haven). 

Victor, sé! — Nu staar Solen op! 



Vigtor 

(nede fra Haven). 



Jeg kommer! 



Agnete 

(henrykt). 

Hvor Monte Agnolas Top 
luer og lyser i Morgenrøden! 
Der er tusinde Ildblinks gnistrende Gløden 
lagt over Tindens glitrende Sne! 
Dejligt — dejligt er det at sé! 
Victor, skynd dig, før Skyerne blegner! 
Nej, hvor pragtfuldt! — Med Roser det regner! 
Skynd dig! — 

Victor. 
Agnete, jeg er paa Vej! 

(Stiger op ad Trappen.; 

Agnete. 
Hvad er der hændet? — Du er saa bleg! 

VlQTOR 

(i stærkt Oprør). 

Forfærdeligt! — Hvis du havde det sét — 

Agnete. 
Hvilket? 

Vigtor. 
Der er en Ulykke sket! — 
Toget er væltet — sprængt Maskinen — 
man hører en Raaben, Jamren og Hvinen; 
Gensdarmeme sprængte i fuld Galop 
ad Vejen! — Man bærer Saarede op! — — 
Vel var det, vi kjørte med Vetturinen! 

Agnete 

(forfærdet). 

Ak. Victor, Victor, hvis du var død! 

Vigtor 

(peger ud). 

Sé hisset nede i Dalens Skjød, 

hvor Folk stimler sammen! — Man skimter 

Flammen 
af Baalet, blegnet i Solens Glød! 

Agnete 

(omfavner ham). 

Ak, Victor! — Godt, at vi To holdt sammen! 

Vigtor 

(kysser hende). 

Det vil vi gjøre i Lyst og Nød! 

(En Klosterbroder kommer fra en af Sidedørene.) 

Klosterbroderen. 
Skal Vetturinen dernede vente? 

Vigtor. 
Vist ikke! — Vi agter os strax afsted! 

Agnete 

(til Klosterbroderen). 

Tillad mig blot i Hast at hente 

de Roser fra Klosterets Blomsterbed. 

Klosterbroderen 

(bajer sig for hende). 

Madonnas Roser gi'er Sjælefred! 

(Agnete gaar ned i Haven.) 

Victor 

(sér ud over Dalen). 

Hvor det mylrer dernede! — Gensdarmer til Hest, 
Politisoldater, Bersagliérer! 
Barmhjertige Brødre langsomt bærer 
Kvæstede bort til Læge og Præst! 

(bajer sig frem og sér ned) 

Men sé! — Hvilket Opløb ved Klosterets Port! 
De hujer, piber, kaster med Stene 
efter en Mand, som vandrer alene 
mellem Gensdarmeme. — 

(til Klosterbroderen) 

Hvad har han gjort? 

Klosterbroderen. 
Røvet, plyndret, brugt Vold og List! — 
Det er Udaadens Mand — men de fik ham tilsidst! 

(Gaar ind i sin Celle.) 

Victor. 
Sé, hvor den voxer den vilde Vrimmel! 
Dér kommer Præfekten! — Hvad er det jeg sér? 
Ehrlich! — Bunden! — Retfærdige Himmel, 
de slaar ham ihjel! 

(Iler ud.) 

Agnete 

(kommer ilsomt fra Haven med en Buket Roser). 

Han er ej hér? 

(Sér sig om) 

Jeg blev saa angst for den Støj og Stimmel! 
Hvor skal jeg finde ham? 

(vilde Raab nede fra) 

Hvem skal mig værge? 
Victor! — Victor! 

(Der heres Tumult udenfor.) 

Klosterbroderen 

(aabner Deren til sin Celle). 

Hér ind kan De ty! 

(Agnete laber ind. Klosterbroderen stiller sig udenfor Deren.) 

(Larmen tillager udenfor. Victor og Præfekten træder 
ind fra den modsatte Side.) 

Victor. 
Godt, at jeg traf Dem! 

Præfekten 

(trykker hans Haand). 

Vel mødt paa ny, 
Signor Vittorio, blandt vore Bjerge! — 
Banditer stundom vort Dalstrøg hærge; 
men dette kom som en Tordensky, 
hvis rullende Drøn endnu vi høre! 

Victor 

(aandeles). 

Han er ej Anarkist! — For frækt Tyveri 
er han eftersøgt af sit Lands Politi! 

Præfekten. 

Saa frygter jeg for, der er Intet at gjøre! 
Men vi kan jo prøve — 

(raaber ud) 

Før Fangen frem! 

(Ehrlich føres ind af de to Opdagefe, omgivet af Gens- 

darmer og Garabiniérer. Efter dem en Flok Tumultuanter 

Victor stiller sig bag Præfekten.) 

En Skomager 

(hugger med Spandremmen ud efter Ehrlich). 

Hug ham ned! — Han er Anarkist! 

En Præst. 
Han er værre end det — han er Antichrist! 

Skomageren. 
Nej, han er Judas! — Sikken et Skjæg! 

(Rykker Ehrlich i Skj ægget, som han beholder i Haanden.) 

En Barbér 

(til Skomageren). 

Det kan du hænge som Skilt paa din Væg! 
Du lader jo Folk i Smug b:irbere! 

(Ehrlich trænges af Mængden, som vil rive ham fra Betjentene.) 

Første Opdager 

(til Præfekten). 

Stands dem! — Vi kan ej værge ham mere! — 

Præfekten 

(raaber til Gensdarmerne). 

Driv Hoben tilbage! — Ved Døren Vagt! 
Orden og Lov skal stande ved Magt! 

(Hoben drives ud. Derene lukkes og besættes med Vagt.) 

PRÆrEKTEN 

(til de to Opdagere). 

For hvad beskylder De denne Fange? 

Første Opdager. 
For grovt Tyveri, og vi forlange 
ham udleveret i Lovens Navn! 

Præfekten. 
Har De Ordren med Dem fra Kjøbenhavn? 

Første Opdager 

(tager Arrestordren frem). 

Behag at læse! 

Præfekten. 
Er den paa Dansk? 

Første Opdager. 
Nej, som sædvanlig, stilet paa Fransk. 

Præfekten. 
Godt, lad mig sé den! — 

(læser) 

Alt er rigtig! 

(til Victor) 

Der or Intet at gjøre — Sagen er vigtig! 

(til Ehrlich) 

Har Anholdte Noget at give til Svar? 

Ehrligh 

(fræk). 

Jeg véd ej, hvorfor man mig anholdt har 

og maltrakteret fra alle Kanter. 

Jeg handler med Stene, især Brillanter 

og kom med Toget hertil i Nat. — 

Ikke som Tyv omkring jeg lister — 

nej, tvertimod! — Af det rene Rak 

bestjaalet jeg blev, og to Anarkister 

plyndred mig ud, tog endogsaa min Hat! 

Saa kasted de mig over Jernbanesporet; 

men Herren var naadig — han frelste mit Liv, 

skjøndt over mig bruste — ja, knap De tror'et — 

Bjergbanens sværeste Lokomotiv. 

Første Opdager. 
Hvilken dundrende Løgn! 

Ehrligh. 

Det er sandt, ved Gud! 
.Man har røvet mig Alt! — Man har plyndret 

mig ud. 
og nu bU'r jeg anholdt af Lovens Drabanter! 
Tillad, jeg pr. Telegraf sender Bud 
til mit Fædreland, saa skal jeg præstere 
Beviser — 

Første Opdager. 
Og De vil telegrafere? 
De som er sigtet for Ran og Falsk! 

Ehrlich. 
Nu tror jeg, De bliver aldeles spedalsk! 
Det er jo ej mig, men min ældre Broder 

Første Opdager. 
Staa nu ikke dér og lyv efter Noder! 
De har kun en Søster — det véd vi godt! 
Og for, som Fallent, at leve flot, 
blev hendes Guld gjort til Diamanter, 
og hendes Tillid til Haan og Spot! 

Ehrlilh 

(haanlig). 

Naa saadan! — Ja vist — det manglede blot, 
at En eller Anden af Rettens Kumpaner 
skrev Politiet Røverromaner 
og lod det med Limstangen løbe omkring! 
Bryd Dem, mine Herrer, om Ingenting! 
Jeg har dog, Gud være lovet og priset, 
her i min Lomme endnu Beviset 
for, at jeg Alt har tilbage betalt. 

(Tager Kvitteringen frem.) 

Victor 

(sagte). 

Den Slyngel! — Nu bliver det snart for galt! 

Ehrlich 

(til ferste Opdager). 

Behag at læse! 

(Overrækker ham Kvitteringen.) 

Første Opdager 

(læser. Sagte til Victor). 

Er Navnet ægte? — 

Vigtor. 
Desværre! — Det lader sig ikke nægte! 

Første Opdager. 
Hvad siger De? — Saa staar hans Ord ved Magt, 
og saa er der Intet, vi skal ha' sagt! — 
Hvad hjælper mod skriftligt Bevis Politiet? 

Victor. 
Nej, ikke det, men jeg har nu Ordet! 
Længe har jeg tiet og biet; — 
men nu skal De se, hvor han gaar under Bordet 1 

Første Opdager 

(sagte til Victor). 

Aa — kunde De knuse den Tyveknægt! 
Se, hvad vi fandt! — 

Vigtor 

(overrasket). 

Diamant-Etuiet! — 

(tager Etuiet, og træder med det i Haanden pludselig frem mod 

Ehrlich. Højt) 

Maa jeg tage Ordet en Gang, Hr. Præfekt? 

Præfekten. 
Tal blot! 

21 

E^HRLIGH 

(tumler tilbage. Sagte). 

Victor! — Jeg er om en Hals! 
Victor 

(tU Ehrlich). 

Tillad mig ot Spørgsmaal blot, Hr. Grosserer! 
Naar tog De Borgerskab som Juvellerer? 
Var det før eller efter Deres Fallit? 

Ehrlich 

(stammende). 

Naturligvis — før — 

Victor 

(peger paa Etuiet). 

Saa er dette mit! 
Thi de Juveler, De har tilfals, 
dem kjøbte De for Deres Søsters Penge, 
og disse stjal De — den Sag er klar — 
for efter Falliten ej at trænge! 

Ehrlich 

(hidsig). 

Vil ogsaa De holde Retten for Nar? 
Man mærker. De er Romanforfatter! 
Jeg sagde det før, og siger det atter: 
Hendes Kvittering jeg faaet har! 

Victor. 
Skjændigt gav De hende til Pris! — 
De^ som var hendes eneste Værge, 
tvang, under Trudsel af Livs Forlis, 
Kvitteringen frem I — Og nu tør De sværge, 
at god og gyldig er ogsaa den, 
hun afmægtig gav med paaholden Pen! 

Ehrligh 

(fræk). 

Det rager mig ikke, hvordan man skriver! 
Kvittering dog altid Kvittering bliver! 

(spottende) 

Enhver er jo Tyv i sin egen Næring! 

Vigtor 

(tager et Dokument frem). 

Hvad siger De da til denne Erklæring? 

(Rækker ham et Retsdokument.) 

Ehrligh 

(læser. Forfærdet). 

Hvad sér jeg? — Hun ta'er sin Erklæring tilbage! 
Hun stævner mig — hendes Broder — for 

Retten! — 

(terrer Sveden af sit Ansigt) 

Aa! 

Vigtor 

(koldt). 

Den dømmer vist bedst i Trætten! 

21» 

Første Opdager 

(til Ehrlich). 

Retten? — Ja, saa faar De gode Dage 
med Sommerophold paa Vridsløselille - 
en billig Pension, hvor Folk kan gaa 
som de er vant til — med Maske paa! 

(tager Haandjern frem) 

Kom saa! — 

Ehrlich. 
Aa, lad Barmhjertighed raade! 
Jeg giver det Hele tilbage igjen! — 
Tag Alt! 

Første Opdager. 
Det er for silde, min Ven! 

(Lægger Haandjernene paa ham.) 

Ehrlich 

(tiggende). 

Aa, lad mig løbe! — Naade! — Naade! 

Præfekten 

(til Victor). 

Kan Intet der siges til Fangens Gunst? 

Vigtor. 
Meget! — Det er min mindste Kunst 
hans Sag som Defensor at plaidere! 

Præfekten. 
Saa tal blot! — Lad Dem ikke genere! 

Vigtor 

(ironisk). 

Sér De, der findes hos os, Hr. Præfekt, 

en gudelig Sekt, som i Varetægt 

har taget ikke alene Moralen, 

men ogsaa dens Modpart — Snyderskandalen. 

Det er i Regelen Alvorsmænd, 

som gaar til Alters, og vandrer hen 

hver Søndag i Kirken en Præken at sluge, 

som hjælper dem over den næste Uge 

til fromt at begynde forfra igjen. — 

Det er pæne, vel æstimerede Folk, 

som ikke kjender til Gift eller Dolk, 

men kun til Penge, Børsjobberi, 

fine Dinéer og grovt Snobberi. 

Men, fremfor Alt, er de Sandhedens Mænd! 

Sandhed i Ord, og Sandhed i Pen — 

det er det Maal, hvortil de virker 

ved Bidrag til Skoler, Asyler og Kirker. 

De danner et sammenspist, velordnet Kor, 

hvor ikke man mærker det mindste Spor 

af Løgn, skjøndt den lurer i alle Kroge 

som sammenfiltrede Vintersnoge. 

Nej — man er redelig, man er reel, 

man er Alt, som sér ud — kun ikke sig selv ! — 

I denne Ring man hverandre kjender, 

og gjør en Enkelt Udt Fixfaxeri, 

strax staar de Andre ham trofast bi, 

og søger baado med Hoved og Hænder 

at dække Skandalen, saa godt de formaar, 

hvorpaa man det stakkels, fortabte Faar 

enten til Amerika sender, 

eller i Stilhed omkring ham slaar 

en Ring-Mur, saa at det Hele ender 

med Gammen og Glæde i Stort som Smaat. 

(vender sig mod Ehrlich) 

Se, dette vidste Hr. Urian godt! 

Det er slet ikke hans Moral, der er slappet! 

Nej — det er Sandhedens Mænd, som har tappet 

den sidste Draabe af ærligt Blod 

ud af hans Aarer, givet ham Mod 

til frækt at lyve, stjæle og nappe! -r- 

Det maa Altsammen gaa paa Ringens Kappe, 

og derfor lyder til Slut min Dom: 

Lad Slyngelen løbe den Vej han kom! 

Ehrlich 

(henrykt). 

Talt som Salomo! — Viis som Ti! — 
Det or Sandhedens Mænd, som er Skyld deri! 
Hvi skulde jeg ikke min Kage mele, 
naar man holder sin Mund, og strør Sand paa 

det Hele? 
Præfekten. 
Det maa være et meget mærkeligt Land, 
hvor slige Sandhedsmænd trives kan! 
Her nede kaldes de rent ud — Banditer! 

Vigtor. 

Ak nej, Hr. Præfekt! — Nu er De for bitter 
Sandhedsmænd slaar dog bedre an! 

Præfekten. 

Ønsker De virkelig Fangen fri? — 

Han trænger dog haardt til Lovens Svøbe! 

Ehrligh 

(med foldede Hænder). 

Aa, Hr. Præfekt ! — Lad mig bare løbe ! 
Jeg drager af Lande, langt herfra, 
frem til det frie Amerika! 

Vigtor 

(til Præfekten). 

Lad i Humbugens Land ham Strikken kjøbe! 

Præfekten. 
Nu vel! — Saa løs ham og lad ham gaal 

Første Opdager 

(idet han leser Ehrlichs HænderV 

Fanden mér være Politi! — 

Det værste Rak gaar dog Ram forbi; 

thi Fanden hjælper dem Allesammen! 

Anden Opdager. 
Det gaar os her som paa Dyrehavsbakken — 
vi mister Douceuren, maa nøjes med Takken! 

Victor 

(rækker ham Etuiet). 

Bring dette tilbage, saa vil De faa 

Mere, end muligt De tænker paa! 

Men skynd Dem! — Vejen til Danmark er lang! 

Ehrlich 

(folder sine Hænder). 

Saa hjalp dog Vor Herre for femte Gang! 
Pris være ham for hans Miskundhed! 

Amen! 

